
Vara Arhanghelilor 


În calendarul popular soborul Sfinţilor Mihail şi Gavril se serbează trei zile, de pe 
8 până pe 10 noiembrie. Prima zi se numeşte „capul Arhanghelului”, a doua zi 
„mijlocul Arhanghelului”, iar a treia zi „coada Arhanghelului”. Ziua de 8 noiem- 
brie se mai numeste şi “Vara Arhanghelilor” şi ține numai o zi. La 8 noiembrie era 
marcată „Vara Arhanghelilor”, hotar între toamnă și iarnă, o zi cu vreme călduroa- 
să și cer senin, din cele 3-4 zile blânde până la Crăciun, numite în popor şi „Vara 
iernii”. Să rugăm, pe Sfinţii îngeri şi Arhangheli să ne fie ajutători în viaţă şi izbă- 
vitori de duhurile cele rele, iar înaintea Tatălui ceresc calzi rugători pentru mântui- 
rea sufletelor noastre. Amin. 

Acatistul Sfinţilor Arhangheli: Mihail, Gavriil, Rafail, Evgudiil, Uriil, Salatiil 
şi Varabhil! 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 


Care pentru noi oamenii şi pentru a noastră mântuire.S-a pogorât din ceruri Şi 


S-a întrupat de la Duhul Sfânt şi din Maria Fecioara Şi S-a făcut om. 
Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 
Și S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 
Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 
Întru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morților şi viaţa veacului ce va să fie. Amin ! 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu 0 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condac 1 

Pe căpeteniile Îngerilor Preasfintei Treimi, pe Sfinţii Arhangheli: Mihail, Gavriil, 
Rafail, Evgudiil, Uriil, Salatiil şi Varahil să-i lăudăm şi bine să-i cuvântăm întru 
toţi vecii, pentru ajutorul dat nouă credincioşilor, atunci când în nevoinţe fiind, noi 
îi rugăm să ne ajute. Să le spunem mulţumindu-le: Bucuraţi-vă, Sfinţilor Voievozi 
Cereşti! 


Icos 1 

Cu aripile lor de foc ne acoperă şi ne protejează pe noi, cu puterea şi cu ştiinţa lor 
cerească ne vindecă de boli şi cu oştirile lor de Îngeri ne apără în luptele cu cei 
vicleni şi răi. Pentru aceasta ne rugăm lui Dumnezeu să le dea putere multă în lupta 
cu cel viclean şi cu glas de bucurie spunem aşa: 

Bucură-te, Sfinte Arhanghel Mihail, apărător de foc al Cerului; 

Bucură-te, Sfinte Arhanghel Gavriil, vestitor al tainelor dumnezeieşti; 

Bucură-te, Sfinte Arhanghel Rafail, vindecătorul bolilor, păzitorul cununiilor şi al 
călătoriilor; 

Bucură-te, Sfinte Arhanghel Evgudiil, aducător de lumină sfântă; 

Bucură-te, Sfinte Arhanghel Uriil, învingător al ispitelor; 

Bucură-te, Sfinte Arhanghel Salatiil, ocrotitor al creştinilor; 

Bucură-te, Sfinte Arhanghel Varahil, binecuvântător Ceresc; 

Bucuraţi-vă, Sfinţilor Voievozi Cereşti! 


Condac 2 

Stând în jurul Sfântului Tron Divin, alături de Sfinţi Heruvimi, Serafimi, de 
Sfintele Scaune Cereşti, Stăpânul, Începătorii şi Domnii, Sfinţii Arhangheli aduc 
Slavă Lui Dumnezeu, din toată fiinţa lor cântând: Aliluia! Aliluia! Aliluia! 


Icos 2 

Sfinulor Arhanghel vă mulţumim pentru tot ajutorul pe care ni-l dați nouă 
oamenilor, mai ales acum, când tot Pământul suferă fizic şi spiritual din cauza 
atacurilor susţinute ale celui viclean şi ale slujitorilor săi. 

Bucură-te, Sfinte Arhanghel Mihail, cu oştirea ta de Îngeri păzitori şi ocrotitori,; 
Bucură-te, Sfinte Arhanghel Gavriil, cu oştirea ta de Îngeri vestitori şi aducători de 
daruri; 

Bucură-te, Sfinte Arhanghel Rafail, cu oştirea ta de Îngeri vindecători şi ocrotitori; 
Bucură-te, Sfinte Arhanghel Evgudiil, cu oştirea ta de Îngeri misionari şi 
protectori; 

Bucură-te, Sfinte Arhanghel Uriil, cu oştirea ta de Îngeri apărători de duşmanii de 
orice fel; 

Bucură-te, Sfinte Arhanghel Salatul, cu oştirea ta de Îngeri misionari şi de 
intervenţii rapide; 

Bucură-te, Sfinte Arhanghel Varahil, cu oştirea ta de Îngeri misionari şi scriitori; 
Bucuraţi-vă, Sfinţilor Voievozi Cereşti! 


Condac 3 

Dumnezeu, care a creat toate cele văzute şi nevăzute, i-a creat pe Sfinții 
Arhangheli mai înainte de timp şi le-a dat ca misiune şi apărarea Pământului şi a 
vieţii de pe pământ, împotriva atacurilor de orice fel, ale celui viclean. Slăvindu-L 
pe Dumnezeu, ei cântă cu drag: Aliluia! Aliluia! Aliluia! 


Icos 3 

Sfinţii Voievozi Cereşti: Mihail, Gavriil, Rafail, Varahil, Evgudiuil, Uriil şi Salatiil, 
stând în faţa Slavei Dumnezeieşti, mărire neîncetată îi aduc lui Dumnezeu, cântând 
Osana! 

Bucură-te, Sfinte Arhanghel Mihail, ajutător al celor în primejdii; 

Bucură-te, Sfinte Arhanghel Gavriil, aducător de veşti şi de daruri sfinte; 
Bucură-te, Sfinte Arhanghel Rafail, tămăduitor sfânt, ocrotitor al căsătoriilor şi al 
drumeţiilor; 

Bucură-te, Sfinte Arhanghel Evgudiil, rană de foc a celor întunecaţi; 

Bucură-te, Sfinte Arhanghel Uriil, durere continuă a celui viclean; 

Bucură-te, Sfinte Arhanghel Salatiil, îndemnător către rugăciune, 

Bucură-te, Sfinte Arhanghel Varahil, mijlocitor către ajutorul divin; 

Bucuraţi-vă, Sfinţilor Voievozi Cereşti! 


Condac 4 

Sfinte Arhanghel Mihail, care stai înaintea Preasfintei Treimi şi eşti rânduit de Cel 
Preaînalt pentru a ajuta celor din primejdii, izbăveşte-ne pe noi de tot necazul şi 
cântă-l Bunului Dumnezeu şi pentru noi: Aliluia? Aliluia! Aliluia! 

Icos 4 

Sfinte Arhanghel Mihail roagă-te lui Dumnezeu pentru noi, alungă de la noi pe 
cel viclean şi apără-ne de el, rupând mrejele lui cele pregătite pentru noi, păzeşte 
neîntinate sufletele, minţile şi trupurile noastre şi povăţuieşte-ne cum să facem 
mai bine voia lui Dumnezeu. 

Bucură-te, Sfinte Arhanghel Mihail, slujitorule al legii; 

Bucură-te, făptură a minţu celei ce a făcut lumea; 

Bucură-te, apărătorule de foc al cerului; 

Bucură-te, arzătorule al duhului celui nemulţumitor; 

Bucură-te, păzitorule al trupurilor celor neîntinate; 

Bucură-te, că prin tine se micşorează rătăcirea; 

Bucură-te, tăria neamurilor creştine; 

Bucuraţi-vă, Sfinţilor Voievozi Cereşti! 


Condac 5 

Sfinte Arhanghel Gavriil, vestitor al tainelor dumnezeieşti şi aducător de daruri 
sfinte te rugăm să ne fii şi nouă, robilor lui Dumnezeu, vestitor al bucuriei 
mântuirii noastre şi să ne arăţi vrednici locuitori ai Împărăției Cereşti, alături de 
cei care-l cântă Lui Dumnezeu: Aliluia! Aliluia! Aliluia! 


Icos 5 

Sfinte Arhanghel Gavriil, te rugăm să ne fii călăuzitor pe drumurile vieţii şi aşa 
cum i-ai adus Sfintei Fecioare vestea de la Tatăl Ceresc, a Întrupării Domnului 
lisus, spunându-l: Bucură-Te! — aşa să ne aduci şi nouă vestea poposirii noastre în 
Raiul Ceresc, la trecerea din această viaţă. 

Bucură-te, Sfinte Arhanghel Gavriil, Înger al darului; 

Bucură-te, prin care în lume s-a adus bucuria; 

Bucură-te, vestitorule al începerii darului; 

Bucură-te, semnul mântuirii oamenilor; 

Bucură-te, stea care ai vestit Soarele; 

Bucură-te, că ai dezlegat cu Bucură-Te! toată întristarea; 

Bucură-te, Cel care ai vestit mântuirea lumii; 

Bucuraţi-vă, Sfinţilor Voievozi Cereşti! 


Condac 6 

Sfinte Arhanghel Rafail cel cu întreit dar, vindecătorul celor bolnavi, 
călăuzitorul tainic al celor care călătoresc, precum şi ocrotitorul nunţii şi al 
dragostei conjugale, cu puterea şi cu mila ta, din toate bolile şi suferinţele 
slobozeşte-ne şi vindecă rănile noastre sufleteşti şi trupeşti. Alături de toate 


kkkhkkhkhkhkhkkhkhkkhhkkhkhkikhkikikik 


Xp Xe Xe e e Xe Xe e e e Xe XP e e e e Xe e De e e e e e e e e 2 e e e Xe XX 


kkkkhkkhkhkkhkhkkhkhkhkhkhkhkhkhkikhkikir ki 


Xp XP Xp e Xe XP XP XP e e Xe XP e e Xe Xe Xe e e e Xe Xe e e e Xe Xe Xe e e eX XX 


Puterile Cereşti te rugăm să-l cânţi lui Dumnezeu, din toată fiinţa ta: Aliluia! 
Aliluia 'Aliluia! 


Icos 6 

Ştim că pentru păcatele noastre şi pentru mântuirea sufletelor noastre, ne sunt date 
toate suferinţele trupeşti şi sufleteşti. De aceea, cu genunchii sufletului plecaţi, în 
faţa sfintei tale icoane, Sfinte Arhanghel Rafail, grăim ţie unele ca acestea: 
Bucură-te, Sfinte Arhanghel Rafail că ştergi lacrimile durerilor noastre; 

Bucură-te, că ne veghezi călătoriile şi ne aperi de lucrarea celui viclean; 

Bucură-te, că păzeşti cununiile noastre, îndepărtându-l pe cel rău; 

Bucură-te, că i-ai însoţit pe Sfinţii Cosma şi Damian, doctori fără de arginţi; 
Bucură-te, că i-ai învăţat pe Sfinţii Chir, loan, Modest şi Pantelimon; 

Bucură-te, că ai dăruit-o şi pe Cuvioasa Parascheva, care ne dă vindecare; 
Bucură-te, că îi îndrumi pe medici spre folosul semenilor lor; 

Bucuraţi-vă, Sfinţilor Voievozi Cereşti! 


Condac 7 

Sfinte Arhanghel Evgudiil, înţelept slujitor al lui Dumnezeu, întăreşte-ne pe noi 
cei care ne rugăm ţie şi învaţă-ne, ca în tot necazul, să ne luptăm cu ispitele, 
făcând în toate voia lui Dumnezeu, ca Să fim salvaţi din chinurile veşnice şi să 
cântăm cu toţii: Aliluia! Aliluia! Aliluia! 


Icos 7 

Sfinte Arhanghel Evgudiul, dă-ne înţelepciune să facem ce este drept şi plăcut lui 
Dumnezeu. Păzeşte-ne mintea, inima şi limba, ca să nu mai săvârşim clevetirea, 
cea pierzătoare de suflet şi neîncetat să ne plângem păcatele noastre, ca să primim 
milă şi îndurare la Dreapta Judecată, pentru a fi izbăviți de focul cel veşnic. 
Bucură-te, Sfinte Arhanghel Evgudiil, povăţuitorul nostru în lupta cu cel viclean; 
Bucură-te, că ne îndemni ca să ne rugăm pentru cei adormiţi; 

Bucură-te, că ajuţi rudele noastre ca să scape de la chinuri; 

Bucură-te, că îi poţi lumina pe cei din lumea de dincolo; 

Bucură-te, că poţi să-i ehberezi pe cei de la chinuri, dacă ne rugăm pentru ei; 
Bucură-te, că ne înveţi să nu mai păcătuim; 

Bucură-te, că ne întăreşti în credință; 

Bucuraţi-vă, Sfinţilor Voievozi Cereşti! 


Condac 8 

Sfântul Arhanghel Uriil îi ocroteşte pe creştini şi-i îndeamnă Să ţină cont de 
avertizările despre cele ce vor veni. Să se pregătească rugându-se, postind, 
smerindu-se, făcând milostenie, pocăindu-se, curăţindu-şi sufletele de păcate 

prin mărturisire sinceră, căindu-se de relele făcute şi cântându-l lui Dumnezeu: 
Aliluia! Aliluia! Aliluia! 


Icos 8 

Sfinte Arhanghel Uriil îţi mulțumim pentru tot ajutorul tău şi te rugăm ajută-ne, 
ocroteşte-ne, întăreşte-ne, curăţă-ne de cel rău, inspiră-ne spre cele bune, ca să 
facem voia Domnului. 

Bucură-te, Sfinte Arhanghel Uriil, învingător al ispitelor de orice fel; 

Bucură-te, că ieşi învingător în lupta cu întunecaţii; 

Bucură-te, că eşti foc dumnezeiesc; 

Bucură-te, că poţi să opreşti orice duh rău; 

Bucură-te, că ne inspiri să alegem calea Domnului; 

Bucură-te, că poţi să ne ajuţi, atunci când ne rugăm ţie; 

Bucură-te, că oriunde poţi să faci voia lui Dumnezeu; 

Bucuraţi-vă, Sfinţilor Voievozi Cereşti! 


Condac 9 

Sfinte Arhanghel Varahil ai fost învrednicit cu darul binecuvântării. Te rugăm 
dăruieşte-ne a ta dumnezeiască binecuvântare, ca văzând şi simțind vrăjmaşul, 
cel plin de pizmă împotriva făpturii lui Dumnezeu, să dispară şi să nu se mai 
poată apropia de noi în vecii vecilor, ca să-l putem cânta din inimă lui Dumnezeu: 
Aliluia! Aliluia! Aliluia! 


Icos 9 

Sfinte Voievod Ceresc Varahil împodobeşte şi îmbogăţeşte cu faceri de bine 
sufletul nostru, iar trupul curăţeşte-l de patimi şi de orice păcat, ca să ne arătăm 
vrednici a petrece cu cei drepţi în Împărăţia Cerurilor şi ca să ne poţi trece în cartea 
Vieții veşnice. 

Bucură-te, Sfinte Arhanghel Varahil că ne poţi binecuvânta cereşte; 

Bucură-te, că eşti înzestrat cu har divin; 

Bucură-te, că eşti misionar al Bunului Dumnezeu; 

Bucură-te, că scrii faptele oamenilor în cartea veacurilor; 

Bucură-te, că poţi să îi ajuţi pe cei care au evlavie la tine; 

Bucură-te, că noi cu toţii îţi mulţumim pentru ajutor; 

Bucură-te, că poţi ocroti şi ţara noastră, în mod special; 

Bucuraţi-vă, Sfinţilor Voievozi Cereşti! 


Condac 10 
Sfinte Arhanghel Salatiil, Bunul Dumnezeu te-a înzestrat cu o oştire de Ingeri 
misionari şi de intervenţii rapide. Poţi ajuta ţara noastră sau tot Pământul în cazul 

unor pericole iminente. Pentru aceasta, recunoscători şi cu smerenie li cântăm 
Domnului: Aliluia! Aliluia! Aliluia! 


Icos 10 

Sfinte Voievod Ceresc Salatiil te rugăm adu-ne întotdeauna cu râvnă la Slujba ce 
se înalță de Sfânta Biserică către Dumnezeu, fă-ne atenţi la rugăciune şi ne 
înțelepțeşte ca să ne rugăm cu iubire şi cu inimă de jar, în toată vremea şi în tot 
locul şi la tot lucrul Dumnezeului nostru cel multmilostiv, iar după primirea 
ajutorului să-l aducem mulțumirile noastre din toată inima. 

Bucură-te, Sfinte Arhanghel Salatil, ocrotitor al creştinilor; 

Bucură-te, că ne îndemni la sfânta rugăciune; 

Bucură-te, că poţi să ne ajuţi în lupta împotriva duşmanilor văzuţi şi nevăzuţi; 
Bucură-te, că eşti pavăză împotriva celui viclean; 

Bucură-te, că poţi să ne ajuţi să nu ne afundăm în grijile lumeşti; 

Bucură-te, că ne poţi scoate la limanul cel ceresc; 

Bucură-te, că noi îţi mulțumim pentru sfântul ajutor; 

Bucuraţi-vă, Sfinţilor Voievozi Cereşti! 


Condac 11 

Mai Marilor Voievozi ai lui Dumnezeu, slujitori ai Slavei Dumnezeieşti, 
căpeteniile Îngerilor, povăţuitorii oamenilor şi vrăjmaşii întunecaţilor, vă rugăm să 
ne ajutaţi în cele care sunt pentru folosul sufletelor noastre, iar noi Îi cântăm 
Bunului Dumnezeu: Aliluia! Aliluia! Aliluia! 


Icos 11 

Domnul lisus Hristos a spus în învăţăturile Sale, că mulţimea Îngerilor se bucură în 
Cer pentru un om care se întoarce prin pocăință la Dumnezeu. Vă rugăm Sfinţilor 
Arhangheli ajutaţi-ne să ne mântuim Sufletele! 

Bucuraţi-vă, Sfinților Voievozi Cereşti că ne puteți ajuta; 

Bucuraţi-vă, că sunteţi pară de foc dumnezeiesc şi îi puteţi arde pe cei răi; 
Bucuraţi-vă, slujitori destoinici al lui Dumnezeu; 

Bucuraţi-vă, că sunteţi ascultători ai poruncilor dumnezeieşti; 

Bucuraţi-vă, că ne puteţi curăța sufleteşte şi trupeşte; 

Bucuraţi-vă, că ne puteţi îndrepta spre calea lui Dumnezeu; 

Bucuraţi-vă, că ne puteţi aduna în turma Păstorului cel bun; 

Bucuraţi-vă, Sfinţilor Voievozi Cereşti! 


Condac 12 
Sfinţilor Arhangheli, împreună cu oştirile voastre cereşti, primiți mulţumirile 
noastre pentru că ne ajutaţi, nevăzuţi şi neştiuţi pe noi cei slabi, nevrednici şi puţin 

ştiutori. Mulţumim Bunului Dumnezeu că ne-a încredinţat pe noi grijii voastre 
sfinte. Pentru aceasta din inimă li cântăm: Aliluia! Aliluia! Aliluia! 


Icos 12 

Ne rugăm Preasfintei Treimi să vă dea vouă putere multă în lupta cu întunecaţii, 
ca să aduceţi lumină acolo unde este întuneric, să vă dea binecuvântări cereşti, 
haruri şi daruri Sfinte, ca Să ajutaţi viaţa să iasă biruitoare în faţa morții, 
întotdeauna să învingă binele şi să strălucească peste tot lumina Duhului Sfânt. 
Bucuraţi-vă, Sfinților Arhanghel că lăudăm puterea voastră cea sfântă; 
Bucuraţi-vă, că sunteţi foc dumnezeiesc; 

Bucuraţi-vă, că sunteţi lumină şi foc; 

Bucuraţi-vă, că ne ajutaţi atunci când vă rugăm; 

Bucuraţi-vă, că sunteţi mijlocitori pentru noi la Bunul Dumnezeu; 

Bucuraţi-vă, că puteţi birui duşmanii văzuţi şi nevăzuţi; 

Bucuraţi-vă, că vă mulțumim pentru tot ajutorul sfânt; 

Bucuraţi-vă, Sfinţilor Voievozi Cereşti! 


Condac 13 (de 3 ori): 

O! Preaputernicilor Voievozi Cereşti, care staţi împreună cu toate Puterile Cereşti 
aproape de tronul Preasfintei Treimi, primiți mulţumirile noastre, pentru tot 
ajutorul vostru şi al Oştirilor voastre Cereşti şi vă rugăm ajutaţi-ne să ieşim 
biruitori din lupta noastră continuă împotriva celui viclean şi rău. Alături de 
glasurile voastre îngereşti Îi cântăm şi noi lui Dumnezeu: Aliluia! Aliluia! Aliluia! 


Apoi: 


Icos 1 

Cu aripile lor de foc ne acoperă şi ne protejează pe noi, cu puterea şi cu ştiinţa lor 
cerească ne vindecă de boli şi cu oştirile lor de Îngeri ne apără în luptele cu cei 
vicleni şi răi. Pentru aceasta ne rugăm lui Dumnezeu să le dea putere multă în lupta 
cu cel viclean şi cu glas de bucurie spunem aşa: 

Bucură-te, Sfinte Arhanghel Mihail, apărător de foc al Cerului; 

Bucură-te, Sfinte Arhanghel Gavriil, vestitor al tainelor dumnezeieşti; 

Bucură-te, Sfinte Arhanghel Rafail, vindecătorul bolilor, păzitorul cununiilor şi al 
călătoriilor; 

Bucură-te, Sfinte Arhanghel Evgudiul, aducător de lumină sfântă; 

Bucură-te, Sfinte Arhanghel Uriil, învingător al ispitelor; 

Bucură-te, Sfinte Arhanghel Salatil, ocrotitor al creştinilor; 

Bucură-te, Sfinte Arhanghel Varahil, binecuvântător Ceresc; 

Bucuraţi-vă, Sfinţilor Voievozi Cereşti! 

Condac 1 

Pe căpeteniile Îngerilor Preasfintei Treimi, pe Sfinţii Arhangheli: Mihail, Gavriil, 
Rafail, Evgudiil, Uriil, Salatiil şi Varahil să-i lăudăm şi bine să-i cuvântăm întru 
toţi vecii, pentru ajutorul dat nouă credincioşilor, atunci când în nevoinţe fiind, noi 
îi rugăm să ne ajute. Să le spunem mulţumindu-le: Bucuraţi-vă, Sfinţilor Voievozi 
Cereşti! 


Rugăciune 


Sfinților Arhangheli: Mihail, Gavriil, Rafail, Evgudiil, Uriil, Salatiil şi Varahil, vă 
rugăm să fiţi alături de noi la greu, să ne ajutaţi în lupta împotriva întunecaţilor, să 
ne ajutaţi în rugăciunile noastre la Preabunul Dumnezeu. 


Vă rugăm mai marilor Voievozi ai Oştirilor Cereşti, noi nevrednicii, să ne acoperiţi 
şi pe noi cu acoperământul aripilor slavei voastre celei netrupeşti, păzindu-ne pe 
noi, cei care cădem cu dinadinsul. 


Vă mulţumim că sunteţi grabnic ajutători şi ne rugăm Preasfintei Treimi să vă dea 
daruri sfinte ca pentru Voievozii Cereşti, binecuvântare sfântă, har şi multă putere 
dumnezeiască ca să ieşiţi întotdeauna biruitori în lupta cu întunericul. 

Canonul celor şapte Sfinţi Arhangheli 


. Sfântul Arhanghel Mihail — rânduit de Dumnezeu a ajuta celor aflaţi în 


primejdii şi biruitor al vrăjmaşilor văzuţi şi nevăzuţi. 


. Sfântul Arhanghel Gavriil — vestitor a] tainelor dumnezeieşti. 
. Sfântul Arhanghel Rafail — fămăduitor al bolilor şi neputințelor omeneşti. 
. Sfântul Arhanghel Uriil — raza focului dumnezeiesc, luminător al celor 


întunecaţi şi călăuzitor al celor rătăciți. 


. Sfântul Arhanghel Selatiil — pururea rugător către Dumnezeu şi 


îndemnător către rugăciune. 


. Sfântul Arhanghel Iegudiil — sfăvitor de Dumnezeu şi întăritor al 


oamenilor pentru tot lucrul cel bun. 


. Sfântul Arhanghel Varahiil — dătăror de binecuvântarea lui Dumnezeu şi 


mijlocitor către Dumnezeu pentru ajutor în facerea de bine. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Pentru rugăciunile Preasfintei Născătoare de Dumnezeu, ale Sfinţilor părinţilor 
noştri şi ale tuturor Sfinţilor, Doamne lisuse Hristoase, Fiul lui Dumnezeu, mi- 
Iuieşte-ne pe noi. Amin. 


Canon 


Dar vouă de la cel ce este, a fost şi acum vine, precum şi de la cele 7 duhuri ce 
stau înaintea scaunului Impăratului, Domnul nostru lisus Hristos. 


Cântarea 1 


Stih: Sfinte Arhanghel Mihaile, roagă-te lui Dumnezeu pentru noi. 

Sfinte Arhanghel Mihaile, cel ce stai înaintea Sfintei Treimi şi eşti rânduit de la cel 
prea Inalt pentru a ajuta celor în primejdii izbăveşte-mă şi pe mine (noi), robul tău, 
de tot necazul. 


Stih: Sfinte Arhanghel Mihaile, roagă-te lui Dumnezeu pentru noi. 

Roagă-te şi goneşte de la mine pe vicleanul diavol şi mă apără de el rupând mrejele 
lui cele pregătite asupra mea şi îmi păzeşte sufletul şi trupul neîntinat şi mă 
povăţuieşte şi mă ajută să fac voia lui Dmnezeu. 


Slavă Tatălui şi Fiului şi Sfântului Duh. 


Sfinte Arhanghel taie pe vrăjmaşii care se luptă cu mine totdeauna ziua şi noaptea 
vrând a mă afunda în tina fărădelegilor şi arde-i cu sabia ta cea de foc. 


Şi acum şi pururea şi în vecii vecilor. Amin. 

Ceea ce ai născut viaţa, pe lisus Hristos Fiul lui Dumnezeu, care este însuşi viaţa, 
învierea şi odihna noastră, te rugăm Stăpână prea curată Fecioară Născătoare de 
Dumnezeu să ne izbăveşti de pedeapsa păcatelor (osânda cea veşnică) izbăvindu-ne 
din chinurile cele veşnice şi vieţii celei veşnice ne învredniceşte. 

Cântarea 2 

Este bine să se ştie că a doua cântare a fost dăruită lui Lucifer, dar pentru că a 
gândit să fie asemenea lui Dumnezeu a căzut din darul luminii ce i-a fost dat de la 
Dumnezeu şi din înger prea luminat a căzut făcându-se înger întunecat (diavol). De 
aceea cântarea a doua a fost scoasă. 

Cântarea 3 

Stih: Sfinte Arhanghel Gavriile, roagă-te lui Dumnezeu pentru noi. 

Sfinte Arhanghel Gavriule, vestitorule al tainelor celor dumnezeieşti, te rugăm să fu 
şi nouă, robilor lui Dumnezeu, vestitor al bucuriei mântuirii noastre şi ne arată 


vrednici locuitori ai Impărăției celei cereşti. 


Stih: Sfinte Arhanghel Gavriile, roagă-te lui Dumnezeu pentru noi. 

Te rugăm Sfinte Arhanghel Gavriile să ne fu şi nouă călăuzitor şi de mână 
aducător către Împărăţia cerească, iar în ceasul sfârşitului arată-te nouă cu bucurie, 
depărtând de la noi deznădăjduirea, gonind şi ruşinând duhurile răutăţii. 


Slavă Tatălui şi Fiului şi Sfântului Duh. 


Slujitorule al tainelor celor dumnezeieşti, pe diavolul care neincetat caută să vâre 
în noi pe ascuns săgețile lui cele otrăvitoare, izgoneşte-l de la noi cu darul ce îți 
este dat ţie de la Dumnezeu, sfărâmă-l şi în nimic să prefaci toate sfaturile viclea- 
nului, izgonindu-l şi alungându-l departe de noi, de unde să nu mai aibă nici o 
putere asupra noastră. 


Şi acum şi pururea şi în vecii vecilor. Amin. 


Preasfântă Fecioară, ceea ce ai născut viaţa, pe lisus Hristos, Fiul lui Dumnezeu, 
care a omorât moartea, omoară şi păcatele mele, pe care nu încetez a le săvârşi, ru- 
gându-te pentru noi Maică şi Fecioară, ajutându-ne pentru a ne îndrepta şi a nu 
mai greşi, de a fi vrednici de iertarea păcatelor şi mântuirea sufletelor noastre. 


Cântarea 4 

Stih: Sfinte Arhanghel Rafail, roagă-te lui Dumnezeu pentru noi. 

Sfinte Arhanghel Rafail, călătoreşte cu noi în toată viaţa noastră şi ne fereşte de 
căderile în orice fel de păcate arătându-ne pe noi în ceasul sfârşitului a fi gata a 
întâmpina pe Mirele Hristos, ca bucurându-ne de vestea aceasta să te lăudăm pe 
tine Sfinte Arhanghel, iar împreună să lăudăm pe Dumnezeu Făcătorul şi Ziditorul 
nostru. 

Stih: Sfinte Arhanghel Rafail, roagă-te lui Dumnezeu pentru noi. 

Sfinte Arhanghel Rafaile, cerescule arhistrateg care eşti dăruit de la Dumnezeu cu 
darul vindecării de orice fel de boală, tămăduieşte-ne sufletul şi trupul păzindu-ne 
de toate relele, cu rugăciunile şi mijlocirile tale. 


Slavă Tatălui şi Fiului şi Sfântului Duh. 


Te rugăm, apără-ne de toate fiarele cele cumplite, de păzitorii de cai şi de toţi care 
nu se tem de Dumnezeu, ne izbăveşte şi ne vindecă de toată răutatea lor ajutându- 

ne să sporim în credință, nădejde şi dragoste față de Dumnezeu şi de aproapele, 
pentru a putea cu adevărat a te lăuda pe tine păzitorul nostru. 


Şi acum şi pururea şi în vecii vecilor. Amin. 


Indreptează-ne căile şi călăuzeşte gândurile noastre prea curată Fecioară de Dum- 
nezeu Născătoare la limanul cel lin al nepătimirii şi al curăţirii de orice fel de 
păcate şi ne miluieşte pe noi nevrednicii şi păcătoşii robii tăi. 


Cântarea 5 
Stih: Sfinte Arhanghel Uriil, roagă-te lui Dumnezeu pentru noi. 


Rază a focului celui dumnezeiesc fiind Uriile Arhanghele luminează-ne cu strălu- 
cirile tale şi de focul cel veşnic ne izbăveşte. 


Stih: Sfinte Arhanghel Uriil, roagă-te lui Dumnezeu pentru noi. 


Întunecarea cea care este întru noi din multă trândăvire şi din gândurile cele spur- 
cate depărteaz-o de la noi, aducând în inima şi sufletul nostru lumina cea pururea 
fiitoare a Domnului şi Mântuitorului nostru lisus Hristos cu care să fim luminaţi 
până la sfârşitul vieţii noastre. 


Slavă Tatălui şi Fiului şi Sfântului Duh. 


Patimile trupeşti şi zburdările care se pornesc asupra noastră mai rău ca fiarele cele 
sălbatice opreşte-le, sădind şi înrădăcinând în adâncul inimii noastre frica de 
Dumnezeu care este începutul oricărei înțelepciuni. 


Şi acum şi pururea şi în vecii vecilor. Amin. 


Fiind Domnul şi Mântuitorul nostru la cinste întocmai cu Tatăl şi cu Duhul, care s- 
a întrupat din preacuratele sângiuiri făcându-se om ca şi noi, dar fără de păcat, 
numai El putând să ne ajute în toate necazurile, te rugăm prea curată Fecioară 
roagă pe Fiul Tău şi Dumnezeul nostru să ne mântuiască pe noi păcătoşi, care am 
greşit mai mult decât toți oamenii de la Adam şi până în acest ceas, mai mult decât 
stelele cerului şi nisipul mării. 


Cântarea 6 

Stih: Sfinte Arhanghel Salatiil, roagă-te lui Dumnezeu pentru noi. 


Slugă a lui Hristos şi păzitorul oamenilor care pe toţi ne scoţi la slujba către 
Dumnezeu şi ne îndemni la rugăciune, te rugăm soleşte la mila Domnului nostru 
lisus Hristos pentru noi păcătoşi, ca să fim izbăviţi de toată răutatea potrivnicului. 


Stih: Sfinte Arhanghel Salatiil, roagă-te lui Dumnezeu pentru noi. 


Te rugăm scoală-ne totdeauna la slujba ce se înalță de Sfânta Biserică către Dum- 
nezeu, cu osârdie, nerăspândiți cu mintea şi ne înţelepţeşte ca să ne rugăm în toată 
vremea, în tot locul şi la tot lucrul Stăpânului şi Dumnezeul nostru cu frică şi cu 
cutremur, iar după primirea ajutorului să-l aducem mulțumirile noastre din adâncul 
inimii. 


Slavă Tatălui şi Fiului şi Sfântului Duh. 


Te rugăm păzeşte inima, mintea şi sufletul nostru ca să nu ne afundăm în grijile 
cele lumeşti şi ne scoate din adâncul fărădelegilor povăţuindu-ne la limanul cel 
ceresc. 


Şi acum şi pururea şi în vecii vecilor. Amin. 


Picătura de umilinţă rourează-ne Stăpână stingând toată arderea cea rea a inimii, 
îndepărtând toată întristarea şi gândurile cele înşelătoare pentru săvârşirea păca- 
tului, toate le potoleşte. 


Mai marilor voievozi ai lui Dumnezeu, slujitori ai dumnezeieştii slave, povăţuitorii 
oamenilor, vrăjmaşii diavolilor şi căpeteniile îngerilor vă rugăm să ne ajutați în 
cele ce sunt pentru folosul cel sufletesc. 


Zis-ai lubitorule de oameni în învăţăturile Tale că mulțimea îngerilor se bucură în 
cer pentru un om care se întoarce prin pocăință la Dumnezeu. Pentru aceasta, eu, 
cel ce sunt întru mulţimea fărădelegilor, Unule Ştiutorule al inimilor, Cela ce eşti 
fără de păcat, pe Tine doresc a Te ruga, Cel ce eşti numai milă şi bunătate, blândeţe 
şi dragoste adevărată, să Te milostiveşti spre mine păcătosul, trimițând tuturor 
celor ce se roagă Ţie - chiar cu nevrednicie - umilinţă, smerenie, tărie şi curaj în 
recunoaşterea mulţimii păcatelor şi completarea pocăinţei rostite cu limba prin în- 
deplinirea ei cu fapta, pentru a fi vrednici de iertarea păcatelor. 

Tu, ca Cel ce pentru toate ai suferit patimile, moartea pe cruce şi tot pentru făptura 
Ta ai înviat a treia zi pentru a izbăvi neamul omenesc din robia păcatului, că pentru 
toți păcătoşii se roagă Ţie mai marii voievozi ai cetelor cereşti împreună cu smerita 
Ta mamă. 


Cântarea 7 
Stih: Sfinte Arhanghel Iegudiil, roagă-te lui Dumnezeu pentru noi. 


legudiile Arhanghele, înţeleaptă slugă a Împăratului Ceresc, întăreşte-ne pe noi cei 
ce ne rugăm ţie şi ne învaţă ca întru toate nevoile, necazurile şi scârbele să ne lup- 
tăm cu ispitele făcând voia lui Dumnezeu pentru a putea fi salvaţi de chinurile cele 
veşnice. 


Stih: Sfinte Arhanghel legudiil, roagă-te lui Dumnezeu pentru noi. 


Te rugăm dă-ne nouă înţelepciune să facem ce este drept şi plăcut lui Dumnezeu şi 
ne păzeşte mintea, inima şi limba, ca să nu mai săvârşim clevetirea cea pierzătoare 
de suflet, ci neîncetat să ne plângem păcatele noastre ca să primim milă şi îndurare 
la Dreapta Judecată pentru a fi izbăviţi de focul cel veşnic. 


Slavă Tatălui şi Fiului şi Sfântului Duh. 


Sfinte Arhanghel legudiile îndeamnă-ne şi ne întăreşte sufleteşte pentru ca să mul- 
țumim lui Dumnezeu pentru toate darurile pe care ni le-a dat şi mai departe să ne 
ostenim trupul pentru a agonisi cele de trebuinţă acestei vieți pământeşti şi fii nouă 
rugător către Domnul Dumnezeu Mântuitorul şi Milostivul tuturor, ca să nu ne 
răsplătească după faptele noastre cele rele, ci după mila Sa cea mare să ne ierte de 
tot ce am greşit ca să te lăudăm şi să mulţumim ție mijlocitorul şi rugătorul nostru. 


Şi acum şi pururea şi în vecii vecilor. Amin. 

Ceea ce ai născut lumina cea dumnezeiască, Te rugăm Preasfântă Fecioară şi Mai- 
ca Domnului lisus Hristos să ne luminezi cu lumina Fiului Tău şi Dumnezeul 
nostru şi să miluieşti cu rugăciunile Tale pe cei ce cu credinţă aleargă la Tine prea 
curată Fecioară. 


Cântarea 8 


Stih: Sfinte Arhanghel Varahiil, roagă-te lui Dumnezeu pentru noi. 

Cela ce eşti învrednicit cu darul Blagosloveniei, Sfinte Arhanghel Varahiile, te 
rugăm îngrădeşte-ne cu binecuvântarea ta cea dumnezeiască ca văzând şi simțind 
vrăjmaşul diavol cel plin de pizmă împotriva făpturii lui Dumnezeu, să piară şi să 
nu se mai poată apropia de noi în vecii vecilor. 


Stih: Sfinte Arhanghel Varahiil, roagă-te lui Dumnezeu pentru noi. 


Cu faceri de bine sufletul nostru îl împodobeşte şi îmbogăţeşte, iar trupul îl cură- 
ţeşte de patimi şi de orice păcat, ca să ne arătăm vrednici a petrece împreună cu cei 
drepţi întru Impărăția Cerurilor. 


Slavă Tatălui şi Fiului şi Sfântului Duh. 


Miluieşte-ne pe noi cei fără de nici un ajutor şi te arată nouă în ceasul sfârşitului, 
mângâindu-ne şi uşurându-ne durerile cele cumplite ale morţii şi goneşte pe 
viclenii diavoli care năvălesc asupra noastră ca izbăviţi fiind de ei să lăudăm pe 
Dumnezeu şi pe tine folositorul nostru în vecii vecilor. 


Şi acum şi pururea şi în vecii vecilor. Amin. 


Spre tine Preacurată toată nădejdea punându-ne, Sfântă Fecioară la îndurările tale 
alergăm ca din vătămările cele diavoleşti să ne scoţi biruitori, iar sufletul făcându-l 
puternic în faţa încercărilor, necazurilor şi slăbiciunilor acestei vieţi trecătoare, să 
poată fi numărat împreună cu cei mântuiți. 


Cântarea 9 


Toate puterile cereşti: Serafimi, Heruvimi, Scaune, Domni, Puteri, Stăpânii, Înce- 
pătorii, Arhangheli şi Ingeri, rugaţi-vă lui Dumnezeu pentru noi. 


Scaunelor care sunteți în chipul focului, Serafimilor celor prea luminaţi, Heru- 
vimilor celor cu ochi mulţi vă rugăm ajutaţi-ne să ne izbăvim de focul cel veşnic şi 
de toate chinurile cele din iad pe noi ticăloşii şi păcătoşii, pentru ca să vă fericim şi 
să vă mulţumim în Împărăţia Cerurilor în vecii vecilor. 


Slavă Tatălui şi Fiului şi Sfântului Duh. 
Dumnezeieştilor Puteri, Arhangheli şi Îngeri, slujitori şi slăvitori neincetat ai 


Sfintei Treimi, vă rugăm salvaţi-ne pe noi, cei ce am făcut mai mult voia celui rău, 
scoțându-ne din calea vrăjmaşului şi călăuzindu-ne pe calea cea strâmtă a adevă- 

ratei pocăinţe pentru a fi vrednici de iertarea păcatelor şi lăudători împreună cu voi 
al slavei dumnezeieşti. 


Şi acum şi pururea şi în vecii vecilor. Amin. 
Ceea ce covârşeşti cu mărirea şi cu slava pe Heruvimi şi Serafimi, pe Arhangheli şi 


Îngeri, ca pe Cel purtat pe umerii lor, tu prea curată Maică şi Fecioară, în pântece 
şi braţe L-ai purtat, pentru care cu cântări pe tine totdeauna te mărim. 

Rugăciune către Sfinţii Arhangheli 

Ne rugăm vouă Sfinţilor Arhangheli cei ce sunteți povăţuitorii, păzitorii şi apără- 
torii făpturilor lui Dumnezeu. 


Rugăciune către Sfântul Arhanghel Mihail 


Mai întâi către tine Sfinte Arhanghel Mihaile care eşti întâiul stătător înaintea 
tronului Prea Sfintei Treimi: Tatăl, Fiul şi Duhul Sfânt şi de care eşti rânduit a păzi 
neamul omenesc, care cu minunile tale şi cu puterea ce-ţi este dată, întotdeuna ieşi 
biruitor asupra taberelor vrăjmaşilor întorcând lumea la credinţa cea adevărată. 

O, dumnezeiescule Mihaile cel mai întâi între arhangheli, biruitorul demonilor prin 
puterea dată ţie de la Dumnezeu, te rugăm ceartă şi alungă pe toţi viclenii diavoli 
care în chip nevăzut duc război împotriva făpturii lui Dumnezeu pe toate fronturile 
ispitelor, necazurilor şi suferințelor, pentru ca să ne abată de la calea cea dreaptă şi 
adevărată, a poruncilor lui Dumnezeu ştiind că noi oamenii suntem slabi şi 
neputincioşi, înclinați spre păcat din tinereţile noastre, de aceea, singuri, fără 
ajutorul lui Dumnezeu, şi care îl putem primi numai prin rugăciune, uşor ne poate 
birui. Te rugăm, auzi-ne când te chemăm şi cu puterea ta pe toţi vrăjmaşii noştrii 
fă-i ca pulberea pe faţa pământului şi ca praful în faţa vântului. 

O, dumnezeescule arhistrateg Mihaile, întâiule domn şi voievod al cereştilor 
puteri, o, minunatule Arhanghel păzitorul nostru. Te rugăm fii nouă ajutător în 
toate neca-zurile şi nevoile, în toate nedreptăţile, scârbele, mâhnirile noastre şi ne 
izbăveşte de toată înşelăciunea diavolească ascultându-ne glasul ori de câte ori te 
vom chema în necazul nostru şi cu sabia ta cea de foc alungându-i pe toți vrăjmaşii 
noştrii, văzuţi şi nevăzuţi. 


O, mare Arhanghele Mihail, te rugăm biruieşte-i cu puterea dată ţie de la Dumne- 
zeu pe toţi acei care se împotrivesc nouă şi nu ne lasă în pacea şi liniştea lăsate 
nouă de la Dumnezeu pentru a-i sluji şi a face oia lui. 


Sfinte Arhanghele Mihaile, te rugăm izbăveşte-ne de moarte năpraznică, prin 
accidente, prin cutremure, prin potop, prin foc, prin sabie şi prin războiul cel din- 
tre noi provocat în toată clipa de vrăjmaşul diavol. 


O! Mihaile Arhanghele, slujitorule al lui Dumnezeu, cel ce eşti rânduit a ajuta celor 
din primejdii, izbăveşte-ne pe noi, robii lui Dumnezeu, care chemăm în ajutor 
numele tău, de toate ispitele ce vin asupra noastră de la cel rău pentru a ne opri 
înainte de a săvârşi păcatul luminându-ne mintea pentru a afla şi înţelege care 
gânduri ne vin nouă de la Dumnezeu pentru a le îndeplini şi care gânduri ne vin de 
la diavol pentru a le alunga şi respinge. 


Te rugăm, Sfinte Arhanghele Mihaile pune pe fugă pe vrăjmaşul şi vicleanul diavol 
apărându-ne de toate meşteşugirile şi cursele ce le pregăteşte asupra noastră, 
păzindu-ne şi salvându-ne trupul şi sufletul neîntinat şi fii cu noi permanent 
ajutându-ne în lupta cu acest neastâmpărat vrăjmaş, pentru a-l putea birui putând 
urma calea mântuirii cu multă râvnă, hotărâre, credinţă, nădejde şi dragoste faţă de 
Dumnezeu cel slăvit în Tatăl, Fiul şi Duhul Sfânt, în veci. Amin. 


Rugăciune către Sfântul Arhanghel Gavriil 


Iar acum îndrăznesc să vin şi către tine Sfinte Arhanghel Gavriile care ţi s-a dat ție 
să fii vestitor a tuturor darurilor dumnezeieşti: al bucuriei, al veseliei, al smereniei, 
al răbdării, al înfrânării, al iertării, al milosteniei şi a tot gândul cel curat care aduci 
făptura cea cuvântătoare a lui Dumnezeu din cele mai grele încercări, necazuri, 
suferinţe şi ispite, în sănătate, smerenie şi în pace şi mai mult fiind înger al darului 
dumnezeiesc, încă ai putere să schimbi gândurile cele rele în gânduri bune, răutatea 
în bunătate, ura, vicleşugul şi răzbunarea, în dragoste, cinste, sinceritate şi bună 
înțelegere prin credința în Dumnezeu, încă ai putere să preîntâmpini neamul 

omenesc de orice pericol, de cutremur, de potop, de foc, de sabie, de foamete, de 
boală şi de tot războiul cel dintre noi pornit din înşelăciunea diavolească. 


Te rugăm Sfinte Arhanghel Gavriile adune şi nouă vestea cea mare a iertării 
păcatelor aşa cum ai adus vestea cea sfântă şi dumnezeiască a naşterii în trup a 
Domnului nostru lisus Hristos, Prea Sfintei Fecioare Maria, de la tine rămânând 
praznicul Bunei Vestiri pe care poporul creştinesc ca semn de preţuire îl 
sărbătoreşte în fiecare an. 


Tot tu ai fost acela care ai adus cea mai mare bucurie omenirii prin sfintele femei 
mironosiţe, bucuria Învierii Domnului nostru lisus Hristos, ceea ce înseamnă 
biruinţa vieţii asupra morţii, precum şi biruinţa pentru totdeuna asupra diavolului, 
cel mai mare vrăjmaş al lui Dumnezeu, împotriva căruia nu îndrăzneşte să se lupte 
direct, ci prin oameni, care sunt chipul şi asemănarea lui Dumnezeu, despre care 
ştie că din rândul acestora, sfinţii, drepţii şi toţi cei care s-au învrednicit în viaţa 
aceasta trecătoare de a trăi după modelul şi învăţătura dată de Domnul lisus 
Hristos, vor completa numărul îngerilor căzuţi din cer în frunte cu Lucifer, tatăl 
minciunii şi diavolul, care nu mai are iertare din cauza păcatului mândriei, pentru 
că numai a gândit să urce cu scaunul său la înălțimea tronului Tatălui Ceresc. 
Pentru aceasta te rugăm Dumnezeul nostru ajută-ne zi şi noapte să nu cădem şi noi 
în păcatul mândriei, ci să ne smerim mereu ca vameşul. 


De aceea te rugăm Sfinte Arhanghel Gavriile ajută-ne în toate clipele cele grele ale 
vieţii noastre, care ne vin nouă de la acest vrăjmaş - blestemat de Dumnezeu - care 
se năpusteşte asupra noastră ca un leu ca să ne piardă şi ştie că puţine zile mai 
are.Soarta lui fiind pecetluită şi osânda veşnică îl aşteaptă pe el, oastea lui şi toţi 
cei care în această viaţă au făcut voia lui, cu toate încercările trimise de Dumnezeu 
în scopul de a se îndrepta. 


Rugăciune către toate puterile cereşti 


Doamne Dumnezeul nostru, îți mulțumim că prin Fiul Tău, Domnul nostru lisus 
Hristos ne-ai învăţat tot ceea ce trebuie să facem, tâlcuindu-ne, fie direct, fie prin 
Sfinţii Apostoli, cuvintele Sfintei Scripturi ca să înţelegem, că viaţa aceasta a 
noastră pe pământ este o luptă continuă între bine şi rău, o luptă cu necazurile, 
ispitele, suferinţele şi toate nedreptăţile. Această luptă este îngăduită de Dumnezeu, 
dar având credinţă şi nădejde neclintită că nu ne va lăsa singuri şi la timpul potrivit 
ne va ajuta să ieşim biruitori. Această luptă pentru biruirea răului ne ajută, ne 
convinge şi ne întăreşte în credința că fără luptă nu este biruinţă, nu este 
încununare, nu este mântuire. 

Ne rugăm către voi toate puterile cereşti, care staţi împrejurul scaunului Celui Prea 
Înalt şi pururea priviţi la Slava Lui cea dumnezeiască şi neîncetat vă rugaţi pentru 
mântuirea neamului omenesc, rugaţi-vă şi pentru mine, de trei ori ticălosul şi păcă- 
tosul, pentru că în tot ceasul, momentul şi clipa greşesc cu voie şi fără voie, supă- 
rând şi mâhnind bunătatea cea nemăsurată a lui Dumnezeu. 


Recunosc Doamne că mult am greşit în viaţa mea, mai mult decât stelele cerului şi 
nisipul mării şi pe drept cuvânt cel mai păcătos dintre păcătoşi, eu sunt.Că nu este 
păcat să nu-l fi săvârşit, fie cu mintea, cu gândul, cu cuvântul şi cu fapta, acceptând 
cu uşurinţă îndemnul diavolului fără a mă gândi în acelaşi timp şi la Tine Doamne, 
spre a nu ceda în faţa ispitei şi a lupta după cuvântul Tău: în lume necazuri veţi 
avea, dar să îndrăznim la Tine, că Tu prin jertfa pe cruce ai biruit lumea. 


Astfel cât de nevrednic şi păcătos sunt cu mintea mea mărginită nu pota număra 
toate păcatele, ci numai Tu care ştii toate, ştii şi păcatele mele. Totuşi pentru a nu 
fi fără răspuns în faţa Ta, încerc a le spune după puterea mea. Am mințit, am 
clevetit , am desfrânat, am hulit, m-am lăudat, m-am mâniat, am ţinut minte răul, 
am pricinuit sminteală, sunt neîndurat, nemilostiv, iubitor de argint, de slavă 
deşartă, iubitor de dezmierdări, lacomul, bețivul, leneşul, pricinuitorul de râs, 
răspânditul cu mintea, mândrul, nebăgătorul de seamă, am călcat dumnezeieştile 
porunci şi mai mult decât toți păcătoşii, ticălosul de mine, pentru că nu iert cu 
adevărat, din inimă, ci zic doar din buze, însă nu uit şi îmi pare bine de necazul 
aproapelui, care mi-a facut rău, iar când rostesc rugăciunea Tatăl Nostru, acolo 
unde spune: şi ne iartă nouă greşalele noastre precum iertăm şi noi, greşiților 
noştri, mă acuz şi mă osândesc singur pedepsei celei veşnice. O, bunătate a lui 
Dumnezeu şi îndelunga Ta răbdare, Doamne, care îmi aştepţi pocăinţa până în 
ultima clipă a vieţii, nici să-ţi mulţumesc nu sunt vrednic. 


Încă nu ai coborat foc din cer pentru a mă arde aici pe pământ şi nu ai desfăcut 
prăpastia adâncului ca să mă înghită de viu, de aceea cu mare tânguire şi cu lacrimi 
de umilinţă vă chem pe voi Cereştilor Puteri şi plecat pe genunchi, mă rog către voi 
să-mi ajutaţi ca începând din acest moment să pun început bun, iar după 
mărturisirea tuturor păcatelor, să mi le recunosc, cu adevărată căință, cu multe 
lacrimi, cu părere de rău şi zdrobire de inimă şi să nu mai greşesc, să merg drept pe 
calea credinţei în Dumnezeu, până la răsuflarea cea mai de pe urmă a vieţii mele. 


Și mai mult decât toate atunci când voi fi chemat ca să dau răspuns despre cele ce 
am făcut în această viaţă să aflu şi eu acea bunătate şi milă dumnezeiască precum a 
aflat tâlharul de pe cruce care şi-a recunoscut fărădelegile, pentru că după faptele 
mele voi rămâne cu caprele în partea cea de-a stânga, înspăimântat de păcatele pe 

care atunci le voi cunoaşte, pe toate, pe care cu multă uşurinţă le-am făcut, 
nesocotindu-le a fi păcate. În această primejdie de osândit pentru totdeauna, cu 
adevărat vrednic sunt de cuvintele pe care le va rosti Dreptul Judecător, celor 
păcătoşi: “Plecaţi de la Mine blestemaţilor în focul cel veşnic care este gătit dia- 
volului şi îngerilor lui.” 


Alerg către voi Sfinţi Arhangheli, căci voi sunteți puternici apărători şi izbăvitori, 
atâta timp cât mă mai aflu în viaţă şi mai este vreme de pocăință, să mă salvaţi şi să 
mă scoateţi din cumplitele chinuri ale iadului, să trec cu ajutorul vostru vămile 
văzduhului, unde stăpânitorii lor aşteaptă cu multă nerăbdare să mă oprească în 
laţul fărădelegilor mele şi să mă ducă în întunericul cel mai dinafară pentru a mă 
chinui în legăturile cele nedezlegate în vecii vecilor. 


Înduraţi-vă şi mă ajutaţi ca să fiu izbăvit din mâna vicleanului diavol şi la Dreapta 
Judecată să mă învrednicesc cu rugăciunile voastre pe care în viaţă le-am făcut 
către voi, să aflu milă, bunătate şi îndurare de la Dumnezeu, pentru a mă trece şi pe 
mine cu oile în partea dreaptă şi ca împreună cu voi să slăvim neîncetat prea 
slăvitul şi prea Sfântul nume al Tatălui, al Fiului şi al Sfântului Duh, acum şi 
pururea Şi în vecii vecilor. 


Amin. 

Rugăciuni către Sfinţii Arhangheli pentru fiecare zi a săptămânii 


Mare arhanghele al lui Dumnezeu Mihaile, biruitorul demonilor, biruieşte-i şi 
zdrobeşte-i pe toţi vrăjmaşii mei văzuţi şi nevăzuţi. Și roagă-L pe Domnul 
Atotţiitorul să mă mântuiască de toate necazurile şi de orice boală, de rana aducă- 
toare de moarte şi de moarte năprasnică, o, mare arhistrategule Mihaile, acum şi 
pururea şi în vecii vecilor. Amin. 


Rugăciunea a II-a (marţi) către Sfântul Arhanghel Gavriil 

O, mare arhistrategule al lui Dumnezeu Gavrule! Tu i-ai binevestit prea curatei Fe- 
cioare Maria zămislirea Fiului lui Dumnezeu. Vesteşte-mi şi mie, păcătosului, cea- 
sul straşnic al morţii mele şi roagă-L pe Domnul Dumnezeu pentru păcătosul meu 
suflet ca să-mi ierte păcatele mele şi să nu mă oprească diavolii la vămi. 


Rugăciunea a III-a (miercuri) către Sfântul Arhanghel Rafail 


O, mare arhistrategule al lui Dumnezeu Rafaile! Tu eşti călăuză, doctor şi tămă- 
duitor, povăţuieşte-mă spre mântuire şi vindecă-mi bolile cele sufleteşti şi trupeşti. 
Du-mă la prestolul lui Dumnezeu şi roagă milostivirea lui pentru sufletul meu 
păcătos, ca să mă ierte Domnul şi să mă păzească de oamenii răi de acum şi până 
în veac. Amin. 


Rugăciunea a IV-a (joi) către Sfântul Arhanghel Uriil 

O, mare arhistrategule al lui Dumnezeu Uriile! Tu eşti strălucirea focului dumne- 
zeiesc şi luminătorul celor întunecaţi de păcate: luminează mintea mea, inima mea, 
voinţa mea cu puterea Sfântului Duh. Povăţuieşte-mă pe calea pocăinţei şi roagă-L 
pe Domnul Dumnezeu să mă izbăvească de iadul cel mai de jos şi de toţi vrăjmaşii 
cei văzuţi şi nevăzuţi, întotdeauna, acum şi pururea şi în vecii vecilor. Amin. 


Rugăciunea a V-a (vineri) către Sfântul Arhanghel Selafiil 


O, mare arhistrategule al lui Dumnezeu Selafule! Tu îl rogi pe Dumnezeu pentru 
oamenii credincioşi, roagă îndurarea Lui şi pentru mine, păcătosul, ca să mă izbă- 
vească Domnul de toate năpastele şi bolile şi de moarte năprasnică şi să mă învred- 
nicească de Împărăţia Cerurilor împreună cu toţi sfinţii în vecii vecilor. Amin. 

Rugăciunea a VI-a (sâmbătă) către Sfântul Arhanghel legudiil 


O, mare arhistrategule al lui Dumnezeu legudiile! Tu eşti apărător plin de râvnă a 
slavei lui Dumnezeu. Tu îndemni spre preaslăvirea Sfintei Treimi, îndeamnă-mă şi 
re mine, trândavul, să slăvesc pe Tatăl, pe Fiul şi pe Sfântul Duh şi roagă-L pe 
Domnul Atotţiitorul ca să zidească întru mine inimă curată şi duh drept să înno- 
iască întru cele dinlăuntru ale mele şi cu duh stăpânitor să mă întărească a mă în- 
china în duh şi adevăr Tatălui şi Fiului şi Sfântului Duh, acum, şi pururea şi în ve- 
cil vecilor. Amin. 


Rugăciunea a VIl-a (duminică) către Sfântul Arhanghel Varabhiil 

O, mare arhistrategule al lui Dumnezeu Varahiile! Stând înaintea prestolului lui 
Dumnezeu şi de acolo aducând binecuvântarea lui Dumnezeu în casele credincio- 

şilor robilor Săi, cere de la Domnul Dumnezeu îndurare şi binecuvântare caselor 
noastre, ca să ne binecuvânteze şi pe noi Domnului Dumnezeu din Sion şi din 
Muntele cel Sfânt al Lui şi să prisosească belşugul roadelor pământului. Să ne 
dăruiască nouă sănătate şi mântuire şi întru toate bune sporire, biruinţă şi stăpânire 
asupra vrăjmaşilor şi să ne păzească întru mulţi ani, ca într-un gând să slăvim pe 
Dumnezeu: pe Tatăl, pe Fiul şi pe Sfântul Duh, acum şi pururea şi în vecii vecilor. 
Amin. 

Acatistul Sfinţilor Arhangheli Mihail şi Gavriil cu canon 
( 8 noiembrie ) 


Oi APAALCEAOI 


[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm şi Să cădem la Hristos Împăratul nostru Dumnezeu. 

Veniţi să ne închinăm şi Să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu Sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Și Troparele acestea, glas 4: 


Mai-marilor Voievozi ai oştilor cereşti, rugămu-vă noi, nevrednicii, ca, prin rugă- 
ciunile voastre, să ne acoperiţi pe noi cu acoperământul aripilor slavei voastre celei 
netrupeşti, păzindu-ne pe noi, cei ce cădem cu de-adinsul şi strigăm: /zbăviți-ne 
din nevoi, ca nişte mai-mari peste cetele Puterilor celor de sus. (de 2 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


Taina cea din veac ascunsă şi de Îngeri neştiută, prin tine, Născătoare de Dumne- 
zeu, celor de pe pământ s-a arătat, Dumnezeu întru împreunare neamestecată întru- 
pându-Se şi Crucea de bunăvoie pentru noi luând; prin care, înviind pe cel întâi- 
zidit, a mântuit din moarte sufletele noastre. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul 


facerea lui loan monahul 

Cântarea | 


Irmos: Să cântăm Domnului, Celui ce a povăţuit pe norodul Său prin Marea Roşie, 
cântare de biruinţă, că S-a proslăvit. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Bucură-te, Gavriile, de taină vestitorule al Întrupării lui Dumnezeu, şi Mihaile, 
mai-marele cetelor celor fără de trup, care neîncetat strigați: Sfânt, Sfânt, Sfânt 
eşti, Dumnezeule, Atotţiitorule. 

Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Voievozii Îngerilor, şi cei mai aleşi, şi căpeteniile cetelor cei luminaţi, pe Minţile 
cele fără de trup astăzi le ridică spre săvârşirea de praznic a pomenirii lor celei 
strălucite, cu care împreună se bucură oamenii, cântare Treimii aducând. 

Slavă Tatălui şi Fiului şi Sfântului Duh. 

Să ne veselim împreună cu Îngerii noi, oamenii, duhovniceşte, întru bucurie; că 
Gavriil iarăşi acum binevesteşte unirea Bisericii şi surparea a tot eresul celui 
potrivnic, întru venirea pomenirii lor. 

Şi acum şi pururea şi în vecii vecilor. Amin (a Născătoarei de Dumnezeu) 
Născut-ai pe Cuvântul Tatălui - Cel ce mai presus de fire, Preacurată, întru tine S-a 
sălăşluit întru Duhul Sfânt - pe Cel ce este aşadar cu două firi şi cu două voiri într- 
un Ipostas neschimbat, al căruia şi chipul sărutăm. 


Cântarea a 3-a 


Irmos: Tu eşti întărirea celor ce aleargă la Tine, Doamne, Tu eşti lumina celor 
întunecaţi, şi pe Tine Te laudă duhul meu. 


Stih: Sfinților Arhangheli Mihail şi Gavriil, rugaţi-vă lui Dumnezeu pentru noi. 


Ingerilor cea dintâi, şi, de la Treime, a doua Lumină te-ai arătat, Mihaile Voie- 
vodule, nouă, celor ce cu credinţă te lăudăm pe tine. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 

Cu raza dumnezeiescului dar, Gavriil prin credință a umplut tot pământul, pro- 
povăduind cea în trup a lui Dumnezeu pogorâre. 


Slavă Tatălui şi Fiului şi Sfântului Duh. 


Impreunare pururea slăvită şi însoţire luminoasă fără materie, lumini dumnezeieşti, 
pe cei ce săvârşesc cu credință pomenirea voastră arătaţi-i. 


Şi acum şi pururea şi în vecii vecilor. Amin (a Născătoarei de Dumnezeu) 


Lăudat-a Isaia Naşterea ta cea mai presus de minte, Curată; o laud şi eu, ca să do- 
bâdesc curăția aceluia. 


Sedealna, glas 8: 


Podobie: Porunca cea cu taină luând-o întru cunoştinţă, cel fără de trup, în casa lui 
Iosif degrab a stătut înainte, zicând celei ce nu ştia de nuntă: Cel ce a plecat cu 
pogorârea cerurile încape, fără schimbare, tot întru tine. Pe care şi văzându-L în 
pântecele Tău, luând chip de rob, mă spăimântez a striga către tine: Bucură-te, 
Mireasă, pururea Fecioară. 


Cetele celor fără de trup dorind a le lăuda, noi, cei de pe pământ, să urmăm cât se 
poate a lor sfinţenie, omorându-ne toate mădularele trupului, rugându-i ca pe nişte 
apărători şi păzitori să ne izbăvească de toată înşelăciunea nevăzutului vrăjmaş pe 
noi, cei ce-i lăudăm pe dânşii, ca să aflăm milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


Mulţumim ţie pururea, de Dumnezeu Născătoare, şi te slăvim pe tine, Curată, şi ne 
închinăm ţie, lăudând pe Cel născut al tău, ceea ce eşti plină de dar, şi strigând ne- 
încetat: Mântuieşte-ne pe noi, Fecioară prea-milostivă, ca o bună, şi de la draci 
ne scoate şi din răspunsul cel înfricoşat în ceasul întrebării, ca să nu ne ruşinăm 
noi, robii tăi. 


Cântarea a 4-a 


Irmos: Tu eşti tăria mea, Doamne, Tu şi puterea mea; Tu -Dumnezeul meu; Tu - 
bucuria mea, Cel ce n-ai lăsat sânurile părinteşti, şi a noastră sărăcie ai cercetat-o. 

Pentru aceasta, cu proorocul Avacum, strig către Tine: Slavă puterii Tale, lubito- 
rule de oameni. 


Stih: Sfinților Arhangheli Mihail şi Gavriil, rugaţi-vă lui Dumnezeu pentru noi. 


În Ierihon s-a arătat mai-marele Voievod al Puterilor, oştindu-se de demult lisus al 
lui Navi, biruinţă făcând şi izbândind marele Mihail, Voievodul celor fără de 
trupuri; de la care luând putere, sluga Domnului prin armă robi a luat pe cei po- 
trIvnicI. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Mai-marele Puterilor celor fără de trupuri oarecând s-a arătat, aducând bunele 
vestiri de fiu Zahariei preotului, marele Gavriil, dumnezeiescul cu adevărat Arhan- 
ghel. Pentru aceasta, născându-se loan, Glasul Cuvântului, părintelui său glas i-a 
dat. 


Slavă Tatălui şi Fiului şi Sfântului Duh. 


Bucură-se cu bucurie toate marginile astăzi, prăznuind cuvioasă pomenirea Arhan- 
ghelilor Tăi, Dumnezeule, a dumnezeiescului Mihail şi a lui Gavriil, de Dumnezeu 
înțelepțitul; împreună se bucură şi toată ceata îngerească, căci se mântuieşte lumea 
prin acoperământul lor. 


Şi acum şi pururea şi în vecii vecilor. Amin (a Născătoarei de Dumnezeu) 

Numai tu, una, curată ai fost şi după Naştere; numai tu te-ai arătat, fără de bărbat, 
cu lapte hrănind pe Cuvântul cel adevărat al Tatălui, care prin Duhul Sfânt a luat 
chip de rob precum suntem noi, Fecioară de Dumnezeu Născătoare, pe care Il lău- 
dăm, cinstind Dumnezeiasca asemănare a chipului Lui. 

Cântarea a 5-a 

Irmos: Pentru ce m-ai lepădat de la faţa Ta, Cela ce ce eşti Lumină neapusă, şi m-a 
acoperit întunericul cel străin pe mine, ticălosul? Ci mă întoarce şi, la lumina po- 


runcilor Tale, îndreptează căile mele, rogu-mă. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 

Neplecându-se de demult minunilor lui Dumnezeu celor negrăite şi dumnezeieşti 
Valaam vrăjitorul, în răspântii Ingerul arătându-se asinului, înfricoşat l-a mustrat 
şi, cuvântător pe dobitoc arătându-l, cunoştinţa firii i-a schimbat. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Prins fiind Petru şi în temniță rămânând, i s-a arătat Îngerul lui Dumnezeu, din 
mâinile lui Irod, şi din legături, şi din moarte izbăvindu-l. Pentru aceasta, veniți toți 
şi, ca pe nişte dumnezeieşti păzitori ai sufletelor, pe înţelepţii Arhangheli să-i 
cinstim. 


Slavă Tatălui şi Fiului şi Sfântului Duh. 

Împerecherile războaielor, şi eresurile Bisericii, şi toate smintelile stricaţi-le voi, 
Ingeri, Arhangheli, dumnezeieşti Puteri ale lui Dumnezeu, cu rugăciunile voastre 
cele de-a pururea către Dumnezeu, şi pe noi în pace ne păziți. 

Şi acum şi pururea şi în vecii vecilor. Amin (a Născătoarei de Dumnezeu) 

În două firi pe Tine, unul Dumnezeul făpturi, Te ştim, întru amândouă lucrările şi 
voile fiind neamestecat Fiul lui Dumnezeu, Cel ce ai luat trup din Fecioară, al 
căruia chip pe icoane îl cinstim. 

Cântarea a 6-a 

Irmos: Curăţeşte-mă, Mântuitorule, că multe sunt fărădelegile mele, şi mă ridică 
dintru adâncul răutăților, rogu-mă, căci către Tine am strigat, şi mă auzi, Dumne- 
zeul mântuirii mele. 

Stih: Sfinților Arhangheli Mihail şi Gavriil, rugaţi-vă lui Dumnezeu pentru noi. 
Pe cei fără de trupuri, pe cei fără de materie, ce sunt ca nişte foc, şi văpaie, şi 
lumină, din stricăciunea cea trupească mintea ridicându-ne, cu buze de lut, cu frică 
întru cântări să îi cinstim. 

Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Potoliți viforele patimilor, Arhangheli, şi alinaţi împreună cu acelea toate smin- 


telile credinţei, Sfinţilor mai-mari Voievozi ai Treimii, cei ce sunteţi în chipul fo- 
cului. 

Slavă Tatălui şi Fiului şi Sfântului Duh. 


Arhanghelii lui Dumnezeu, căpeteniile celor fără de trupuri, cu folosirile voastre de 
tot eresul mântuiţi-ne pe noi, Mihaile Voievodule şi Gavriile, mai-marii oştilor. 


Şi acum şi pururea şi în vecii vecilor. Amin (a Născătoarei de Dumnezeu) 


Din pântecele celei neştiute de bărbat Te-ai arătat de bunăvoie întrupat, Cel ce eşti 
fără de trup ca un Dumnezeu, Hristoase, şi purtător de trup ca un om ai fost, al 
căruia chipul asemănării noi, credincioşii, îl cinstim. 


[Icoase,după Alfaviton. Care se citesc în ziua praznicului dumnezeieştilor şi prea- 
marilor Voievozi Mihail şi Gavriil. Facerea lui loan Evghenicul, Hartofilakos al 
Bisericii celei mari, şi fratele Sfântului Marcu al Efesului. ] 


Podobie: Apărătoare Doamnă, pentru biruinţă mulţumiri, izbăvindu-ne din nevoi, 
aducem ţie, Născătoare de Dumnezeu, noi, robii tăi. Ci ca ceea ce ai stăpânire ne- 
biruită, izbăveşte-ne din toate nevoile, ca să strigăm ţie: Bucură-te, Mireasă, 
pururea Fecioară. 


Condacul întâi: 

Pe Începătorii Îngerilor Treimii bine să îi cuvântăm, pe Mihail şi Gavriil, toţi 
iubitorii de praznice, care ne acoperim cu aripile amândorura şi din nevoile cele de 
multe feluri ne izbăvim, unul strigând: Bucură-te, Slujitorule al Legii, iar altul 
zicând: Bucură-te, Îngere al darului. 


Icosul înțâi: 

Arhanghel Începător cetei Îngerilor celor fără de trup te-ai zidit de pricinuitorul 
tuturor, Dumnezeu, cu tăcere de minte închipuită, Mihaile, lumină cu adevărat a 
doua din Lumina cea dintâi. Pentru aceasta, veselindu-mă, laude de acest fel zic 
ție: 

Bucură-te, zidirea Minţii celei făcătoare de lume; 

Bucură-te, vărsarea Luminii celei mai înainte de lumină; 

Bucură-te, cel de foc, care stai aproape de Dumnezeire; 

Bucură-te, slujitorule neostenit al Treimii; 

Bucură-te, duh, cel după asemănarea lui Dumnezeu, înfocate nematerialnicule; 
Bucură-te, al doilea între cei fără de moarte, lăudătorule al lui Dumnezeu; 
Bucură-te, apărătorule al Cerului cel înfocat; 

Bucură-te, începătorule al podoabei celei gândite; 

Bucură-te, luminătorule al cetelor celor bine-mulţumitoare; 

Bucură-te, arzătorule al duhului celui nemulţumitor; 
Bucură-te, prin care firea Îngerilor a stătut; 
Bucură-te, prin care satana s-a surpat; 

Bucură-te, slujitorule al Legii. 


Condacul al 2-lea: 

Văzând pe îngerii cei nemulțumitori trufindu-se şi din Cerul cel înfocat căzând - o, 
Dumnezeiescule Mihaile! - ca o mulţumitoare slugă stând, ai strigat: Să stăm bine 
şi să luăm aminte, cântând Treimii lauda: Aliluia. 


Icosul al 2-lea: 

Gavriile, al minţilor celor ascunse şi tainelor Celui Preaînalt te-ai arătat tăinuitor, 
arătând mai înainte cunoştinţa celor ce vor să fie şi bunele vestiri de bucurie 
oamenilor tâlcuind. Pentru aceasta mă sârguiesc cu dorinţă a cânta ţie cele de acest 
fel: 

Bucură-te, văzătorule al Lumini celei neştiute; 

Bucură-te, tăinuitorule al tainelor lui Dumnezeu; 

Bucură-te, arătătorule de departe al ascunselor voințe; 

Bucură-te, vestitorul lui Dumnezeu de cele negrăite; 

Bucură-te, că te străluceşti cu mintea în ştiinţa cea tăinuită; 

Bucură-te, cel ce înveţi pe oameni aceasta întru lumină; 

Bucură-te, slujitorule al Dumnezeieştilor bune vestiri; 

Bucură-te, Proorocule al lucrurilor celor veselitoare; 

Bucură-te, arătarea multelor neştiute; 

Bucură-te, mai-nainte cunoştinţa multora ce vor să fie; 

Bucură-te, prin care bucuria înlăuntru s-a adus; 

Bucură-te, prin care întristarea afară s-a gonit; 

Bucură-te, Îngere al darului. 


Condacul al 3-lea: 

Lui Daniil Proroocul, mai mult decât tuturor Proorocilor, ai arătat taina cea străină 
a venirii lui Hristos celei înfricoşate şi a Iconomiei, prea-mare Gavrule, şi pe acela 
l-ai înţelepţit cu bucurie a cânta lui Dumnezeu: Aliluia. 


Icosul al 3-lea: 

Fost-ai arătat având numele puterii lui Dumnezeu, Mihaile, Dumnezeiască Minte, 
puternic întru războaie pururea, şi pe Iacov întru luptă l-ai întărit, biruind el 
neamuri străine. Pentru aceasta puterea ta slăvesc: 

Bucură-te, lucrătorule mai mult decât focul; 

Bucură-te, mai ascuţitule decât văpaia; 

Bucură-te, cel ce ai înecat oştile Egiptenilor; 
Bucură-te, cel ce ai biruit cetele Hananeilor; 
Bucură-te, că pe Moisi şi Aaron I-ai întărit; 
Bucură-te, că pe lisus al lui Navi îndrăzneţ l-ai făcut; 
Bucură-te, cel ce deodată ai tăiat oștirea Asirianilor; 
Bucură-te, cel ce ai lovit pe Sion al Amoreilor; 
Bucură-te, pierzarea lui Og, împăratul Vasanului; 
Bucură-te, păzirea mortului Moisi; 

Bucură-te, prin care se pierd rău-credincioşii; 
Bucură-te, prin care se înalță ortodocşii; 

Bucură-te, slujitorule al Legii. 


Condacul al 4-lea: 
Mihaile, începătorul Îngerilor, pleacă pe Dumnezeu cu solirile tale, întru fapte 
bune zilele noastre a vieţui noi, cei ce prea-cinstit soborul tău din dor îl săvârşim; 
şi ne învredniceşte, viaţa mai bună dobândind, împreună cu tine lui Dumnezeu a 
cânta laudă: Aliluia. 


Icosul al 4-lea: 

Ivindu-te, ai venit de la Cel prea-înalt, Gavriile, Minte Dumnezeiască, bunele 
vestiri ale bucuriei aducând către Ana şi loachim şi dezlegând sterpiciunea cea 
nenăscătoare a acestora. Pentru aceea, veselindu-ne, ţie din credinţă strigăm: 
Bucură-te, purtătorule de vestire a bunătăților; 

Bucură-te, bucuria sterpilor, aducătorule de prunci; 

Bucură-te, rodire dată de Dumnezeu celor neroditori; 

Bucură-te, naştere plăcută lui Dumnezeu a celor fără de copii; 

Bucură-te, că Dumnezeiescului strămoş ai adus naştere cinstită; 

Bucură-te, că Dumnezeieştii strămoaşe pe a pântecului odraslă ai dat; 

Bucură-te, cel ce legăturile nenaşterii de prunci le dezlegi; 

Bucură-te, cel ce darul celor ce se nasc mai înainte îl vesteşti; 

Bucură-te, lauda multor părinţi; 

Bucură-te, mângâierea bunelor maici; 

Bucură-te, prin care neamul oamenilor se înmulțește; 

Bucură-te, prin care naşterea mai înainte se vesteşte; 

Bucură-te, Îngere al darului. 


Condacul al 5-lea: 

Născătoarea de Dumnezeu Maria, Doamna lumii, venind în biserica Domnului, te- 
ai trimis tu - 0, Gavriile! - aducându-i cu sârguire hrană cerească; şi totdeauna 
sculând-o pe ea, lui Dumnezeu striga aşa: Aliluia. 

Icosul al 5-lea: 

Pe strămoşii cei ce de demult se rugau lui Dumnezeu, din multe rele i-ai izbăvit, 
Mihaile, şi norodului ludeilor ai fost pururea înainte-mergător. Pentru aceasta, cele 
de acest fel grăiesc ţie: 

Bucură-te, cel ce de junghiere pe Isaac l-ai izbăvit; 

Bucură-te, cela ce pe Avraam de bucurie l-ai umbrit; 

Bucură-te, răcorirea însetatului Ismail; 

Bucură-te, străină mângâiere a Agarei celei ce plângea; 

Bucură-te, stâlpul cel în chipul focului, care pe Israil povăţuiai; 

Bucură-te, norul cel înaurit, care pe el în cale acopereai; 

Bucură-te, că pe cele întâi-născute ale Evreilor ai păzit; 

Bucură-te, că pe cele întâi-numite ale Egiptului ai omorât; 

Bucură-te, lauda strălucită a ludeilor; 

Bucură-te, îngrădirea tare a Legii; 

Bucură-te, că ai scos pe norod din Egipt; 

Bucură-te, că pe dânsul la pământul bun l-ai adus; 

Bucură-te, slujitorule al Legii. 


Condacul al 6-lea: 

Când S-a pogorât în muntele Sinai Marele Dumnezeu, vrând a da lege Evreilor, 
prin slujirea ta şi mijlocirea, mare Mihaile, pe aceasta lui Moisi a grăit-o şi l-a 
învăţat a cânta aşa: Aliluia. 


Icosul al 6-lea: 

Lui Zaharia celui sfinţit, care cerea scăpare şi mântuire norodului oarecând în 
biserica lui Dumnezeu - o, Gavriile! - naşterea Dumnezeiescului Înainte-mergător 
i-ai vestit. Pentru aceea, de bunele tale vestiri înspăimântându-mă, strig: 

Bucură-te, cel ce ai vestit lucruri peste omenire; 

Bucură-te, cel ce l-ai arătat pe Înger tatălui; 

Bucură-te, veselitoare grăire Zahariei; 

Bucură-te, dulce auzire a Elisavetei; 

Bucură-te, că ai binevestit pe Botezătorul lui Hristos; 

Bucură-te, că pe cel al doilea Ilie mai înainte l-ai propovădust; 

Bucură-te, propovăduitorul propovăduitorului pocăinţei; 

Bucură-te, trâmbiţa cea bine-glăsuitoare a sfeşnicului Luminii; 

Bucură-te, glăsuirea începăturii darului; 

Bucură-te, vestirea zorilor zilei; 

Bucură-te, semnul mântuirii oamenilor; 

Bucură-te, temelia Împărăției Cerurilor; 

Bucură-te, Îngere al darului. 

Condacul al 7-lea: 

Mai înainte, vrând Dumnezeu-Cuvântul pentru noi a Se întrupa, ţie numai taina 
aceasta a încredinţat - o, Gavriile! - şi slujitor acesteia te-a ales pe tine, care so- 
coteai minunea întru sine-ţi şi cântai aşa: Aliluia. 


Icosul al 7-lea: 

Numărul celor trei Tineri de demult din văpaia cuptorului ai izbăvit, Mihaile Voie- 
vodule, arătându-te întru aceasta prea slăvit, şi luminat cu chipul, şi după ase- 
mănarea lui Dumnezeu, încât se spăimânta tiranul de minune. Pentru aceasta strig 
ție: 

Bucură-te, stingerea focului celui neobosit; 

Bucură-te, suflarea văpău celei pururea vu; 

Bucură-te, izbăvirea feciorelnicilor Tineri; 

Bucură-te, păzirea trupurilor celor neîntinate; 

Bucură-te, că tu ai înfricoşat cu a ta închipuire pe tiranul; 

Bucură-te, că tu ai împuternicit pe Daniil Proorocul; 

Bucură-te, cel ce ai răpit pe Avacum Proorocul; 

Bucură-te, că în grabă la Babilon l-ai adus pe dânsul; 

Bucură-te, biruinţa tare a lui Ghedeon în război; 

Bucură-te, înfrângerea luminată al lui Madiam; 

Bucură-te, prin care se întăresc împărații; 

Bucură-te, prin care se înfricoşează tiranii; 

Bucură-te, Slujitorule al Legii. 


Condacul al 8-lea: 

Străină minune văzând Valaam vrăjitorul şi, în urmă, David proorocul, la tine în 
grabă căzând - o, Dumnezeiescule Mihaile! - s-au închinat ţie, unul cu frica 
legându-se, iar celălalt lui Dumnezeu strigând aşa: Aliluia. 


Icosul al 8-lea: 

Ostaş tot purtător de fulger, tot strălucit şi tot vesel, ai venit către cea plină de dar, 
Gavriile, bunele vestiri de bucurie aducând. Pentru aceasta, bucurându-mă, cu 
heretesire te heretisesc pe tine: 

Bucură-te, propovăduitorule al bucuriei celei nesfârşite; 

Bucură-te, tăietorule al blestemului celui de demult; 

Bucură-te, ridicarea lui Adam celui căzut; 

Bucură-te, mângâierea întristărui Evei; 

Bucură-te, înalt-tâlcuitorule al Întrupării Cuvântului; 

Bucură-te, slăvite tăinuitorule al pogorârii lui Dumnezeu; 

Bucură-te, cel ce, bucurându-te, celei pline de dar ai zis: «Bucură-te». 

Bucură-te, cel ce cu «Bucură-te» toată întristarea ai dezlegat; 
Bucură-te, stea, care pe Soare ai vestit; 

Bucură-te. luminătorule, cel ce ai arătat Lumina cea neapropiată; 
Bucură-te, prin care s-a luminat lumea; 

Bucură-te, prin care s-a stricat întunericul; 

Bucură-te, Îngere al darului. 


Condacul al 9-lea: 

Păstorilor ce privegheau, Naşterea Mântuitorului ai vestit-o, Gavriile, bucurându- 
te, şi pe Magi ca o stea luminoasă ai povăţuit spre închinăciunea Acestuia, şi pe toți 
ai înţelepțit a cânta Celui născut aşa: Aliluia. 


Icosul al 9-lea: 

Râvnitor şi tare apărător Legământului celui Nou te-ai arătat, Mihaile, purtătorule 
de lumină, şi al norodului credincioşilor creştini ajutător mare te cunoşti pururea, 
de multe nevoi izbăvindu-ne şi îndemnându-ne a cânta ţie: 

Bucură-te, zidul norodului celui nou; 

Bucură-te, tăria neamurilor celor după Hristos numite; 

Bucură-te, cel ce ai izbăvit pe Apostoli de multe ori; 

Bucură-te, cel ce pe purtătorii de nevoinţe tari i-ai făcut; 

Bucură-te, că pe Petru l-ai mântuit din legături şi din temniţă; 

Bucură-te, că tu ai omorât pe Irod îndată; 

Bucură-te, păzitorule al Biserici nebiruite; 

Bucură-te, securea cea cu două ascuţişuri asupra ereticilor; 

Bucură-te, întărirea puternică a cuvioşilor; 

Bucură-te, sprijinirea luminată a ierarhilor; 

Bucură-te, prin care se lăţeşte credinţa; 

Bucură-te, prin care se micşorează rătăcirea; 

Bucură-te, slujitorule al Legii; 


Condacul al 10-lea: 

Sfârşitul a toată lumea, Mihaile, făcându-se, trâmbiţa cea mai de pe urmă vei 
trâmbiţa, de care morţii din pământ, sculându-se, cu frică vor sta înaintea 
nematerialnicului Divan, strigând împreună cu tine cântare: Aliluia. 


Icosul al 10-lea: 

Totdeauna numele tău arată luminat - o, Gavriile! - purtătorule de lumină, înă- 
Ițimea rânduielu tale; căci îndestulat fiind după chemarea Dumnezeu-Omului, cu 
cuviinţă slujitor vrednic te-ai arătat Cuvântului, Dumnezeu-Omului. Pentru aceea, 
îți răsplătesc cu laude: 

Bucură-te, prin care s-a învăţat logodnicul tăinuit; 
Bucură-te, prin care Fecioara de dânsul s-a luat; 
Bucură-te, cel ce ai chemat numele lui Iisus; 

Bucură-te, cel ce ai vestit mântuirea lumii; 

Bucură-te, că lui losif logodnicului i-ai făcut descoperire; 
Bucură-te, că pe lisus în Egipt L-ai scăpat; 

Bucură-te, cel ce pe Hristos din Egipt înapoi L-ai chemat; 
Bucură-te, cel ce în cetatea Nazaret a locui I-ai vestit; 
Bucură-te, cel ce pe credincioşii Magi taina i-ai învăţat; 
Bucură-te, că pe dânşii de Irod 1-ai scăpat; 

Bucură-te, prin care lisus S-a păzit; 

Bucură-te, prin care Irod s-a batjocorit; 

Bucură-te, Îngere al darului. 


Condacul al 11-lea: 


Asupra dumnezeieştii pietre a primitorului de Viaţă Mormânt luminat şezând, 
Gavriile, şi ca fulgerul strălucind, Invierea lui Hristos ai binevestit femeilor: «Nu 


plângeţi» - strigând lor şi cântând cântarea: Aliluia. 


Icosul al 11-lea: 


Făcha lumu eşti, Mihaile Voievodule, strălucind minţile credincioşilor, şi 
povăţuindu-le către Dumnezeiasca cunoştinţă, şi către mântuire luminând pe toţi, şi 


de răutatea vrăjmaşilor izbăvindu-i pe ei, care strigă: 
Bucură-te, apărătorule al tuturor credincioşilor; 
Bucură-te, făcătorule a feluri de minuni; 

Bucură-te, necheltuită tămăduire bolnavilor; 
Bucură-te, grabnică izbăvire robiţilor; 

Bucură-te, că ai apărat pe a Dohiarului Mănăstire; 


Bucură-te, că pe aceasta ai mântuit-o de a saracinilor năvălire; 


Bucură-te, izbăvirea tânărului celui afundat; 

Bucură-te, arătarea aurului celui ascuns; 

Bucură-te, cel ce izvor de aghiasmă ai făcut să izvorască; 
Bucură-te, cel ce săvârşeşti minuni prin apă; 


Bucură-te, Dumnezeiescule împodobitor al bisericii acesteia; 


Bucură-te, ajutătorule al acestei mănăstiri; 
Bucură-te, slujitorule al Legii; 


Condacul al 12-lea: 

Dar Dumnezeiesc dăruieşte celor ce săvârşesc cu dor soborul tău, Mihaile, şi celor 
ce te cheamă pe tine; întru ieşirea din viaţă ajutător arată-te şi mai ales păzeşte pe 
cei ce în mănăstirea ta aceasta strigă: Aliluia. 


Icosul al 12-lea: 

Psalmiceşte a cânta Dumnezeieştii Întrupări prea-cu-întocmire  veselitoare 
slavoslovii, de la tine - o, Dumnezeiescule! - învăţându-ne, ţie cele de mulţumire 
cu dor cântăm şi - pe tine mărindu-te, ca pe un bun vestitor - aşa strigăm: 
Bucură-te, bucuria celor scârbiţi; 

Bucură-te, păzitorul celor dosădiţi; 

Bucură-te, bogăţia săracilor cea nefurată; 

Bucură-te, liman de mântuire înotătorilor pe mare; 

Bucură-te, armă prea-puternică a credincioşilor împărați; 

Bucură-te, laudă prea-slăvită a evlavioşilor preoți; 

Bucură-te, întăritorule al Mănăstirii Dohiarului; 

Bucură-te, minunat-chivernisitorule al corabiei acesteia; 

Bucură-te, apărătorule al celor ce pe tine te cinstesc; 

Bucură-te, prea-bunule, aducătorule al sufletelor ca de mireasă; 

Bucură-te, cea de la Dumnezeu blagoslovenie a credincioşilor; 

Bucură-te, bună povăţuire călugărilor; 

Bucură-te, Îngere al darului. 


Condacul al 13-lea: 

O, Dumnezeieşti începători ai Îngerilor! - Mihaile şi Gavriile, care staţi aproape de 
Scaunul lui Dumnezeu, primind laudele acestea ale noastre ca pe banii văduvei, de 
gheenă izbăviţi-ne pe noi, ca împreună cu voi să cântăm: Aliluia. (de 3 ori) 


Apoi, iarăşi zicem: 


Icosul întâi: 

Arhanghel Începător cetei Îngerilor celor fără de trup te-ai zidit de pricinuitorul 
tuturor, Dumnezeu, cu tăcere de minte închipuită, Mihaile, lumină cu adevărat a 
doua din Lumina cea dintâi. Pentru aceasta, veselindu-mă, laude de acest fel zic 
ție: 

Bucură-te, zidirea Minţii celei făcătoare de lume; 

Bucură-te, vărsarea Luminii celei mai înainte de lumină; 

Bucură-te, cel de foc, care stai aproape de Dumnezeire; 

Bucură-te, slujitorule neostenit al Treimii; 

Bucură-te, duh, cel după asemănarea lui Dumnezeu, înfocate nematerialnicule; 
Bucură-te, al doilea între cei fără de moarte, lăudătorule al lui Dumnezeu; 

Bucură-te, apărătorule al Cerului cel înfocat; 

Bucură-te, începătorule al podoabei celei gândite; 
Bucură-te, luminătorule al cetelor celor bine-mulţumitoare; 
Bucură-te, arzătorule al duhului celui nemulţumitor; 
Bucură-te, prin care firea Îngerilor a stătut; 

Bucură-te, prin care satana s-a surpat; 

Bucură-te, slujitorule al Legii. 


Condacul întâi: 

Pe Începătorii Îngerilor Treimii bine să îi cuvântăm, pe Mihail şi Gavriil, toţi 
iubitorii de praznice, care ne acoperim cu aripile amîndorura şi din nevoile cele de 
multe feluri ne izbăvim, unul strigând: Bucură-te, Slujitorule al Legii, iar altul 
zicând: Bucură-te, Îngere al darului. 


Cântarea a 7-a 

Irmos: Tinerii, cei ce au mers din ludeea în Babilon oarecând, cu credinţa Treimi 
văpaia cuptorului au călcat-o, cântând: Dumnezeul părinţilor noştri, bine eşti cu- 
vântat. 

Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Cu cetele celor fără de trupuri, şi noi, neamul omenesc veniţi să ne veselim întru 
această vestită zi, săvârşind pomenirea înţelepților Arhangheli ai lui Hristos, 
cântând: Sfânt, Sfânt, Sfânt eşti, Dumnezeul părinţilor noştri. 

Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Ca nişte iubitori de străini, de demult Avraam, de Dumnezeu văzătorul, şi Lot slă- 
vitul au ospătat pe Ingeri şi au aflat împărtăşire cu Ingerii, strigând: Sfânt, Sfânt, 
Sfânt eşti, Dumnezeul părinţilor noştri. 

Slavă Tatălui şi Fiului şi Sfântului Duh. 

Lui Manoe viteazului şi lui Tovit prea-înţeleptului s-au arătat Îngerii, răsplătindu-le 
nevoinţele vieții după vrednicie; şi tinerilor ce erau în cuptorul cu foc, Ingerul 


oarecând le-a stins văpaia. 


Și acum şi pururea şi în vecii vecilor. Amin (a Născătoarei de Dumnezeu) 

Toată firea noastră, din Fecioară ai purtat-o fără schimbare, lisuse, cu firile îndoit 
şi cu un Ipostas; ca Părinţii pe Tine Te mărturisim, al căruia şi chipul cu credinţă îl 
cinstim, zugrăvindu-Te. 


Cântarea a 8-a 


Irmos: De şapte ori, cuptorul, muncitorul Haldeilor l-a ars nebuneşte cinstitorilor 
de Dumnezeu. lar văzându-i pe aceştia cu putere mai bună mântuiţi de Făcătorul şi 
Mântuitorul, a strigat: Tineri, binecuvântați-L; preoți, lăudaţi-L; noroade, prea- 
înălţaţi-L întru toţi veci. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Mai-mare Îngerilor este Mihail Arhanghelul, dar se proslăveşte împreună cu dânsul 
mai luminat tăinuitorul darului şi vestitorul Fecioarei cel cinstit, Voievodul celor 
fără de trupuri după vrednicie, Gavriil, mai înainte bucurie vestind celor ce strigă: 
Noroade, prea înălțați pe Hristos în veci. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Cetele Ingerilor în multe feluri de chipuri văzându-le lezechil, mai-nainte spunând 
a propovăduit; între care Serafimii cei cu câte şase aripi înainte-stăteau şi Heru- 
Vimii cei cu ochi mulți înconjurau, cu care pe Arhanghelii cei prea luminaţi a vă- 
zut, pe Hristos slăvind întru toţi vecii. 

Slavă Tatălui şi Fiului şi Sfântului Duh. 

Folositori tuturor arătându-vă, Mihaile cu Gavriil, cercetaţi pe cei ce, din dragoste, 
cinstesc întru tot prăznuită pomenirea voastră şi pe cei ce cântă cu credinţă mân- 
tuiți-i de toată înconjurarea. 

Şi acum şi pururea şi în vecii vecilor. Amin (a Născătoarei de Dumnezeu) 

Pe Cuvântul cel fără de început ai primit, Cel ce a voit firea mea a o înnoi, şi pe 
Acesta întrupat ai născut, Fecioară. Pentru aceasta pe tine, de Dumnezeu Născă- 


toare, neîncetat te mărim. 


Cântarea a 9-a 

Irmos: Cu adevărat, Născătoare de Dumnezeu, te mărturisim pe tine Fecioară cu- 
rată, noi, cei mântuiţi prin tine, cu cetele celor fără de trupuri mărindu-te. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Celor ce bolesc, şi celor ce umblă pe ape, şi celor din nevoi, spre mântuire ajutători 
v-aţi arătat, mai-marii celor fără de trupuri, Mihaile şi Gavriile. 


Stih: Sfinților Arhangheli Mihail şi Gavriil, rugaţi-vă lui Dumnezeu pentru noi. 


Împreună cu cetele Puterilor şi ale Scaunelor dănţuind, ca un Voievod al Îngerilor 
ŞI tăinuitor al lui Dumnezeu, Gavriile, roagă-te pentru noi Mântuitorului. 


Slavă Tatălui şi Fiului şi Sfântului Duh. 


Ca nişte păzitori ai lumii şi ai Bisericii şi mai marii cetelor Puterilor celor de sus, 
pentru noi Mântuitorului rugaţi-vă. 


Şi acum şi pururea şi în vecii vecilor. Amin (a Născătoarei de Dumnezeu) 


Cu un glas, de Dumnezeu Născătoare, pe tine te slăvim, că din patimi şi din pri- 
mejdii ne mântuieşti pe noi şi rugăciunile noastre întru cele bune le plineşti. 


Luminânda 
Podobie: Cu ucenicii să ne suim... 


Stăpâniilor, Puterilor, Arhanghelilor, Îngerilor, Domniilor, Scaunelor şi Căpete- 
niilor, mai mare de la Dumnezeu eşti pus, dumnezeiescule Voievod, Mihaile prea 
slăvite. Deci, stând înaintea Scaunului celui ne-suferit, acoperă, apără, păzeşte, 
mântuieşte pe toţi cei ce cu credinţă te cinstesc pe tine, folositorul lumii. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


Mai cinstită eşti decât slăviții Heruvimi şi înfricoşaţii Serafimi, prea-lăudată, şi fără 
asemănare mai slăvită, şi decât toţi Sfinţii Îngeri mai sfântă, Preacurată, că pe Zidi- 
torul tuturor negrăit cu trup L-ai născut, de Dumnezeu Născătoare, pe care roagă-L 
să dăruiască robilor tăi izbăvire de greşeli. 


kkkhkkrhkhkhkhkkhhkkikhkkhkhkikhkikikyik 


Xp Xe Xe e e Xe Xe e e e Xe Xe e e e e 2 De De e e e e e e e e 2 e e e Xe XX 


kkkkhkkhkhkkhkhkkhkhkhkhkhkhkhkhkikhkikik ki 


Xp XP Xp e Xe XP XP e e Xe Xe XP e e Xe Xe Xe e e Xe Xe Xe Xe e e Xe Xe Xe e e eX eX 


La Laude 
Stihirile pe 4, glas 1 


Podobie: Ceea ce eşti bucuria Cetelor cereşti şi pe pământ oamenilor, tare folo- 
sitoare, prea curată Fecioară miluieşte-ne pe noi , cei ce scăpăm la tine; că nă- 
dejdile după Dumnezeu întru tine, Născătoare de Dumnezeu ne-am pus. 


Ca pe un povăţuitor al cetelor cereşti şi al oamenilor celor de pe pământ tare folo- 
sitor, păzitor şi izbăvitor, pe tine te lăudăm cu credinţă, Mihaile, mai-marele Voie- 
vod, rugându-ne să ne izbăveşti pe noi de toată durerea cea făcătoare de strică- 
ciune. (de 2 ori) 


Mai-marele cetelor dumnezeieştilor Puteri celor de sus astăzi cheamă cetele oame- 
nilor, împreună cu Îngerii prăznuire luminată să facă, a Soborului lor celui 
Dumnezeiesc, şi împreună să cânte lui Dumnezeu cântare întreit-sfîntă. 


Sub acoperământul Dumnezeieştilor tale aripi, pe noi, cei ce alergăm cu credinţă, 
Mihaile, dumnezeiască minte, păzeşte-ne şi ne acoperă în toată viaţa; şi în ceasul 
morţii, Arhanghele, tu fii ajutor milostiv nouă tuturor. 


Slavă Tatălui şi Fiului şi Sfântului Duh. 

Unde umbreşte darul tău, Arhanghele, de acolo se goneşte puterea diavolului, că nu 
suferă să rabde lumina ta luceafărul cel căzut. Pentru aceasta te rugăm: Săgețile lui 
cele de foc purtătoare, pornite asupra noastră, stinge-le cu mijlocirea ta, izbăvindu- 
ne pe noi de smintelile lui, vrednicule de laudă, Mihaile Arhanghele. 

Şi acum şi pururea şi în vecii vecilor. Amin (a Născătoarei de Dumnezeu) 
Fericimu-te pe tine, de Dumnezeu Născătoare Fecioară, şi te slăvim noi, credin- 
CIOşII, după datorie, cetatea cea neclintită, zidul cel nesurpat, folositoarea cea tare 


şi scăparea sufletelor noastre. 


Și Otpustul. 

Sfântul Arhanghel Mihail 
(6/19 septembrie, 8/21 noiembrie) 


EVA 


EC at ; 


șI „Pp Xpiipupu ti oroarea 


Sfântul Arhanghel Mihail este unul din cei mai cinstiţi dintre Îngeri şi din ceata ne- 
trupeştilor puteri; el este numit arhistrateg sau mare voievod, conducător al Pute- 
rilor cereşti. Conform Sfintei Scripturi şi Tradiţiei, el a mijocit de multe ori pen- 
tru oameni şi rămâne pe mai departe Apărătorul credinţei. Numele de Mihail 
înseamă "Acela care este ca Dumnezeu sau '"'Cine este cel care e ca Dumne- 
zeu?" 


Acatistul Sfântului Arhanghel Mihail 


NI DPI 


n. 
Pi DP 


> "THE ARCHANGEI, 


Da 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te sălă- 

şluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Alesule Voievod al Puterilor cereşti şi apărător al neamului omenesc, această 
cântare de mulţumire aducem ţie noi, cei izbăviţi prin tine din necazuri; ci tu, ca 
unul care stai înaintea scaunului împăratului Slavei, slobozeşte-ne pe noi din toate 
nevoile, ca lăudându-te să strigăm ţie, cu credinţă şi cu dragoste: Bucură-te, 
Mihaile, mare Arhistrateg, cu toate Puterile cereşti! 


Icosul 1 

Cu limbi îngereşti s-ar cădea să te lăudăm, Mihaile, după cuviinţa datorată întâi- 
stătătorului cetelor îngereşti cu chip de foc; dar până când vom deprinde, înţelepțiţi 
de tine, grăirea celor netrupeşti, auzi din guri mulţumitoare - deşi omeneşti - unele 
ca acestea: 

Bucură-te, stea străluminătoare a lumii cereşti, 

Bucură-te, făclie cu strălucire de aur a adevărului şi a dreptăţii; 

Bucură-te, care primeşti razele luminii de taină; 

Bucură-te, Voievoade al îngerilor celor fără de număr; 

Bucură-te, în care se descoperă cel mai limpede slava dreptei Ziditorului; 
Bucură-te, prin care saltă soboarele făpturilor netrupeşti; 
Bucură-te, Mihaile, mare Arhistrateg, cu toate Puterile cereşti! 


Condacul 2 

Întrevăzând cu ochii credinţei mărirea frumuseţii tale duhovniceşti şi puterea 
dreptei tale purtătoare de fulgere, Arhanghele al lui Dumnezeu, ne umplem de 
uimire, de bucurie şi de mulţumire către Atoatefăcătorul, ca unii ce suntem 
pământeşti şi îmbrăcaţi în trup, strigând cu toate Puterile cereşti: Aliluia! 


Icosul 2 

Înţelegere curată şi nerobită patimilor cere pentru noi, preaminunate Mihaile, 
alesule al cetelor îngereşti, ca noi, înălțându-ne cu gândul de la cele pământeşti la 
cele cereşti, să-ți cântăm ţie cântare de laudă precum aceasta: 

Bucură-te, că vezi îndeaproape negrăita frumuseţe şi buna întocmire dumne- 
zelască,; 

Bucură-te, prea credinciosule tăinuitor al preabunelor sfaturi ale Preasfintei Treimi; 
Bucură-te, de care se minunează cu dragoste oştirile cereşti; 

Bucură-te, pe care cu credinţă îl măresc pământeni; 

Bucură-te, de care se tem puterile iadului; 

Bucură-te, fulger duhovnicesc aducător de bucurie; 

Bucură-te, Mihaile, mare Arhistrateg, cu toate Puterile cereşti! 


Condacul 3 

Arătând în tine puterea nebiruită a râvnei pentru slava dumnezeiască ai stat în 
fruntea Cetelor îngereşti, Mihaile, împotriva celui ce sufla răutatea, prea trufaşului 
Luceafăr de dimineaţă, pe care, văzându-l aruncat împreună cu cei de aproape ai 
săi din înălțimea cerului intru cele mai de jos ale pământului, oştirile cereşti, în 
chip preaslăvit călăuzite de tine în luptă, înaintea Scaunului dumnezeirii au strigat 
cu veselie şi cu o singură gură: Aliluia! 


Icosul 3 

Pe tine, Arhanghele Mihaile, tot neamul creştinesc te are mare apărător şi mare 
ajutător în războaiele cu cei potrivnici; dorind pentru aceasta a ne învrednici de 
preaminunatul tău ajutor, în ziua prăznuirii tale îți strigăm unele ca acestea: 
Bucură-te, prin care satana a fost aruncat ca un fulger din Cer; 

Bucură-te, prin care neamul omenesc, fiind păzit, se înalță; 

Bucură-te, prealuminată podoabă a prea luminatei lumi de Sus; 

Bucură-te, preaslăvită ocrotire a lumii de jos; 

Bucură-te, care niciodată nu ai fost biruit de puterile răului; 

Bucură-te, cel întărit pe veci în adevăr şi dreptate, împreună cu toţi îngerii lui 
Dumnezeu, prin harul dumnezeiesc; 
Bucură-te, Mihaile, mare Arhistrateg, cu toate Puterile cereşti! 


Condacul 4 

Izbăveşte-ne de viforul ispitelor şi al nevoilor, cela ce eşti între îngeri întâi-stătător, 
pe noi care săvârşim cu dragoste şi bucurie praznicul tău prealuminat, că tu eşti în 
nevoi mare ajutător şi în ceasul morţii aperi şi ocroteşti de duhurile rele pe toţi cei 
care strigă împreună cu tine Stăpânului şi Dumnezeului nostru: Aliluia / 


Icosul 4 

Văzând îndrăznirea ta asupra cetelor diavoleşti, toate ierarhiile îngereşti s-au 
avântat cu bucurie, urmându-te în lupta pentru numele şi slava Stăpânului lor, 
strigând: "'Cine este ca Dumnezeu?"'. lar noi, cunoscând pe satana biruit sub 
picioarele tale, strigăm ţie, ca unui biruitor: 

Bucură-te, prin care pacea şi liniştea în cer s-au sălăşluit; 

Bucură-te, prin care duhurile răutății au fost aruncate în iad; 

Bucură-te, care călăuzeşti oştirile cereşti şi puterile lumii nevăzute pentru nimicirea 
răului; 

Bucură-te, care îmblânzeşti în chip nevăzut mânia şi zbuciumul stihiilor lumii; 
Bucură-te, minunăţiile impreună-luptător cu cei ce se luptă cu duhurile răutăţii; 
Bucură-te, tare ajutător al celor ce slăbănogesc în ispitele şi necazurile veacului 
acesta; 

Bucură-te, Mihaile, mare Arhistrateg, cu toate Puterile cereşti! 


Condacul 5 

Izvor de Dumnezeu dăruit cu minuni preamărite te-ai arătat în biserica ta din Hone; 
căci nu numai balaurul cel mare şi înfricoşat care petrecea în locul acela a fost 
nimicit cu puterea ta, ci şi ape au izvorât, tămăduind toată neputinţa trupească, 
pentru ca toţi să strige cu credință Stăpânului îngerilor, Celui ce te-a proslăvit pe 
tine: Aliluia 7 


Icosul 5 

Auzindu-te şi cunoscându-te pe tine, preaminunate Mihaile, ca pe un mare lumi- 
nător, strălucind în mijlocul cetelor îngereşti, la tine alergăm, după Dumnezeu şi 
Maica Domnului, rugându-te cu prisos de nădejde să ne ajuţi cu puterea ta pe toţi 
cei ce-ţi strigăm unele ca acestea: 

Bucură-te, cel ce ai călăuzit şi ocrotit în pustie poporul ales de Dumnezeu; 
Bucură-te, înaltule mijlocitor al Legii date în Sinai prin mâna lui Moise; 

Bucură-te, la care judecătorii şi căpeteniile lui Israel au aflat putere şi acoperământ; 

Bucură-te, prin care proorocii şi arhiereii iudeilor au primit darul cunoştinţei de la 
Dumnezeu Atotcunoscătorul; 

Bucură-te, cel ce ai întrarmat cu tainică înţelepciune pe legiuitorii cei temători de 
Dumnezeu; 

Bucură-te, cel ce ai pus judecată şi dreptate în inima celor ce fac binele; 

Bucură-te, Mihaile, mare Arhistrateg, cu toate Puterile cereşti! 


Condacul 6 

Când te-a văzut Mance pe tine, înainte-vestitorul judecăților dumnezeieşti, s-a 
umplut de mirare şi frică, socotind că pentru aceasta nu va mai trăi; ci învățat fiind 
de femeia sa despre rostul cel bun al arătării şi blândeţea cuvintelor tale, bucurân- 
du-se pentru fiul său Samson, care avea să se nască după cuvântul tău, mulțumind 
a strigat lui Dumnezeu: Aliluia! 


Icosul 6 

Răsărit-ai întru slavă, Mihaile, în chip preaminunat, când ai stătut în chip omenesc 
înaintea lui lisus al lui Navi, grăind: "Scoate încălțămintea din picioarele tale, că 
eu sunt Arhistrategul Puterilor Domnului". Minunându-ne de o astfel de arătare a 
ta, cu dragoste strigăm ţie: 

Bucură-te, neadormitule păzitor al capetelor de Dumnezeu încoronate; 

Bucură-te, că degrabă umileşti pe cei ce se împotrivesc stăpânirilor drepte, ca pe 
unii ce se împotrivesc poruncii lui Dumnezeu; 

Bucură-te, că smereşti răzvrătirile noroadelor; 

Bucură-te, că ruşinezi în chip nevăzut obiceiurile cele rău credincioase; 

Bucură-te, că tu luminezi în ceasul grelelor frământări pe cei ce se îndoiesc; 
Bucură-te, că pe cei încercaţi îi scapi din ispite păgubitoare; 

Bucură-te, Mihaile, mare Arhistrateg, cu toate Puterile cereşti! 


Condacul 7 

Voind Stăpânul tuturor să arate că trecerea vieţii omeneşti nu este întâmplătoare, ci 
pururea este ţinută în mâna Sa, te-a dăruit apărător şi ocrotitor împăraților pămân- 
tului, ca să găteşti neamurile pentru veşnica împărăție a lui Dumnezeu; pentru 
aceasta, toţi care cunosc înalta ta slujire spre mântuirea oamenilor, cu mulţumire 
strigă lui Dumnezeu: Aliluia! 


Icosul 7 

Făcătorul tuturor minunilor şi Stăpânul a toate prin tine minune nouă ne-a arătat pe 
pământ, Arhistrategule, când ai mântuit în chip minunat de potopirea apelor râului 
biserica înălţată întru cinstirea numelui tău în Colose, poruncind şuvoaielor să se 

reverse în sânurile pământului. Şi văzând aceasta, fericitul Arhip, cu fiii săi duhov- 
niceşti, mulțumind, a strigat ţie: 

Bucură-te, îngrădire nestricată a sfintelor biserici ale lui Dumnezeu; 

Bucură-te, zid neclintit împotriva vrăjmaşilor credinţei creştineşti; 

Bucură-te, la a cărui poruncă se pleacă stihiile; 

Bucură-te, prin care se nimicesc cugetele rele; 

Bucură-te, cel ce aduci credincioşilor bucurie de la Scaunul Atotţiitorului; 
Bucură-te, cel ce-i aduci pe necredincioşi pe calea dreptăţii şi adevărului; 
Bucură-te, Mihaile, mare Arhistrateg, cu toate Puterile cereşti! 


Condacul 8 

Minunea străină a puterii tale, Arhistrategule al lui Dumnezeu, a cunoscut-o asupra 
sa Avacum atunci când, potrivit chemării lui Dumnezeu, l-ai răpit şi l-ai dus degra- 
bă din ludeea în Babilon, ca să-l hrănească pe Daniil, care era întemnițat în groapa 
leilor; drept pentru care, minunându-se de preamărita lucrare a puterii tale, a strigat 
cu credinţă: Aliluia 7 


Icosul 8 

Cu totul eşti întru cei de sus, Mihaile, stând înaintea scaunului împăratului Slavei, 
iar de cei de jos nu te depărtezi, luptând pururea cu vrăjmaşii mântuirii oamenilor; 
drept care toți cei ce vor să ajungă în dorita împărăție cerească îţi strigă ţie într-un 
glas: 

Bucură-te, începătorul întreit-sfintei cântări îngereşti; 

Bucură-te, cel ce eşti pururea gata să stai înainte, apărând neamurile omeneşti; 
Bucură-te, că ai pierdut în chip străin pe faraonul cel prea trufaş şi pe necredin- 
C1oşii egipteni; 

Bucură-te, că ai călăuzit în chip prea-slăvit în pustie pe iudeii cei credincioşi; 
Bucură-te, că i-ai acoperit pe ei cu norul cel dumnezeiesc; 

Bucură-te, prin care s-a stins văpaia cuptorului celui din Babilon; 

Bucură-te, Mihaile, mare Arhistrateg, cu toate Puterile cereşti! 


Condacul 9 

Toţi monahii Sfântului Munte Athos au venit cutremuraţi de bucurie, văzând cum 
ai mântuit pe tânărul cel temător de Dumnezeu, pe care necredincioşii iubitori de 
avuţii, cuprinşi de nebunie, îl aruncaseră legat de o piatră în adâncurile mării; 
pentru aceasta, mănăstirea care l-a primit pe acela, împodobindu-se cu numele tău, 
cu mulțumire strigă către Domnul: Aliluia! 


Icosul 9 

Graiurile ritoriceşti şi cugetele înțelepţilor nu pot a spune puterea ta, Mihaile, cum 
al omorât într-o singură noapte o sută optzeci şi cinci dintre ostaşi împăratului 
asirian Senaherim, ca să se înveţe a nu mai huli numele Domnului; iar noi, cinstind 
sfânta ta râvnă pentru slava Dumnezeului celui Adevărat, cu veselie îți strigăm 
unele ca acestea: 

Bucură-te, nebiruitule Voievod al oştirilor dreptmăritoare; 

Bucură-te, spaima şi umilirea oştirilor rău credincioase; 

Bucură-te, că sădeşti dreapta credinţă a cinstirii lui Dumnezeu; 

Bucură-te, că dezrădăcinezi eresurile şi schismele pierzătoare de suflet; 

Bucură-te, că de multe ori ai întărit pe câmpul de luptă pe bine credincioşii Maca- 
bei; 

Bucură-te, că ai pierdut chiar în templu pe Iliodor, necredincioasa căpetenie a lui 
Antioh; 

Bucură-te, Mihaile, mare Arhistrateg, cu toate Puterile cereşti! 


Condacul 10 

Ajutor tare fii celor ce vor să se mântuiască, Arhistrategule al lui Dumnezeu, izbă- 
vindu-ne şi păzindu-ne de necazuri şi de nevoi, încă şi de oamenii răi şi de păcatele 
noastre, ca noi, înaintând în credinţa, nădejdea şi dragostea către Hristos, cu 
bucurie pentru ocrotirea ta preaminunată mulțumind, să strigăm Stăpânului înge- 
rilor şi al oamenilor: Aliluia! 


Icosul 10 

Zid eşti oamenilor credincioşi, Arhistrategule al lui Dumnezeu, şi stâlp tare în lup- 
tele cu vrăjmaşii văzuţi şi nevăzuţi; pentru aceasta, izbăviţi fund prin tine din 
cursele diavolilor, cu inimă şi gură mulțumitoare îți strigăm unele ca acestea: 
Bucură-te, nebiruitule luptător împotriva vrăjmaşilor credinţei şi a celor ce se 
împotrivesc Sfintei Biserici; 

Bucură-te, neobositule împreună-luptător cu smeriții înainte-vestitori ai Evan- 
gheliei; 

Bucură-te, că pe cei ce stau întru întunericul necredinţei îi luminezi cu lumina cre- 
dinţei în Hristos; 

Bucură-te, că povăţuieşti pe calea adevărului şi a pocăinţei pe cei înnebuniţi de 
înţelepciunea cea mincinoasă; 

Bucură-te, înfricoşatule mustrător al celor ce iau numele lui Dumnezeu în deşert; 
Bucură-te, purtătorule de fulgere, pedepsitor al celor ce nebuneşte batjocoresc 
tainele sfintei credinţe; 

Bucură-te, Mihaile, mare Arhistrateg, cu toate Puterile cereşti! 


Condacul 11 

Toată cântărea de laudă se biruieşte de mulțimea minunilor tale, Arhistrategule al 
lui Dumnezeu, că săvârşite sunt de tine nu doar în Ceruri şi pe pământ, ci şi în 
beznele celor mai de dedesubt, unde ai legat pe şarpele cel din adâncuri cu legă- 
turile puterii Domnului, ca toţi cei izbăviţi de răutatea lui să binecuvânteze pe Stă- 
pânul Cerurilor şi al pământului, strigând: Aliluia 7 


Icosul 11 

Slujitor minunat al adevărului şi curăției cinstirii lui Dumnezeu te-ai arătat, 
Arhistrategule, când, mai înainte văzând meşteşugurile duhului întunericului, l-ai 
oprit cu numele lui Dumnezeu, ca să nu îndrăznească a scoate la iveală trupul 
ascuns al răposatului povăţuitor al lui Israel, Moise, ca să nu fie cinstit ca Dumne- 
zeu de fiii lui Israel cei robiţi simţurilor; pentru aceasta, cinstind acum praznicul 
tău cel frumos luminat, mulţumind strigăm ţie: 

Bucură-te, că ai păzit între iudei curăția cunoaşterii lui Dumnezeu, în zilele 
Vechiului Legământ; 

Bucură-te, că ai dezrădăcinat de multe ori neghinele rătăcirii în zilele harului adus 
de Hristos; 

Bucură-te, că ai pierdut oracolele şi idolii neamurilor; 

Bucură-te, că întăreşti pe creştinii nevoitori şi purtători de chinuri; 

Bucură-te, că umpli cu puterea harului dumnezeiesc pe cei neputincioşi cu 
duhul; 

Bucură-te, că îmbraci cu armele credinţei pe cei slăbănogiţi cu trupul; 
Bucură-te, Mihaile, mare Arhistrateg, cu toate Puterile cereşti! 


Condacul 12 

Har din ceruri cere de la Dumnezeu, Mihaile, pentru noi, cei ce cântăm întru lauda 
preacinstitului tău nume, ca umbriţi fiind de ocrotirea ta, să trăim în toată evlavia şi 
curăția, până ce, dezlegați fiind prin moarte din legăturile trupului, să ne 
învrednicim să stăm dinaintea scaunului de foc al împăratului Slavei şi să strigăm 
cu cetele îngereşti: Aliluia ! 


Icosul 12 

Cântând feluritele tale minuni, Mihaile, lucrate spre mântuirea noastră, îl rugăm pe 
Domnul şi Stăpânul tuturor ca duhul râvnei pentru Slava lui Dumnezeu, care este 
întru tine, să nu se împuţineze vreodată în noi, cei ce strigăm ţie unele ca acestea: 
Bucură-te, cel ce la vremea potrivită aşezi în chip preaminunat la locuri de cinste 
pe robii credincioşi ai lui Dumnezeu; 

Bucură-te, cel ce arunci în chip nevăzut din înălţimea puterii şi slavei pe cei 
neruşinaţi şi nevrednici; 

Bucură-te, care vei aduna pe cei aleşi din cele patru colţuri ale pământului; 

Bucură-te, prin care, la porunca lui Dumnezeu, cei păcătoşi vor fi predaţi focului 
VeşnIc; 

Bucură-te, prin care satana cu îngerii lui vor fi ferecaţi pe veci în iad; 

Bucură-te, prin care drepţii se sălăşluiesc în chip preaslăvit în locaşurile Tatălui 
Ceresc; 

Bucură-te, Mihaile, mare Arhistrateg, cu toate Puterile cereşti! 


Condacul 13 (de 3 ori): 

O, prea minunatule întâi-stătător al arhanghelilor şi al îngerilor, primeşte, pentru 
preaminunata ta slujire spre mântuirea neamului omenesc, glasul de laudă şi de 
mulţumire pe care îl înălţăm spre tine, şi, ca unul ce eşti plin de puterea lui 
Dumnezeu, acoperă-ne cu aripile tale cele nematerialnice de toţi vrăjmaşii văzuţi şi 
nevăzuţi, ca să strigăm pururea Domnului, Celui ce te-a proslăvit şi S-a proslăvit 
prin tine: Aliluia! 


Apoi se zic din nou: 


Icosul 1 

Cu limbi îngereşti s-ar cădea să te lăudăm, Mihaile, după cuviinţa datorată întâi- 
stătătorului cetelor îngereşti cu chip de foc; dar până când vom deprinde, înţelepțiți 
de tine, grăirea celor netrupeşti, auzi din guri mulțumitoare - deşi omeneşti - unele 
ca acestea: 

Bucură-te, stea străluminătoare a lumii cereşti; 

Bucură-te, făclie cu strălucire de aur a adevărului şi a dreptăţii; 

Bucură-te, care primeşti razele luminii de taină; 

Bucură-te, Voievoade al îngerilor celor fără de număr; 

Bucură-te, în care se descoperă cel mai limpede slava dreptei Ziditorului; 
Bucură-te, prin care saltă soboarele făpturilor netrupeşti; 

Bucură-te, Mihaile, mare Arhistrateg, cu toate Puterile cereşti! 


Condacul 1 

Alesule Voievod al Puterilor cereşti şi apărător al neamului omenesc, această 
cântare de mulţumire aducem ţie noi, cei izbăviţi prin tine din necazuri; ci tu, ca 
unul care stai înaintea Scaunului împăratului Slavei, slobozeşte-ne pe noi din toate 
nevoile, ca lăudându-te să strigăm ţie, cu credință şi cu dragoste: Bucură-te, 
Mihaile, mare Arhistrateg, cu toate Puterile cereşti! 


După care se citeşte această rugăciune: 

Rugăciune către Sfântul Arhanghel Mihail 

Sfinte şi mare Arhanghele al lui Dumnezeu, Mihaile, care cel dintâi între îngeri 
Stai dinaintea Treimii celei negrăite, sprijinul şi păzitorul neamului omenesc, 
care ai zdrobit în Ceruri cu oştile tale capul prea-trufaşului diavol şi ruşinezi 
pururea pe pământ răutatea şi viclenia lui, la tine alergăm cu credinţă şi ne 
rugăm ţie cu dragoste: fii pavăză nestricată şi coif tare Sfintei Biserici şi 
neamului nostru drepteredincios, păzindu-ne cu spada ta purtătoare de fulgere 
de toți vrăjmaşii văzuţi şi nevăzuţi. 


Nu ne lasă pe noi, o, Arhanghele al lui Dumnezeu, fără ajutorul şi ocrotirea ta, pe 
cei ce lăudăm astăzi sfântul tău nume. lată că, deşi mult greşim, nu voim să pierim 
întru fărădelegile noastre, ci să ne întoarcem la Domnul, ca să ne călăuzească spre 

lucruri bune. Luminează minţile noastre cu lumina feţei lui Dumnezeu, care 
străluceşte totdeauna pe fruntea ta ca un fulger la arătare, ca să putem pricepe 
care este voia lui Dumnezeu, bună şi desăvârşită, în ceea ce ne priveşte, şi să 
cunoaştem toate câte se cuvine nouă să le facem şi câte să le trecem cu vederea 
şi să le părăsim. 


Întăreşte-ne cu harul Domnului voinţa slabă şi dorirea lipsită de vlagă, ca 
întărindu-ne în legea Domnului, să încetăm a ne mai primejdui cu cugetele 
pământeşti şi cu poftele trupeşti, aplecându-ne, după asemănarea copiilor lipsiţi 
de minte, către frumuseţile degrabă pieritoare ale lumii acesteia şi uitând în chip 
nesăbuit cele veşnice şi cereşti de dragul celor stricăcioase şi pământeşti. 


Mai presus de toate acestea, cere de Sus pentru noi duhul adevăratei pocăinţe, 
întristarea cea nefăţarnică după Dumnezeu şi zdrobirea pentru păcatele noastre, ca 
zilele ce ne-au mai rămas din această viaţă trecătoare să le cheltuim nu spre 
plăcerea simţurilor şi hrănirea patimilor noastre, ci întru îndreptarea cu lacrimi de 
credinţă şi zdrobire a inimii, cu nevoinţele curăţiei şi cu bineplăcutele fapte ale 
milostivirii. 


Iar când se va apropia ceasul sfârşitului nostru, al slobozirii din legăturile acestui 
trup pieritor, nu ne lăsa pe noi, Arhanghele al lui Dumnezeu, fără de apărare 
împotriva duhurilor răutăţii care sunt în văzduhuri şi obişnuiesc a împiedica 
urcuşul sufletului omenesc la cele de Sus, ca păziţi fiind prin tine, fără 
împiedicare să ajungem în sălaşurile prea-slăvite ale Raiului, unde nu este 
durere, nici întristare, nici suspin, ci viaţă fără de sfârşit. 


Și învrednicindu-ne a vedea prealuminatul chip al Preabunului nostru Domn şi 
Stăpân, şi căzând cu lacrimi la picioarele Lui, cuprinşi de bucurie şi umilinţă să 
strigăm: slavă Ție, Prea iubitul nostru Mântuitor, care pentru preamulta dragoste pe 
care o ai faţă de noi, nevrednicii, ai binevoit a trimite pe îngerii Tăi ca să slujească 
mântuirii noastre! 

Amin |! 

Sfântul Arhanghel Gavriil 
26 martie/ 13 iulie/ 8 noiembrie 


Arhanghelul Gavriil este reprezentat ţinând în mână un crin, simbol al purității şi 
al adevărului; alteori, ţine în mână o pană şi o călimară, simboluri ale rolului său de 
mesager divin. Gavriil este mesagerul cuvântului lui Dumnezeu; numele lui în- 
seamnă “Dumnezeu este puterea mea”. 


Este protectorul copiilor, are grijă inclusiv de copilul din sufletul nostru ori de 
câte ori acesta are nevoie de iubire şi tandreţe. 

Acatistul Sfântului Arhanghel Gavriil 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 

sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Ca pe un crainic mare al voii Celui-Preaînalt şi ca pe o călăuză binecuvântată a 
neamului omenesc spre Hristos, Domnul vieţii şi al învierii, cinstimu-te, Sfinte 
Voievoade Gavriil, şi închinămu-ne credincioşiei tale ca unei icoane cereşti a slu- 
jirii celei fără de preget, strigându-ţi ție cu glasul evlaviei dreptmăritoare: 
Bucură-te, Gavriile, mare binevestitor! 


Icosul 1 

Cu cei şapte sfinţi îngeri care văd faţa lui Dumnezeu şi duc rugăciunile drepţilor 
dinaintea Tronului ceresc tu întru mare cinste te numeri şi fără de istov te osteneşti 
să ne aduci nouă, celor în trup vieţuitori, veştile rânduielilor şi milelor de sus, 
temeluind nădejdea mântuirii după care toată firea suspină, drept care şi noi, cuno- 
scând prin tine puterea lui Dumnezeu, ca de un foc al credinţei ne aprindem de 
îngereasca ta lumină şi cu grai cucernic te grăim, zicând: 

Bucură-te, cel ce-n faţa Domnului cu cinste şezi; 

Bucură-te, proslăvire care nu te-mpuţinezi; 

Bucură-te, glas de taină al oştirilor de sus; 
Bucură-te, că prin tine s-a vestit Hristos lisus; 
Bucură-te, că Fecioarei dinainte i-ai stătut; 
Bucură-te, logofătul Celui fără de-nceput; 
Bucură-te, Gavriile, mare binevestitor! 


Condacul 2 

Înaintea celor văzute şi cu trup dăruite, a fost voia lui Dumnezeu să le aducă în 
fiinţă pe cele nevăzute şi slobode de trup, ca pe o oştire slujitoare, să vegheze 
cerurile şi pământul, smerite Sfatului de Taină al Sfintei Treimi, căreia şi noi ne 
închinăm şi-l aducem slavă în tot ceasul, după pilda îngereştilor cete, întru cu- 
minecarea duhului cântând: Aliluia! 


Icosul 2 

lar îngerului care s-a trufit, voind sa troneze pe norii cerului şi asemenea lui 
Dumnezeu să împărăţească, osândă i s-a făcut răzvrătirea lui şi-n beznele adâncului 
a fost alungat. Şi tu martor eşti, Gavriile Voievoade, al dreptăţii ce s-a făcut în cer, 
prin sabia de foc a lui Mihail, cu care dimpreună eşti cinstit. De aceea şi noi, 
râvnitori a urma ţie şi îngerescului Sobor, rugămu-te să ne fii întru toate luminător 
şi să porţi la Domnul rugăciunile celor ce cu inima curată îți grăiesc ţie unele ca 
acestea: 

Bucură-te, puritate niciodată întinată; 

Bucură-te, măreție ce-n smerenie se arată; 

Bucură-te, că prin tine mântuirea s-a vestit; 

Bucură-te, cel de turma credincioşilor cinstit; 

Bucură-te, Voievoade al Soborului ceresc; 

Bucură-te, aripi repezi, care nu mai prididesc; 

Bucură-te, Gavriile, mare binevestitor! 


Condacul 3 

Doamne, Cel ce ai pus pe cele văzute în paza celor nevăzute şi ne-ai luminat nouă, 
celor căzuţi în păcat, calea izbăvirii, din vechime şi până la plinirea Legii în har şi 
în adevăr, şi care până la sfârşitul veacurilor ne-ai trimis nouă Mângâietor, 
înfiindu-ne milei Tale celei bogate, primeşte prinosul rugăciunilor noastre şi de 
măsura cea îngerească învredniceşte-ne pe noi, cei ce glas înălțăm către Tine, zi- 
când: Aliluia ! 


Icosul 3 
Lui Daniil proorocul vedenie i s-a arătat despre sfârşitul veacurilor şi glas de sus a 
poruncit lui Gavriil, Arhanghelul tălmăcitor al tainelor dumnezeieşti, să-i tâl- 

cuiască vedenia, spre veşnica pomenire. lar acela, cu chip de om înfățişându-se, 
semnele i le-a desluşit, zicând: “Ia aminte, fiul omului!”. Dinaintea aceluia şi noi 
ne cutremurăm, ca Daniil odinioară, şi cinstire îi aducem ca unui sol ceresc, grăind 
către dânsul, într-un duh şi cu un glas: 

Bucură-te, strălucire care nu mai înserezi; 

Bucură-te, pârgă nouă a edenicei amiezi; 

Bucură-te, cel prin care Daniil văzu departe; 

Bucură-te, că prin tine harul Duhului se împarte; 

Bucură-te, că vestit-ai calea prin loan deschisă; 

Bucură-te, că slujit-ai Evanghelia promisă; 

Bucură-te, Gavriile, mare binevestitor! 


Condacul 4 

Unul şi acelaşi a descoperit Sfintei Ana că va naşte la bătrâneţele ei. Unul şi acelaşi 
a hrănit-o în Templu pe Fecioara cea între toate aleasă. Unul şi acelaşi l-a 
încredințat pe Zaharia că Elisabeta va naşte pe Ioan, Înainte-mergătorul, care 
îngerul Pustiei se va numi. Unul şi acelaşi a binevestit Mariei, zicând: “Bucură-te, 
ceea ce eşti plină de har, Domnul este cu tine. Binecuvântată eşti tu între femei. 
Duhul Sfânt Se va pogoră peste tine şi puterea Celui-Preainalt te va umbri. Vei 
naşte fiu şi vei chema numele lui lisus. Acesta va fi mare şi Fiul Celui-Preaînalt 
se va chema”. lar noi acestea ştiindu-le şi cu credință mărturisindu-le, pe 
Dumnezeu îl preamărim pentru toate, strigând: Aliluia / 


Icosul 4 

Şi auzind Fecioara cuvântul îngerului Gavriil, şi crezând nesmintit că la Dumnezeu 
toate sunt cu putinţă, s-a smerit voii celei de sus, încuviinţându-se zămislirii fără de 
sămânță şi naşterii fără de stricăciune, prin care ne-a venit mântuirea cea dintru 
început făgăduită. lar noi, căutând a urma în credinţă celei ce a zis: “Fie mie după 
cuvântul tău!”, laolaltă lui Dumnezeu ne plecăm şi binevestitorului Său îi grăim, 
1arăşi ŞI iarăşi: 

Bucură-te, bucuria minunatelor pliniri; 

Bucură-te, caier tainic al cucernicei iubiri; 

Bucură-te, care noaptea o prefaci în zori de lume; 

Bucură-te, care-ntâiul I-ai spus Domnului pe nume; 

Bucură-te, că primită fusese a cerului solie; 

Bucură-te, că Mania zise prea smerită:”Fie!”; 

Bucură-te, Gavriile, mare binevestitor! 


Condacul 5 

Preamărit eşti, Doamne Dumnezeul părinţilor noştri, Cel ce pentru mântuirea noa- 
stră Te-ai întrupat de la Duhul Sfânt şi din Maria Fecioară şi Te-ai făcut om. ŞI ai 
îndurat pentru noi patimă, răstignire şi moarte, iar a treia zi ai înviat din morți, 
făcându-te temei şi arvună dumnezeiască a învierii celei de obşte. De aceea noi, 
necurmat, dimpreună cu îngerii şi cu sfinţii din ceruri, slavă îţi înălțăm şi zicem: 
Aliluia ! 


Icosul 5 

După cuvântul Arhanghelului, Fecioara a zămislit de la Duhul Sfânt şi a născut pe 
Mântuitorul şi Lumina lumii, pe Hristos, Răsăritul cel de Sus, întru care iubirea şi 
puterea Sfintei Treimi ni s-au arătat nouă întregi, în veac şi în vecii vecilor. lară 
noi, pe Dumnezeu cel în Treime slăvindu-L, nici pe minunat crainicul Său nu-l 
uităm, ci cu cinste îl pomenim, grăindu-i întru dreptate: 

Bucură-te, crăinicia Răsăritului cel mare; 

Bucură-te, îngereasca voii voilor strigare; 

Bucură-te, că prin tine harul Domnului se-arată; 

Bucură-te, vrednicie cu nimic asemănată; 

Bucură-te, fulger tainic între ceruri şi pământ; 

Bucură-te, părtăşia plinătăţu-ntru Cuvânt; 

Bucură-te, Gavriile, mare binevestitor! 


Condacul 6 

Ferice de cei ce, în trup fiind, viaţă îngerească duc! Că Dumnezeu, în purtarea Lui 
de grijă, trimite pe îngerii Săi să ne ocrotească şi să ne pilduiască întru curăţie şi 
credincioşie, ca să ne învrednicim noi, lucrându-ne desăvârşirea, de împărăția cea 
mai dinainte pregătită nouă, unde înşine vom fi ca îngerii lui Dumnezeu în cer, şi 
chiar mai presus de îngeri chemaţi. Deci Ziditorului văzutelor şi nevăzutelor să-l 
aducem prinos fără de prihană inimile noastre şi cu rost de sfinţenie să zicem: 
Aliluia 7 


Icosul 6 

Cel ce pe Fecioara mai dinainte o vestise de naşterea lui Hristos, fericind-o ca pe o 
lamură a lumii, ce mai presus de îngeri s-a ridicat, acelaşi a strigat celei pline de 
dar: “Preacurată Fecioară, bucură-te, şi iarăşi zic: bucură-te, căci Fiul tău a 
înviat a treia zi din mormânt. Luminează-te, luminează-te, Noule lerusalime, că 
slava Domnului peste tine a răsărit. Saltă, saltă de-acum şi te bucură, Sioane, iar 
tu, Preasfântă Născătoare de Dumnezeu, veseleşte-te întru învierea Celui născut 
al tău!” Acestuia, care bucuria cea mare a vestit-o oarecând, să-i strigăm şi noi, cu 
aceeaşi bucurie: 

Bucură-te, că strigat-ai celei doldora de dar; 

Bucură-te, îndulcitorul feciorescului amar; 
Bucură-te, mângâierea Născătoarei de Hristos; 
Bucură-te, purtătorul îngerescului prinos; 
Bucură-te, cu întregul nevăzutelor alai; 
Bucură-te, care-n ceruri întreită slavă dai; 
Bucură-te, Gavriile, mare binevestitor! 


Condacul 7 

O, minunat alai îngeresc, care-n ceruri aduci neîncetat întreită slăvire, zicând: 
“Sfânt, Sfânt, Sfânt este Domnul Savaot. Pline-s cerul şi pământul de mărirea 
Sa!”, iar asupra lumii, porunca lui Dumnezeu plinind-o, în chip tainic veghezi şi 
de toată dreptatea te bucuri, fii pururea însoțitor plin de bunătate al neamului 
nostru şi tot sufletul creştinesc luminează-l pe calea rugăciunii, a dragostei şi a 
osârdiei slujitoare, ca una să fim cu toţii întru Hristos şi răpiți în bucuria Duhului 
să zicem: Aliluia! 


Icosul 7 

Sfântului Arhanghel Gavriil, cu Mihail întâistătător al Soborului Puterilor cereşti 
celor fără de trup, cuvine-se să-i aducem cinstire şi să urmăm dreptăţii lui, 
asemenea părinților noştri, pe care din neam în neam i-a călăuzit, de la patriarhi şi 
prooroci până la Maica Domnului şi de la Apostoli până la sfinţii cei mai aproape 
de noi. De aceea, să nu prididim a ne ruga în tot locul şi în toată vremea, iar acum 
mai cu înflăcărare să glăsuim către el: 

Bucură-te, a îngerimii frunte binecuvântată; 

Bucură-te, duh ce-n chipul omenimii se arată; 

Bucură-te, care ai adus Născătoarei imn din cer; 

Bucură-te, că şi sfinţii ajutorul tău îl cer; 

Bucură-te, că din piatră bun izvor ai izvodit; 

Bucură-te, dărnicia creştinescului zenit; 

Bucură-te, Gavriile, mare binevestitor! 


Condacul 8 

Rugăciunile noastre primindu-le, Sfinte Voievoade Gavriil, ca pe o umilă ofrandă 
poartă-le dinaintea Dumnezeului celui viu şi adaugă-le lor puterea ta mijlocitoare, 
că noi la tine nădăjduim şi la tot ajutorul îngeresc pe care Dumnezeu l-a rânduit 
oamenilor, după bunătatea şi înţelepciunea Lui. În genunchi cerşind îndurare 
pentru puţinătatea şi neputinţele noastre, dumnezeieştii Pronii ne încredințăm în- 
tregi, cu sufletele şi cu trupurile deopotrivă, şi, laolaltă cu Cetele cereşti, Dumne- 
zeului Oştirilor celor de sus îndelung îi cântăm: Aliluia! 

Icosul 8 

Prea fericit eşti tu, Gavrule, slujitorule al Dreptăţii şi Mile: prisositoare, care faci 
cunoscute oamenilor hotărârile voinţei dumnezeieşti şi stai pururea gata, cu tot 
Soborul cel întraripat, să plineşti poruncile Celui Vechi de Zile! Pentru aceasta, 
creştinii te cinstesc şi te laudă, şi bine nădăjduiesc în sprijinul tău, iar noi, ne- 
vrednicii, în ceasul acesta numele tău cel plin de putere îl chemăm, strigându-ţi din 
tot sufletul şi din tot cugetul nostru unele ca acestea: 

Bucură-te, ducătorul rugăciunilor la cer; 

Bucură-te, încredințare despre cele ce nu pier; 

Bucură-te, că cetit-ai în vedenii de profet; 

Bucură-te, strălumină pogorâtă-n Nazaret; 

Bucură-te, că lui losif desluşire i-ai adus; 

Bucură-te, că Mania zămislit-a pe Iisus; 

Bucură-te, Gavriile, mare binevestitor! 


Condacul 9 

Hristos, Domnul şi Mântuitorul nostru, în fel şi chip a fost vestit oamenilor încă 
din vechime, prin îngeri şi prooroci. lar Gavriil, îngerescul Voievod, fruntea 
vestitorilor a fost, şi pavăză cerească Fecioarei din Nazaret, şi straja dumne- 
zeiescului Mire. Şi toate întocmai au fost precum le-a grăit, la vremea de Dumne- 
zeu hărăzită, ca să se întărească credinţa cea râvnitoare şi nădejdea celor ce au stri- 
gat şi strigă: Aliluia! 


Icosul 9 

Întru totul vrednic de laudă eşti, Sfinte Voievoade Gavriil, că ţie ţi-au fost încre- 
dințate mai înainte tainele Sfatului dumnezeiesc şi crainic ales ai fost dintre 
miriade de îngeri, dâră de lumină făcând între cer şi pământ, că şi prin aceasta să se 
preamărească Treimea cea Sfântă şi de grijă purtătoare, căci slava Stăpânului şi în 
râvna slugii străluceşte. Drept care şi noi, cu înfiorată cucernicie, cuvinte precum 
acestea din darul Cuvântului îţi grăim 

Bucură-te, măiestatea cerului înflăcărată; 

Bucură-te, care-n slavă precum vulturul dai roată; 

Bucură-te, strălucire care soarele-l întreci; 

Bucură-te, destăinarea tăinuitelor poteci; 

Bucură-te, ascultare fără preget şi clintire; 

Bucură-te, că prieten eşti al veşnicului Mire; 

Bucură-te, Gavriile, mare binevestitor! 


Condacul 10 

O, Doamne Dumnezeule, Atotţiitorule, Făcătorul tuturor celor văzute şi nevăzute, 
Cel ce veşniceşti între oştiri fără de număr şi după care toate se cer, de la răsărit 
până la apus şi de pe pământ până în tărui, că Tu eşti viaţa şi rostul şi plinătatea lor, 
dă-ne şi nouă duh sârguitor şi limbi ca de foc, să prea mărim acum şi pururea nu- 
mele Tău cel sfânt, şi rânduielile Tale fără greş să le păzim, şi cu îngerii să-ţi 
cântăm înmiit: Aliluia! 


Icosul 10 

Ce fericire şi cinste poate fi mai mare decât aceea de a contempla fără de vreme 
slava cea neapropiată a Sfintei Treimi şi de a sluji Voinţei dumnezeieşti celei una 
şi atoate orânduitoare, din care cele de sus şi cele de jos îşi au fiinţa lor? În 
fericirea şi în cinstea aceasta aflându-te, Gavriile Voievoade, cum nu te-am ferici şi 
nu te-am cinsti noi, cei ce ne ostenim în trup spre împărăţia cea fără de sfârşit a lui 
Dumnezeu şi nădăjduim la tine cu nădejde mare, ca să ne fii nouă tainic sprijinitor 
pe calea cea strâmtă a mântuirii? Drept care iară şi iară cuvios îţi grăim: 

Bucură-te, sârguinţă de când lumea lucrătoare; 

Bucură-te, că iubirea din adâncuri te dogoară; 

Bucură-te, mărturia hotărâtelor soroace; 

Bucură-te, că prin tine voia Domnului se face; 

Bucură-te, că 'Treimea o contempli îndeaproape; 

Bucură-te, bucurie care nu ne mai încape; 

Bucură-te, Gavriile, mare binevestitor! 


Condacul 11 

Dumnezeu cel Unul şi întreit, cu înţelepciunea Lui cea neajunsă, oştire slujitoare a 
rânduit în cer, miriade de miriade, şi toate cele văzute prin cele nevăzute tainic se 
păzesc. Cutremură-te, omule, şi măsură îngerească agoniseşte-ţi ţie, că Dumne- 
zeu, în bunătatea Sa fără de seamăn şi în nemărginita Lui dărnicie, la desă- 
vârşirea făpturii dintru început te-a chemat, că înger nefiind, cu îngerii Să te 
întreci, întru Smerită ascultare, şi cu ei laolaltă să cânţi Celui de trei ori Sfânt: 
Aliluia! 


Icosul 11 

Aducând noi mulțumită şi slavă Celui ce îngerii Şi-i trimite din înalt, pe tine, 
trimisule fără de trup care în chip de om te-ai arătat odinioară, ca un de mai înainte 
crainic al lui Hristos, vestind celor aleşi mântuirea ce avea să vie şi păzindu-i pe ei 
de toată urgia potrivnicului, cu bucurie te cinstim, putere sfântă şi sfințitoare, şi-i 
fericim pe cei laolaltă cu tine, iar gurile noastre se umplu de lauda ta, zicând: 
Bucură-te, care-n ceruri întreită-nalţi cântare; 

Bucură-te, a celor sfinte strajă mărturisitoare; 

Bucură-te, cel ce-n cinste eşti cu Mihail de-o seamă; 
Bucură-te, leac angelic de-ndoială şi de teamă; 
Bucură-te, care-n nume porţi a cerului tărie; 
Bucură-te, bogoslovul veacului ce va să vie; 
Bucură-te, Gavriile, mare binevestitor! 


Condacul 12 

Neînserată este slava şi fără de margini mila Domnului şi Dumnezeului nostru, 
iubirea Lui peste toţi şi peste toate ca un cort se întinde, iar căile cele ascunse ale 
lucrării Lui ce minte îngerească sau omenească poate în de tot să le cuprindă? De 
cine ne vom teme, dară, când cu noi este Dumnezeu? Ascultaţi, neamuri, şi 
preamăriți Preasfânta Treime cea de o fiinţă şi nedespărțită, pe Tatăl şi pe Fiul şi pe 
Duhul Sfânt, cu fără de numărul oştirilor celor de sus laolaltă cântând: Aliluia / 


Icosul 12 

În minunata şi înfricoşata vedenie a celor de pe urmă, la ruperea celei de-a şaptea 
peceţi, văzut-a Sfântul loan Bogoslovul pe cei şapte îngeri care stau dinaintea 
Celui-Preaînalt şi care au să sufle pe rând în trâmbiţele Dreptăţii, vestind plinirea 
celor ce trebuie să fie. Deci şi noi, nevrednicii, înfricoşându-ne până mai este 
vreme şi pocăindu-ne de atâta întuneric de păcate, celui desăvârşit întru slujire, 
glas înălțând, să-i cântăm cu înmulțită nădejde: 

Bucură-te, proslăvire a treimicului Sfat; 

Bucură-te, al voii sfinte mesager întraripat; 

Bucură-te, ajutorul celor ce spre ceruri strigă; 

Bucură-te, că-ntre îngeri şi-ntre oameni eşti verigă; 

Bucură-te, înfricoşata beznelor de jos certare; 

Bucură-te, că măsură eşti a râvnei slujitoare; 

Bucură-te, Gavriile, mare binevestitor! 


Condacul 13 (de 3 ori) 

O, Gavriile, Arhanghel al luminii line, care celor de demult le-ai desluşit calea şi 
le-ai vestit soroacele, care neîncetat veghezi peste fața pământului prin dumne- 
zeiască rânduială, care la sfârşitul veacurilor cu Dreptul Judecător vei fi la înnoirea 
lumii, cercetează-ne şi pe noi, nevrednicii veacului acestuia, şi păzeşte-ne de vrăj- 
maşii noştri văzuţi şi nevăzuţi, de tagma lui Irod şi de tagma Satanei, ca să nu ne 
smintim şi să nu ne pierdem, ci să dobândim şi noi cetăţenia Ierusalimului ceresc, 
unde laolaltă cu îngerii şi cu sfinţii să veşnicim cântând: Aliluia! 


Apoi se zic iarăşi: 

Icosul 1 

Cu cei şapte sfinţi îngeri care văd faţa lui Dumnezeu şi duc rugăciunile drepţilor 
dinaintea Tronului ceresc tu întru mare cinste te numeri şi fără de istov te osteneşti 
să ne aduci nouă, celor în trup vieţuitori, veştile rânduielilor şi milelor de sus, 
temeluind nădejdea mântuirii după care toată firea suspină, drept care şi noi, 
cunoscând prin tine puterea lui Dumnezeu, ca de un foc al credinţei ne aprindem de 
îngereasca ta lumină şi cu grai cucernic te grăim, zicând: 

Bucură-te, cel ce-n faţa Domnului cu cinste şezi; 

Bucură-te, proslăvire care nu te-mpuţinezi; 

Bucură-te, glas de taină al oştirilor de sus; 

Bucură-te, că prin tine s-a vestit Hristos lisus; 

Bucură-te, că Fecioarei dinainte i-ai stătut; 

Bucură-te, logofătul Celui fără de-nceput,; 

Bucură-te, Gavriile, mare binevestitor! 


Condacul 1 

Ca pe un crainic mare al voii Celui-Preaînalt şi ca pe o călăuză binecuvântată a 
neamului omenesc spre Hristos, Domnul vieţii şi al învierii, cinstimu-te, Sfinte 
Voievoade Gavriil, şi închinămu-ne credincioşiei tale ca unei icoane cereşti a 
slujirii celei fără de preget, strigându-ţi ţie cu glasul evlaviei dreptmăritoare: 
Bucură-te, Gavriile, mare binevestitor! 


Rugăciune către Sfântul Arhanghel Gavriil 

O, Sfinte Arhanghele Gavriil, desăvârşit lucrătorule, care cu numele şi cu fapta 
mărturiseşti puterea Celui-Preaînalt, către puţinătatea omenească p/eacă-te cu 
îngăduinţă, şi veghează-ne în ceasul rugăciunii noastre, şi călăuzeşte-ne spre 
împlinirea a toată dreptatea, cu mulțimea harurilor anume încredințate ţie, că 
noi în puternicul tău ajutor cutezăm a nădăjdui şi ascultătoarei tale slujiri 
următori năzuim a ne face. 


Tu pe oameni cercetându-i din neam în neam, cu bunele şi cu relele noastre ne ştii; 
de aceea fe rugăm să fii răbdător cu nedesăvârşirile noastre, sprijinindu-ne ca de 
rele să ne lepădăm, iar întru cele bune să sporim, căci de îndreptarea omului scris 
este că şi îngerii se bucură. Deci pricină de bucurie înlesneşte-ne să fim Puterilor 
cereşti celor fără de trup, peste care Dumnezeu fruntaş te-a rânduit, Voievod între 
Voievozii cei de sus. Fii bucuria noastră şi învredniceşte-ne să fim bucuria ta, că 
întru Domnul bucuriei duhovniceșşte să ne veselim. 


Rugăciunile noastre du-le la Dumnezeu cu iuţimea aripilor tale şi de vestirea ta 
mântuitoare nu ne lipsi pe noi, Binevestitorule, ca pe unii ce nădăjduim cu râvna 
duhului să biruim neputinţele cele trupeşti şi îngerilor asemănători să ne facem, că 
dimpreună cu oştirile cereşti şi cu cetele drepţilor, spre împărăţia luminu celei 
neînserate cătând, din tot sufletul şi cu tot cugetul nostru să aducem mulțumită, 
laudă şi închinăciune Tatălui şi Fiului şi Sfântului Duh, Treimea cea de o fiinţă şi 
nedespărțită, acum şi pururea şi în vecii vecilor. Amin! 

Sfântul Arhanghel Rafail 
(8/21 noiembrie) 


Pa 


1 SE Gh 


Sfântul Arhanghel Rafail este, conform tradiţiei, vindecătorul celor bolnavi şi 
călăuzitorul tainic al celor ce călătoresc cu treburi şi cu griji, precum şi ocro- 
titorul nunții şi al dragostei conjugale. 


Acatistul Sfântului Arhanghel Rafail 


Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi | 
toate le implineşti, Vistierul bunătăţilor şi Dătătorule de viaţă, vino şi te sălă- DA d 


kkhkkhkhkhkhkhkhkhkhkhkhhkhkhkkhkhkhkhkihkhikr 


Xp XP XP XP e e e e e e e Xe 2 XP e e e e e e e e Xe e e e e e e e 


şluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Tainice Voievod al îngerescului Sobor, mai marele tămăduitorilor, călăuzitorul 
celor pribegi şi paznicul cununiilor, Sfinte Arhanghele Rafail, ca unuia ce întru 
mare cinste te afli în rânduiala cetelor celor de sus, din prea puţinul vredniciei 
noastre, cu nădăjduitorul glas al credinţei celei dreptmăritoare, cântare de laudă ţi- 
aducem ţie, zicând: 

Bucură-te, Rafaile, spaima lui Asmodeu, a toate vindecătorule! 


Icosul 1 

Numărându-te între cei şapte sfinţi îngeri care poartă rugăciunile lumii dinaintea 
Celui-Preaînalt, şi voia dumnezeieştii mile plinind-o fără de preget, tu zoreşti, 
Rafaile, să dai ajutor celor năpăstuiţi. Drept care şi noi, nevrednicii, cunoscând 
împuternicirea lucrării tale, ca pe o lumină în noaptea scârbelor noastre te chemăm, 
şi glas înălțând, pe tine te fericim cu o cântare ca aceasta: 

Bucură-te, aproapele luminii celei neînserate; 

Bucură-te, purtătorul rugăciunilor la cer; 

Bucură-te, braţul dumnezeieştii mile; 

Bucură-te, cel de care demonii se tem; 

Bucură-te, dezlegătorul legăturilor necurate; 

Bucură-te, dreptate care nu mai osteneşti; 

Bucură-te, Rafaile, spaima lui Asmodeu, a toate vindecătorule! 


Condacul 2 

Vai nouă, că suntem lesne cârtitori şi, în vălmăşagul necazurilor vieţii, în loc să 
zicem ca şi lov: "Domnul a dat, Domnul a luat; fie Numele Domnului bine- 
cuvântat!", noi cu gândul, cu vorba şi cu fapta ne smintim! De aceea, ferice de cei 
ce se învrednicesc să urmeze pilda drepţilor, care cu răbdarea se încing şi către cele 
de sus întorcându-se, cu glas de smerenie glăsuiesc: Aliluia? 


Icosul 2 

Oarecând, strigând dreptul Tobit, cel cu ochii înceţoşati şi cu sufletul adânc 
întristat: "Doamne, adu-Ți aminte de mine!", Dumnezeu te-a trimis pe tine, cere- 
scule vindecător, să-l cercetezi în mâhnirea care-l cuprinsese şi să ridici albeaţa de 
pe ochii lui. lar noi, astăzi, ca şi Tobit odinioară, nădejdea toată ne-o punem întru 
Domnul şi pe tine te rugăm, du la El rugăciunile noastre şi adu dar izbăvitor celor 
ce cu credinţă îţi grăiesc ţie unele ca acestea: 

Bucură-te, cel cu bun nume întru cei de sus; 

Bucură-te, netrup înţelegător celor trupeşti; 

Bucură-te, cuminecarea pământului cu cerul; 

Bucură-te, cel în leac neîntrecut; 

Bucură-te, alinătorul rămlor firii; 

Bucură-te, care toată hpsa o plineşti; 

Bucură-te, Rafaile, spaima lui Asmodeu, a toate vindecătorule! 


Condacul 3 

Cu Avraam ne-ai învăţat, Înalt Preamilostivule Doamne, că mult poate rugăciunea 
cea stăruitoare a dreptului. Pentru aceasta şi noi, însetând după dreptate, chiar dacă 
n-am atins măsura părinţilor din vechime şi pe poteca îngustă a sfinţeniei umblăm 
cu pas şovăitor, rugămu-ne ie ca să ne luminezi şi să ne întăreşti, şi vrednici să ne 
faci a cânta fără de osândă: Aliluia! 


Icosul 3 

Bunul Tobit, cel ce dreptatea Domnului o păzea peste toate smintelile lui Israel şi 
morții cei la răspântii lepădaţi după rânduială îi îngropa, înfruntând ameninţarea 
păgânei stăpâniri, s-a pomenit precum lov încercat; ci zbătându-se el în orbie, ba 
fiind luat în râs şi de Ana, femeia lui, n-a lipsit a se ruga cu umilă stăruință. Drept 

care Domnul, auzind rugăciunea lui cea binecredincioasă, Arhanghel izbăvitor I-a 
trimis, tăinuit în chip omenesc, căruia şi noi se cuvine, cu un glas şi cu o inimă a-l 
cânta: 

Bucură-te, cel de mai dinainte de stele; 

Bucură-te, stăruitorule întru bunătatea dintâi; 

Bucură-te, înveşmântatule în multă strălucire; 

Bucură-te, floarea dumnezeiescului alai; 

Bucură-te, scară a sfinţeniei rugătoare; 

Bucură-te, punte între pământ şi cer; 

Bucură-te, Rafaile, spaima lui Asmodeu, a toate vindecătorule! 


Condacul 4 

"Credinţa este chezăşia celor nădăjduite, "vădirea celor nevăzute", după cum 
Apostolul ne învaţă. Şi de vom avea credinţă cât un bob de muştar, zice Domnul, 
munţii îi vom muta din loc şi copaci vom sădi în mare. Ci noi, râvnitori cu duhul 
întru credinţă, dar slabi din pricina cărnii, cu tatăl demonizatului să zicem: "Cred, 
Doamne; ajută necredinţei mele", iar Celui de trei ori Sfânt cu îngerii să-l cântăm: 
Aliluia! 


Icosul 4 

Văzând bătrânul Tobit, cel tare în credinţă, câtă milă a făcut Dumnezeu cu el şi cu 
toată casa lui, s-a bucurat cu bucurie mare şi n-a întârziat să aducă Domnului 
cântare de laudă, zicând: "Binecuvântat este Dumnezeu cel veşnic viu şi bine- 
cuvântată este Împărăţia Lui... Bucură-Te şi Te veseleşte de fiii celor drepţi, căci 
aceia se vor aduna şi vor binecuvânta pe Domnul drepţilor”. Dimpreună cu care şi 
noi să ne învrednicim a ne face Domnului slavoslovitori, iar solului Său cel cu 
blândeţe tămăduitor şi îndreptător a toată strâmbătatea, neîntârziat să-l grăim unele 
ca acestea: 

Bucură-te, călcătorule peste luceferi; 

Bucură-te, vâlvătaie a rugului celui nemistuit; 

Bucură-te, sol purtător de dreptate; 

Bucură-te, izvod al smereniei lucrătoare; 

Bucură-te, prin care firea se primeneşte; 

Bucură-te, prin care soroacele se vor vădi; 

Bucură-te, Rafaile, spaima lui Asmodeu, a toate vindecătorule! 


Condacul 5 

Ca pe nişte fu risipitori ne ispitesc cărările lumii şi dulcețile ei cele deşarte, iar de 
mulțimea curselor şi rătăcirilor n-avem îndestulă putere şi pricepere de unii singuri 
să ne ferim, fiind noi de păcate slăbănogiți. Ci iată că Dumnezeu cel în Treime 

închinat, Cârmuitorul întregii făpturi, călăuze îngereşti fără de preget ne-a rânduit 
nouă, celor ce nu prididim a striga: Aliluia 


Icosul 5 

Pornind la drum Tobie, cel necopt de ani, ca să facă voia părintelui său după trup şi 
să aducă înapoi argintul văzut al lumegştilor osteneli, Dumnezeu iarăşi te-a trimis pe 
tine, călăuzitorule întru dreptate, ca să-i stai lui alături în toată nevoia şi să-l înveţi 
pe el să descopere şi să prețuiască aurul cel nevăzut al darurilor dumnezeieşti, față 
cu care pălesc toate bogăţiile lumii. Deci şi noi, nedesăvârşiţi ca Tobie, dar 
străduindu-ne asemenea lui întru curăția inimii, călăuză luminătoare rugămu-ne să 
te avem şi vrednici să fim a cânta cu rost de bucurie: 

Bucură-te, vistiernicul duhovniceştilor comori; 

Bucură-te, pecetea îndurărilor de sus; 

Bucură-te, ocrotitorul bătrâneţelor celor neputincioase; 

Bucură-te, îndrumătorul tinereţelor celor neştiutoare; 

Bucură-te, întru care cărările se adună; 

Bucură-te, întru care zările se smeresc; 

Bucură-te, Rafaile, spaima lui Asmodeu, a toate vindecătorule! 


Condacul 6 

Ferice de cel ce îndrăzneşte întru Domnul, piatra cea din capul unghiului, de care 
toată teama izbindu-se se surpă, precum şi porţile iadului s-au surpat cândva! 
Urmând dară Biruitorului lumi, datu-ni-s-a ca lumea să o biruim şi noi în numele 
Lui şi, dezlegaţi de toate legăturile vrăjmaşului, ca de nişte funii ale fricii celei 
puţin credincioase, întru slobozia duhului să putem striga: Aliluia! 


Icosul 6 

Îngerul Domnului către Tobie a grăit, arătându-I-o pe Sara cea nefericită: "Nu te 
teme, căci ea este menită din veac pentru tine şi tu o vei mântui!". O, taină a 
dragostei de sus pogorâtoare! O, taină a nuntii de Dumnezeu pecetluită! O, taină a 
proniei dumnezeieşti care toată mintea o covârşeşte! Cum să întârziem noi a cădea 
dinaintea solului ceresc, ce o aşa de mare încredințare ne aduce nouă despre 
rânduiala şi grija Întreitei Iubiri, şi cum nu am da glas credincioşiei noastre, cu 
aleasă simţire cântând: 

Bucură-te, solul Sfatului celui de Taină; 

Bucură-te, straja Răsăritului de sus; 

Bucură-te, urgisitorul duhurilor necurate; 

Bucură-te, starostele blagoslovitelor nuntiri; 

Bucură-te, cel pururea gata de slujire; 

Bucură-te, prin care casele se temeluiesc; 

Bucură-te, Rafaile, spaima lui Asmodeu, a toate vindecătorule! 


Condacul 7 

Bine au nădăjduit cei din vechime, încredințându-se Dumnezeului oştirilor, pe 
urmele părintelui Avraam, căruia credinţa "i s-a socotit lui ca dreptate"; dară noi, 
cei îndreptaţi şi răscumpăraţi prin sângele lui Hristos, părtaşi la tot harul şi la tot 
adevărul, cum oare am fi şovăitori în nădejdea noastră?! Şi cum n-am striga cu glas 
mare, laudă aducând Dumnezeului celui viu şi cu îngerii întrecându-ne a cânta: 
Aliluia! 


Icosul 7 

A zis Tobie către Sara, în iatacul nunţii lor, unde cu nădejde curată au intrat, deşi 
acolo moartea de şapte ori biruise: "Scoală, soră să ne rugăm ca să ne miluiască 
Domnul!". Şi rugându-se a mărturisit: "Şi acum, Doamne, nu plăcerea o caut, luând 
pe sora mea, ci o fac cu inimă curată. Binevoieşte deci a avea milă de ea şi de mine 
şi a ne duce împreună până la bătrâneţe". O, mult poate rugăciunea celui drept şi 
nădejdea celui curat cu inima! Ca şi pe Tobie cel de demult, călăuzeşte-ne şi 
povăţuieşte-ne, cerescule Voievod, în duhul dreptăţii, şi pe noi, cei ce-ţi cântăm ţie 
cu bună încredințare: 

Bucură-te, temelie nicicând clătinată; 

Bucură-te, părtaşul celor nestricăcioase; 

Bucură-te, de diavoli înlănţuitorule; 

Bucură-te, călăuza celor înstrăinaţi; 

Bucură-te, apusul a toată durerea; 

Bucură-te, foc topitor de blesteme; 

Bucură-te, Rafaile, spaima lui Asmodeu, a toate vindecătorule! 


Condacul 8 

Dintru început Domnul Dumnezeu bărbat şi femeie ne-a zidit, ca să nu fie omul 
singur şi să se înmulțească sămânţa chemării lui, umplând toată faţa pământului. 
Mare este taina aceasta, ca doi unul să se facă după suflet şi după trup, iar doimea 
cea în unime, firea plinind-o, mulțime să rodească, pentru ca într-un glas toată 
suflarea spre izvorul cel neîmpuţinat al bunătăţilor să strige: Aliluia! 


Icosul 8 

Auzind rugăciunea bietei Sara, cea pe nedrept batjocorită de slujnicia tatălui ei, 
pentru că Asmodeu, vrăjmaşul nunţii, de şapte bărbaţi o văduvise până să-i 
cunoască, Dumnezeu la ea te-a trimis pe tine, paznicul cununiilor, să pui capăt 
deznădejdii ei şi binecuvântată însoţire să-l aduci. lar noi astăzi, ca şi ea milelor de 

sus încredințându-ne, te rugăm pe tine să alungi şi să legi în pustie tot duhul cel 
necurat, ca noi fără tulburare să-ţi grăim ţie unele ca acestea: 

Bucură-te, întâistătător al cetelor dreptăţii; 

Bucură-te, de care tremură toţi îngeri întunericului; 

Bucură-te, vătaful tainelor dumnezeieşti; 

Bucură-te, liman al nunţii neîntinate; 

Bucură-te, prin care rănile se lecuiesc; 

Bucură-te, căruia toată suflarea se încrede; 

Bucură-te, Rafaile, spaima lui Asmodeu, a toate vindecătorule! 


Condacul 9 

Cel ce a dat, laolaltă cu pedeapsa cuvenită neascultării părinților noştri dintâi, 
vestea cea bună a izbăvirii noastre, zicând către şarpele cel de demult că duşmănie 
va pune între seminția lui şi seminţia femeii, şi că din femeie se va naşte Mântuitor 
neamului omenesc, Acela, la rugăciunea Sarei celei greu încercate, biruitor de 
şarpe în ajutor i-a trimis. lată de ce şi noi, auzind acestea, Părintelui îndurărilor nu 
ostenim a-l striga: Aliluia! 


Icosul 9 

Precum odinioară Sara, soţia lui Avraam, la vremea bătrânețelor ei, s-a făcut 
stearpă roditoare, prin mila Celui-Preaînalt, tot aşa şi Sara, fica lui Raguel, de 
Asmodeu, duhul cel rău, amarnic urgisită, a căpătat, pentru răbdarea şi rugăciunile 
ei înfocate, fericită dezlegare de la Dumnezeul milelor, prin minunata mijlocire a 
celui căruia, ca unui Sfânt Voievod închinându-ne noi, păcătoşii, iarăşi şi iarăşi, cu 
glas mare îi cântăm: 

Bucură-te, cel cu Mihail şi cu Gavriil lăudat; 

Bucură-te, pârga îngereştii frumuseți; 

Bucură-te, biciuitorul puterilor iadului; 

Bucură-te, sfârşitul a toată bântuirea; 

Bucură-te, desăvârşita cerului tămadă; 

Bucură-te, crainicul rugăciunii neîncetate; 

Bucură-te, Rafaile, spaima lui Asmodeu, a toate vindecătorule! 


Condacul 10 

Iubirea se trece prin foc, dar rămâne nemistuită; în trup se pogoară, dar în înalt 
veşniceşte; pe Cruce se spânzură, dar stă morții biruitoare. lar noi chipul lui 
Dumnezeu în cugetul inimii purtându-L, asemănarea cu EI în iubire ne-o lucrăm. 
De aceea, Celui ce este Iubire şi după care toate se cer, ne cerem şi noi, în suflet şi- 
n trup deopotrivă, cu îngerii şi cu sfinţii duhovniceşte cântând: Aliluia! 

Icosul 10 

Neprihănita Sara, cea menită din veac bunului Tobie, al cărui suflet s-a lipit de ea 
ca de o taină lui întregitoare, prin multe vămi a fost trecută, până s-a lămurit 
precum aurul şi întru iubire a izbândit. Aşa şi noi, îmbrăcându-ne în iubire ca într-o 
haină de mireasă şi încrezându-ne Mirelui ceresc, să stăm tari împotriva urzelilor 
diavolului, şi paznic de sus cerând cămării noastre la nuntă, la îngerescul sfat al 
aceluia să ne plecăm urechea sufletului, cu feciorelnică smerenie, şi ca unui crainic 
al veşniciei să-l cântăm: 

Bucură-te, sfeşnic al luminii celei line; 

Bucură-te, netrupescule de trupuri tămăduitor; 

Bucură-te, cel încins în zalele iubirii; 

Bucură-te, binecuvântarea cămărilor de nuntă; 

Bucură-te, făgăduinţă în veci nemincinoasă; 

Bucură-te, întru care darurile prisosesc; 

Bucură-te, Rafaile, spaima lui Asmodeu, a toate vindecătorule! 


Condacul 11 

Mila Domnului şi Dumnezeului nostru nu cunoaşte margini, iubirea Lui peste toți 
şi peste toate ca un cort se întinde, iar căile cele ascunse ale lucrării Lui - ce minte 
poate în de tot să le cuprindă? De cine ne vom teme, dară, când cu noi este 
Dumnezeu? Ascultaţi, neamuri, şi preamăriţi-L pe EI, cu fără de numărul oştirilor 
celor de sus în toată vremea cântând: Aliluia! 


Icosul 11 

Puterea şi mila lui Dumnezeu mărturisindu-le, trimisule fără de trup care în trup te- 
ai arătat, odinioară, ca un de mai înainte crainic al lui Hristos, le-ai vestit celor 
căzuţi cu faţa la pământ şi cuprinşi de o sfântă înfricoşare: "Nu vă temeţi! Pace veţi 
avea! Binecuvântaţi-L voi şi preaslăviţi-L pe Dumnezeu în veac!". lar noi, ca şi 
aceia, căzând cu faţa la pământ şi aducând mulţămită şi slavă Celui ce îngerii ȘI-I 
trimite din înalt, te fericim pe tine, pildă slujitoare, şi lăuntric străluminaţi, iară şi 
iară, îţi grăim ţie unele ca acestea: 

Bucură-te, lamură a oştirilor întraripate; 

Bucură-te, icoana dreptei asemănări; 

Bucură-te, vestitorul păcii celei adevărate; 

Bucură-te, povaţa celor dreptcredincioşi; 

Bucură-te, zălog al cucernicei biruinţe; 

Bucură-te, vrednicie pururea veghetoare; 

Bucură-te, Rafaile, spaima lui Asmodeu, a toate vindecătorule! 


Condacul 12 

Dumnezeu, cu înţelepciunea Lui cea neajunsă, a rânduit în cer oştire slujitoare, 
miliarde de miliarde, şi toate cele văzute prin cele nevăzute tainic se păzesc. 
Cutremură-te, omule, şi măsură îngerească agoniseşte-ţi ţie, că Dumnezeu la desă- 
vârşirea făpturii te-a chemat, ca înger nefiind, cu îngerii să te întreci, întru smerită 
ascultare, şi cu ei laolaltă să cânţi: Aliluia! 


Icosul 12 

Sfântul loan Cuvântătorul de Dumnezeu, în minunată şi înfricoşată vedenie a celor 
de pe urmă, la ruperea celei de-a şaptea peceţi, văzut-a pe cei şapte îngeri care stau 
dinaintea lui Dumnezeu şi care au să sufle în trâmbiţele dreptății, aducând plinirea 
celor ce trebuie să fie. Deci şi noi, înfricoşându-ne până mai este vreme şi po- 
căindu-ne de păcatele noastre cele cu voie şi cele fără de voie, celui desăvârşit întru 
slujire, glas înălțând, să-l cântăm cu bună nădejde: 

Bucură-te, care stai dinaintea tronului Slavei; 

Bucură-te, trâmbițaşul milostivei Dreptăţi; 

Bucură-te, alesul soroacelor dumnezeieşti,; 

Bucură-te, taină a zidirii celei nevăzute; 

Bucură-te, celor văzute grabnic sprijinitor; 

Bucură-te, în soborul celor asemenea ţie; 

Bucură-te, Rafaile, spaima lui Asmodeu, a toate vindecătorule! 


Condacul 13 (de 3 ori) 

O, Arhanghel cu întreit dar, care rămle ni le vindeci, care paşii ni-i îndrepţi, care 
cununiile ni le păzeşti, cercetează-ne la vremea nevoilor noastre, ca pe Tobit cel 
tare în credință tămăduindu-ne, ca pe Tobie cel cu bună nădejde călăuzindu-ne, ca 
pe Sara cea castă în iubire dezlegându-ne, şi cere pentru noi de la Mântuitorul 
Hristos iertarea păcatelor noastre şi cetățenia Ierusalimului ceresc, unde laolaltă cu 
îngerii şi cu Sfinţii să ne învrednicim a cânta: Aliluia! 


Apoi se zic iarăşi: 


Icosul 1 

Numărându-te între cei şapte sfinţi îngeri care poartă rugăciunile lumii dinaintea 
Celui-Preaînalt, şi voia dumnezeieştii mile plinind-o fără de preget, tu zoreşti, Ra- 
faile, să dai ajutor celor năpăstuiţi. Drept care şi noi, nevrednicii, cunoscând împu- 
ternicirea lucrării tale, ca pe o lumină în noaptea scârbelor noastre te chemăm, şi 
glas înălţând, pe tine te fericim cu o cântare ca aceasta: 

Bucură-te, aproapele luminii celei neînserate; 

Bucură-te, purtătorul rugăciunilor la cer; 

Bucură-te, braţul dumnezeieştii mile; 

Bucură-te, cel de care demonii se tem; 

Bucură-te, dezlegătorul legăturilor necurate; 

Bucură-te, dreptate care nu mai osteneşti; 

Bucură-te, Rafaile, spaima lui Asmodeu, a toate vindecătorule! 


Condacul 1 

Tainice Voievod al îngerescului Sobor, mai marele tămăduitorilor, călăuzitorul 
celor pribegi şi paznicul cununiilor, Sfinte Arhanghele Rafail, ca unuia ce întru 
mare cinste te afli în rânduiala cetelor celor de sus, din prea puţinul vredniciei noa- 
stre, cu nădăjduitorul glas al credinţei celei dreptmăritoare, cântare de laudă ţi-adu- 
cem ţie, zicând: 

Bucură-te, Rafaile, spaima lui Asmodeu, a toate vindecătorule! 


Rugăciune către Sfântul Arhanghel Rafail 


Cu Preasfânta Născătoare de Dumnezeu, cu Soborul cel îngeresc şi cu ceata drept- 
măritoare a Sfinţilor, auzind glasurile noastre îndelung rugătoare, înduplecă-te spre 
noi, Rafaile, Sfânt şi Inaripat Voievod, şi cercetându-ne îndeaproape, cu mulțimea 

harurilor anume încredințate ţie, nu ne lipsi pe noi, nevrednicii, de puternicul tău 
ajutor, întru care cutezăm a nădăjdui; şi purtând lamura rugăciunilor noastre 
dinaintea lui Hristos, Domnul vieţii şi al învierii, mijloceşte pentru noi, ca mila Lui 
asupra-ne să se pogoare în tot ceasul, plinind trebuinţele noastre sufleteşti şi tru- 
peşti după voia înţelepciunii Lui, iar nu după cugetul nostru cel întinat. 


Fie ca tot sufletul creştinesc aflat în boală sau în neputinţă, tulburat în casa sau în 
patul lui, călător pe uscat, pe apă sau prin văzduh, fiecare după nevoia pe care o 
poartă, să capete, prin îngereasca ta mijlocire, îndreptarea şi ocrotirea Domnului 
Dumnezeu, în ceasul de faţă şi în toată vremea vieţii lui, precum şi răspuns bun la 
Judecata cea înfricoşătoare, când şi tu de faţă vei fi, cu oştirile cele cereşti. 


Nu ne măsura cu asprime, Sfinte Arhanghele Rafail, puţinătatea credinţei şi ne- 
desăvârşirea cuvintelor, ci plineşte tu, dinaintea tronului Slavei, cele de lipsă nouă, 
ca un ales între aleşi şi neamului oamenilor pururea sprijinitor. Şi pe milostivul 
Dumnezeu roagă-L, cu întreg Soborul Puterilor Cereşti celor fără de trup, ca mai 
presus de toate să ne dea nouă harul iubirii atotcuminecătoare şi buze vrednice a 
proslăvi, dimpreună cu corurile cele îngereşti, pe Tatăl, pe Fiul şi pe Sfântul Duh, 
Treimea cea de o funţă şi nedespărțită, acum şi pururea şi în vecii vecilor. 


Amin. 

Altă rugăciune către paznicul cununiilor 


Sfinte Arhanghel Rafail, biruitorul lui Asmodeu şi paznicul cununiilor, aripa ta 
ocrotitoare întinde-o peste mine şi peste casa mea, pune pe fugă răul care-mi dă 
târcoale, iar pe cele bune înlesneşte-mi-le mie, ca unul ce ai putere dinaintea lui 
Dumnezeu şi iubitoare milă pentru tot sufletul aflat în nevoie. 


Cela ce rugăciunile le porți dinaintea tronului Slavei, poartă şi rugăciunea aceasta a 
mea şi mijloceşte pentru mine la Hristos, Domnul îndurărilor, ca să mă scape de 
necaz, de tulburare, de îndoială, de deznădejde, de toată slăbiciunea şi de toată 
neputinţa cea dinlăuntru sau cea din afară, să mă unească într-un duh de iubire şi 

de pace cu toți cei apropiaţi mie, şi binecuvântarea Lui să fie peste casa mea, în 
ceasul acesta şi în toate zilele vieţii mele. 


Aşa, Voievoade al Puterilor Cereşti, de veghea ta nu mă lipsi, şi de la mine nu te 
depărta, şi fii înţelegător nevredniciei mele, călăuzindu-mă spre îndreptare, dim- 
preună cu toţi ai mei, ca bucurându-se inima mea întru cele de sus, cu îngerii să 
cânte: Sfânt, Sfânt, Sfânt este Domnul Dumnezeul nostru; pline-s cerul şi pământul 
de mărirea Sa. 


Amin. 

Rugăciune către Mântuitorul lisus Hristos din acatistul Sfântului Arhanghel 
Rafail 


Am găsit acum câtva timp, această rugăciune către Mântuitorul lisus Hristos, în 
acatistul Sfântului Arhanghel Rafail. Este o rugăciune frumoasă şi care mie m-i s-a 
părut un pic mai neîntâlnită, mai deosebită. 


"Dacă nu Te-aş fi întâlnit, aş fi fost fără de păcat. Dar eu am umblat pe cărările Ta- 
le, alături de Tine. Te-am cunoscut îndeaproape şi ţi-am ascultat cuvântul. 


O, glasul Tău atât de mângâietor făcea şi ciripitul păsărilor să înceteze, gâzele se 
opreau pe firul ierbii, vântul adia lin şi până şi timpul stătea pe loc; mâinile Tale 

ridicate asupra noastră, binecuvântând întreaga fire, ochi Tăi luminoşi care 
revărsau râuri de speranţă, tristețea Ta de neînțeles, Iisuse Hristoase, bunul meu 
Invăţător! 


Cu mine ai împărțit bucata de pâine şi peştii, lângă mine ai închinat apa 
transformată în vin, început al Legii celei noi, cu mine Ţi-ai împărțit haina, cămaşa 
ŞI tot ce ai avut al meu a fost. 


Mi-ai arătat cele ce nu cunoşteam şi mi-ai vegheat odihna, eu dormind ca un 
ticălos, iar Tu rugându-Te pentru mine cu lacrimi de sânge. 


Din mine ai scos demonii ce mă ţineau legat în lanţuri când tuturor le era frică, mie 
mi-ai îndreptat mădularele şi m-ai ridicat din patul ce mă ţinea țintuit; tină ai pus 
pe ochii mei orbi şi culorile lumii am văzut prin Tine, gura mea ai deschis-o şi ai 
dăruit cântarea îngerilor din cer auzului meu. 


Pe mine m-ai redat mie însumi. 


Şi eu m-am lepădat de Tine. In ceasul acela eu nu eram acolo. Nici n-am aflat de 
Invierea Ta. 


Beat de fericirea de a fi fost întreg, am uitat de tot şi de toate. Şi călău m-am făcut, 
omorând binele în mine şi în frații mei, cărora le căutam mereu pricina. Şi avar m- 
am făcut, şi bârfitor şi mincinos şi nimic din ceea ce a fost rău nu mi-a fost ascuns 
mie, în desfrânarea puturoasă în care-mi petreceam zilele. 


Dar oricâte averi aş fi avut, oricâte plăceri mi-aş fi îndeplinit, era mereu ceva ce 
lipsea şi nu-mi găseam mulțumirea. 


lar în noaptea vieţii mele, căci mort eram fără să ştiu, Arhanghelul Domnului 
Rafail, a fost trimis în casa desfătărilor mele şi cu glas de tunet a zis: Nebune, uite 
pe Cine ai părăsit!, apoi mi-a luat negura de pe ochii sufletului, deschizându-i 
înspre Slava Ta. 


Atunci am strigat pământului: deschide-te şi acoperă-mă, că de nimic nu sunt 
vrednic! 


Din pustiul care mă înconjoară, mărturisesc în faţa tuturor, Doamne, că eu sunt cel 
ce Te-a urmat şi apoi Te-a osândit fără vină; eu sunt cel ce Te-a trădat cu un sărut 
şi eu Te-am biciuit, însângerându-ţi Trupul. Coroană de spini Ți-am aşezat pe 

frunte şi mâna mea a bătut piroanele. Eu Te-am răstignit, Dumnezeul meu, cu 
nemernicia mea, cu uitarea şi cu neiubirea mea. 


Am cerut îngerului să deschidă cerurile şi ploaie de foc să cadă peste mine, să 
ridice munții şi să-i prăvălească peste ticăloşenia mea, să adune apele puhoaie şi să 
se reverse peste suflarea mea de otravă. 


Ca mielul hăituit de lup alergam fără să găsesc scăpare, până când m-am prăbuşit, 
iar părerile de rău m-au preschimbat în râuri de lacrimi şi am aflat că în tot acest 
timp ceea ce mi-a lipsit a fost chipul Tău în mine. 


Și am văzut Lumina. 


Timpul se scurge, mă arde blând şi necontenit dorul tău de tine, Iisuse Hristoase, 
dulcele meu Mântuitor. Aşezat pentru totdeauna lângă Crucea împodobită cu 
ghirlande de trandafiri roşii ca sângele pe care L-ai vărsat şi pentru mine, Te 
mărturisesc laolaltă cu vameşul, desfrânata şi tâlharul, chemându-te în ajutor. 


Sfinte Arhanghel Rafail, cu puterea ta, cere milă şi îndurare pentru mine cel ce m- 
am întors, şi roagă-l ca atunci când uşa strâmtă se va închide, eu să fiu ultimul 
care-i va fi trecut pragul şi ca atâţia rătăciți care au regăsit Calea, să aud şi eu 
"iertate-ţi sunt păcatele”, întru Slava veşnică a Celui fără de Început al nostru 
Părinte, al Fiului Său Unuia Născut şi Mângâietorului Duh dătător de viaţă, în veci 
vecilor. 


Amin" 

Rugăciune către Sfântul Arhanghel Rafael 


Stând înaintea tronului Celui Preaînalt, aduci pentru toată lumea tămâia rugăciunii, 
ca unul ce 1ei în auzul îngereştilor urechi suspinurile celor de pe patul de suferinţă, 
cererile smerite ale călătorilor şi rugile fierbinţi ale celor ce se gătesc spre mer- 
gerea pe calea căsătoriei. 


Auzi-ne şi pe noi, cei ce neîncetat avem sufletele tulburate de viforul ispitelor 
lumeşti şi trupurile pecetluite de nenumărate dureri. Cu focul rugăciunii tale arde 
spinii patimilor din pământul părăsit de lucrare al inimilor noastre. Întăreşte mintea 
noastră pe piatra credinţei în Hristos, Cel ce pentru noi S-a răstignit şi cu curgerea 

sângelui Său cel scump a oprit curgerea păcatelor noastre şi ne-a scos pe noi din 
râul fărădelegilor. 


Cu ploaia darurilor Stăpânului trimise din norii rugăciunii tale adapă pământul 
însetat al inimii noastre, ca să aducă roade bogate de mântuire. Stând în hora 
îngerească şi aducând cântarea întreit sfântă, adu-ţi aminte şi de noi, cei ce cu 
gândurile dănţuim în hora patimilor. 


Cu doctoria rugăciunii tale întăreşte trupurile noastre gârbovite de neputinţe multe 
şi păzeşte intrările şi ieşirile noastre cu sabia rugăciunii tale, nimicind pe vrăjmaşii 
nevăzuţi care caută să ne împiedice pe calea vieţii. 


Pe cei ce şi-au ales legătura cununiei îi păzeşte întru vieţuire mântuitoare şi 
îndreptează zborul gândurilor tuturor spre cămănile cereşti, acolo unde Mirele Hri- 
stos se face răsplătitor nevoinţelor celor ce cu inima curată se ostenesc să lucreze 
pământul mântuirii. 


Nu te depărta de sufletele noastre în necazuri şi nevoi, ci ca un grabnic apărător al 
creştinilor sub scutul rugăciunilor tale ne păzeşte de toate săgețile protivnicului 
vrăjmaş, ca să-ţi aducem laudă de mulţumire: 


Bucură-te, Sfinte Arhanghele Rafaile, cununa credincioşilor, cercetează cu milo- 
stivire sufletele şi trupurile noastre, revărsând mila cea bogată a Mântuitorului 


Hristos peste rănile pătimirilor noastre ! 


Amin! 

Rugăciune către Sfântul Arhanghel Rafael 


Sfinte Rafael, trimis de Dumnezeu ca să aduci alinare şi vindecare celor bolnavi, 
care şi-au pus sănătatea în primejdie pentru a împlini voinţa lui Dumnezeu, te ru- 
găm, mijloceşte-ne de la bunul Dumnezeu harul de a veni şi noi în ajutorul seme- 
nilor noştri bolnavi şi îndureraţi, iar când ne aflăm în suferință să avem răbdare şi 
încredere în bunătatea nesfârşită a lui Dumnezeu. 


Inalţă rugăciunea noastră spre tronul său sfânt, ca fumul de tămâie plăcut mirositor. 
Ajută-i pe cei tineri să întemeieze o familie bună şi întăreşte legătura dragostei şi a 


păcii în familiile dezbinate. 


Amin. 

Cartea lui Tobit 


Cartea lui 'Tobit este un fel de cod moral al unei familii iudaice aflate în cap- 
tivitatea babilonică. Evlaviosul Tobit, din cetatea Ninive, capitala Asiriei, este lovit 
de orbire într-o împrejurare stupidă, dar, asemenea lui lov, nu cârteşte împotriva lui 
Dumnezeu. EI îl trimite pe fiul său Tobie în Media să-i recupereze nişte bani, iar 
acesta, însoţit de Azaria - care mai târziu se va descoperi ca fiind îngerul Rafael - o 
află în Ecbatana pe Sarra, fiica nefericită a unor rude, cu care se căsătoreşte vinde- 
când-o de bântuiala unui demon. Se întoarce bogat, tatăl său se vindecă în chip 
miraculos, şi totul se încheie într-o atmosferă de împăcare cu Dumnezeu şi cu 
oamenii. 


Originalul ebraic al acestei cărţi s-a pierdut. El a rămas într-o seamă de codici 
greceşti, cei mai importanţi fiind Alexandrinus, Vaticanus şi Sinaiticus; spre 
deosebire de edițiile româneşti de până acum, versiunea de faţă a optat pentru Co- 
dex Sinaiticus, care e mai bine redactat, într-un stil mai plin de nuanţe, în care 
trama epică se întregeşte şi capătă reliefuri prin conţinutul sufletesc al personajelor. 


kkkhkkrhkkhkhkkhhkkhhkhkhkhkikhkikikyik 


e Xe Xe e e Xe Xe e e e Xe Xe e e e e 2 e De e e e e e e e e 2 e e e Xe XX 


kkkkhkkhkhkkhkhkkhkhkhkhkhkhkhkhkikhikir ki 


Xp XP Xp e Xe XP XP XP e e Xe XP XP e Xe Xe Xe e e e Xe Xe Xe e e XE Xe Xe e e eX XX 


Capitolul 1 - Prolog. Evlaviosul Tobit e deportat la Ninive 


1. Cartea întâmplărilor lui Tobit, fiul lui Tobiel, fiul lui Ananiel, fiul lui Aduel, fiul 
lui Gabael, din seminţia lui Asiel, din tribul lui Neftali, 

2. care, în zilele lui Salmanasar a, regele Asiriei, a fost luat în robie din Tisbe, care 
se află la miazăzi de Cadeşul lui Neftali, în Galileea de Sus, deasupra Haţorului, 
cam de-o parte, spre Soare-Apune, la miazănoapte de Fogor. 

3. Eu, Tobit, în toate zilele vieţii mele am umblat pe căile adevărului şi ale dreptăţii 
şi le-am făcut multe binefaceri fraților mei şi celor din neamul meu care au venit cu 
mine, ca robi, în ţara Asirienilor, la Ninive. 

4. La vremea când mă aflam în ţara mea, pământul lui Israel, şi când eram încă 
tânăr, toată seminţia lui Neftali, părintele meu, s-a despărțit de casa lui David, 
părintele meu, ca şi de Ierusalim, cetatea care fusese aleasă din toate seminţiile lui 
Israel ca loc de jertfă pentru toate triburile lui Israel; acolo a fost zidit templul — în 
care locuieşte Dumnezeu — şi sfinţit pentru toate generaţiile, pe-ntotdeauna. 

5. Toţi fraţii mei şi casa lui Neftali, părintele meu, îi aduceau jertfe viţelului pe 
care leroboam, regele lui Israel, îl făcuse în Dan, pe toți munţii Galileii. 

6. Dar eu, numai cu, mă duceam deseori la Ierusalim, de sărbători, aşa cum este 
scris pentru întregul Israel pentru-ntotdeauna. Alergam la Ierusalim cu pârgă din 
roade, cu întâii-născuţi, cu zeciuială din turmă şi cu întâia tunsoare a oilor 

7. şi le dădeam preoţilor, fiii lui Aaron, pentru jertfelnic; iar zeciuiala din grâu, din 
vin şi din untdelemn, din rodii şi din celelalte roade ale pământului le-o dădeam 

fiilor lui Levi care slujeau în Ierusalim; a doua zeciuială o prefăceam în bani, şase 
ani la rând, şi mă duceam în fiecare an s-o cheltuiesc la Ierusalim; 

8. o dădeam orfanilor, văduvelor şi acelor străini care locuiesc laolaltă cu Isracliţii: 
o aduceam şi le-o dădeam la fiecare trei ani şi o mâncam împreună, după porunca 
dată astfel prin legea lui Moise şi după rânduielile lăsate de Debora, mama tatălui 
meu (căci cu, la moartea tatălui meu, am rămas orfan). 

9. Când am ajuns la vârsta bărbăţiei mi-am luat-o de femeie pe Ana, din neamul 
meu, iar ea mi l-a născut pe Tobie. 

10. lar când am fost duşi în robie la Ninive, toţi fraţii mei şi cei de un neam cu 
mine mâncau din mâncărurile păgânilor, 

11. dar eu m-am ferit să mănânc din mâncărurile lor, 

12. căci eu, cu toată inima mea, mi-am adus aminte de Dumnezeu. 

13. lar Cel-Preaînalt mi-a dăruit milă şi bunăvoință din partea lui Salmanasar; eu 
cumpăram pentru el tot ceea ce îi era de trebuinţă; 

14. mă duceam în Media şi i-am făcut cumpărături cât a trăit. l-am lăsat lui Gabael, 
fratele lui Gabri, din Regheşul Mediei, zece talanți de argint , în pungi, să mi-l 
păstreze. 

15. Când, după moartea lui Salmanasar, în locul său a devenit rege Senaherib, fiul 
său, căile Mediei s-au închis şi nu mi-a mai fost cu putință să mă duc în Media. 

16. În zilele lui Salmanasar le-am făcut multe binefaceri fraţilor mei din acelaşi 
neam cu mine: 

17. celor flămânzi le dădeam pâinea mea, celor goi, hainele mele, iar dacă vedeam 
pe cineva din neamul meu că era mort şi aruncat peste zidurile Ninivei, îl 
îngropam. 

18. Iar când Senaherib se întorcea fugind din Iudeea — în zilele când Împăratul 
cerului îi făcea judecată pentru blasfemiile lui — şi ucidea pe cineva, eu îl 
îngropam. Într-adevăr, Senaherib i-a ucis pe mulţi din fiii lui Israel, dar eu le furam 
trupurile şi le îngropam; Senaherib le căuta şi nu le găsea. 

19. lar când unul din locuitorii Ninivei s-a dus la rege şi m-a pârât că eu îi 
îngropam, atunci m-am ascuns. Când însă am aflat că regele îmi dibuise urma şi 
mă căuta ca să mă ucidă, mi-a fost frică şi am fugit pe ascuns 

20. 'Toate bunurile mi-au fost luate; n-a fost nimic care să nu fie ridicat pentru 
vistieria regală, în afară de Ana, soţia mea, şi de Tobie, fiul meu. 

21. Dar n-au trecut nici patruzeci de zile, că cei doi fii ai săi l-au ucis; ei au fugit în 
munţii Ararat, iar în locul lui a devenit rege Asarhadon, fiul său . Acesta l-a pus pe 
Ahicar, fiul lui Anael, fratele meu, peste toate veniturile băneşti ale regatului său şi 
peste toate trebile obşteşti. 

22. Atunci Ahicar a mijlocit pentru mine şi m-am coborât la Ninive. Într-adevăr, 
Ahicar fusese mare paharnic, păstrătorul sigiliului, mai-mare peste trebile obşteşti 

şi peste veniturile băneşti sub Senaherib, regele Asirienilor, iar Asarhadon 1-a 
reînnoit dregătoriile. Or, el era nepotul meu de frate şi de acelaşi neam cu mine. 


Capitolul 2 - Tobit orbeşte. Răbdarea lui 


1. Sub regele Asarhadon m-am întors deci acasă, iar Ana, soţia mea, şi Tobie, fiul 
meu, mi-au fost daţi înapoi. lar la sărbătoarea noastră, a Cincizecimii — care este 
sfânta sărbătoare a celor şapte săptămâni —, mi s-a pregătit un prânz bun şi m-au 
aşezat la masă. 

2. Când am văzut câte feluri de bucate îmi erau aduse, am zis către fiul meu Tobie: 
„Fiule, du-te, şi dacă vei afla pe cineva dintre frații noştri surghiuniţi în Ninive, 
care-şi aduce aminte de El din toată inima, adu-l să mănânce cu mine. Vezi, fiule, 
că te voi aştepta până când va fi să te întorci“. 

3.Tobie a plecat să caute un sărac printre fraţii noştri, iar la întoarcere a zis: „Tată!“ 
lar eu am zis: „lată-mă, fiul meu!“ EI a continuat: „E unul din neamul nostru care a 
fost omorât şi aruncat în piaţă; chiar acolo fusese sugrumat“. 

4. Repezindu-mă, am lăsat prânzul fără să fi apucat să gust ceva, am ridicat omul 
din piaţă şi l-am pus într-o cămară, aşteptând asfinţitul soarelui ca să-l îngrop. 

5. La întoarcere m-am îmbăiat şi mi-am mâncat pâinea cu întristare. 

6. ŞI mi-am amintit de cuvântul profetului, de ceea ce spusese Amos despre Betel: 
„Şi ale voastre sărbători 

în plângere le voi preface 

şi cântecele toate-n tânguire“, 

şi am izbucnit în lacrimi. 

7. Apoi, când a asfințit soarele, m-am dus să sap [o groapă] şi l-am îngropat. 

8. Vecinii îşi râdeau de mine, zicând: „Ăsta nu mai are nici o teamă! Pentru o 
treabă ca asta îl căutau ca să-l omoare, el a fugit pe ascuns, şi iată-l că din nou 
îngroapă morţii!“ 

9. Şi chiar în noaptea aceea m-am îmbăiat, m-am dus în curte şi m-am culcat lângă 
zid, cu faţa descoperită, din pricina căldurii. 

10. Nu ştiam că în zid, deasupra mea, se aflau vrăbii; găinaţul lor mi-a căzut pe 
ochi, în plină căldură, şi am făcut albeaţă. M-am dus la doctori pentru îngrijire, dar 
cu cât ei îmi puneau mai multe alifii, cu atât albeaţa îmi întuneca ochii; şi până la 
urmă, am rămas orb. Patru ani am stat fără vedere. Toţi frații mei erau cuprinşi de 
întristare din pricina mea, iar Ahicar m-a hrănit vreme de doi ani, până când a 
plecat în Elimaida. 

11. În acest timp Ana, soția mea, făcea lucruri de mână, din cele pe care le fac 
femeile; 

12. ea le ducea la clienţi, iar aceştia plăteau. S-a întâmplat însă că în cea de-a 
şaptea zi a lunii Distros ea a isprăvit o lucrare şi a dus-o la clienţi; aceia i-au dat 
toată plata ce i se cuvenea, dar i-au dat şi un ied pentru mâncare. 

13. Când ea a intrat la mine, iedul a prins a behăi. Atunci eu am chemat-o şi am 
zis: „De unde e iedul ăsta? nu cumva a fost furat? Du-l la stăpânii lui! Nu avem 
dreptul să mâncăm ceva care să fi fost furat!“ 

14. Dar ea mi-a zis: „Acesta-i un dar care mi s-a dat pe lângă plata ce mi se 
cuvenea!“ Eu însă n-am crezut-o şi i-am poruncit să-l ducă îndărăt la stăpâni lui 
(m-am înroşit în faţa ei). Atunci şi-a deschis ea gura şi mi-a zis: „Unde-ţi sunt 
milosteniile? unde-ţi sunt faptele dreptăţii? Acum toată lumea ştie ce s-a ales de 
capul tău!“ 


Capitolul 3 - Rugăciunea lui Tobit. Sarra 


1. Cu sufletul întristat, am suspinat şi am izbucnit în lacrimi; şi, lăcrămând, am 
prins a mă ruga: 

2. „Drept eşti Tu, Doamne; 

toate lucrurile Tale sunt drepte 

şi toate căile Tale sunt milă şi adevăr; 

Tu eşti Cel ce judecă lumea. 


3. Şi acum, Doamne, 

adu-Ţi aminte de mine; vezi-mă 

şi nu mă pedepsi după păcatele mele, 
nici pentru rătăcirile mele 

sau pentru acelea ale părinților mei. 
Ei au păcătuit faţă de Tine 


4. şi nu s-au supus poruncilor Tale, 

iar 'Tu ne-ai dat spre jaf, 

spre robie, spre moarte, 

să fim pildă de batjocură şi de ocară 

în faţa tuturor neamurilor printre care Tu ne-ai risipit. 


5. Şi acum, Tu ai atâtea îndreptăţiri şi temeiuri 
să mă pedepseşti din pricina păcatelor mele, 

de vreme ce noi nu Ți-am păzit poruncile 

ŞI nici nu am umblat înaintea Ta cu credincioşie. 


6. Şi acum, fă cu mine cum vrei! 

Porunceşte să mi se ia suflarea, 

ca să pier de pe faţa pământului 

şi să mă fac pământ!; 

fiindcă îmi e mai bine să mor decât să trăiesc, 
de vreme ce am auzit învinuiri nedrepte 

şi sunt cuprins de mare tristeţe. 


Doamne, dă poruncă 

să fiu eliberat din această suferință, 
du-mă în locul cel de veci 

şi nu-Ţi întoarce faţa de la mine, Doamne! 
Că mai bine îmi este să mor 

decât să văd atâta suferinţă-n viaţa mea; 

şi să nu mai aud cuvinte de ocară“. 


7. Şi a fost că, chiar în aceeaşi zi, s-a întâmplat ca şi Sarra, fiica lui Raguel din 
Ecbatana Mediei , să sufere ocări de la una din slujnicele tatălui său; 

8. aceasta, pentru că ea fusese măritată cu şapte bărbaţi, pe care însă Asmodeu, 
demonul cel rău, îi omorâse mai înainte ca ei să se fi împreunat cu ea, după 
rânduiala mireselor. Slujnica îi zicea: „Tu eşti aceea care-ţi omori bărbaţii. lată, 
şapte sunt aceia după care ai fost dată şi n-ai purtat numele nici unuia dintre ei! 

9. De ce ne tot ameţeşti tu pe noi din pricina bărbaţilor tăi, de vreme ce sunt morţi? 
Du-te şi tu după ei şi să nu vedem niciodată de la tine nici fii, nici fiice!“ 

10. În ziua aceea a fost ea cuprinsă de tristeţe şi a izbucnit în lacrimi şi, urcându-se 
în foişorul tatălui ei, voia să se spânzure. Dar a mai chibzuit o dată şi a zis: „S-ar 
putea ca şi tatăl meu să fie defăimat şi să i se spună: — Nu aveai decât o singură 
fată, şi aceea s-a spânzurat din pricina nenorocirilor ei)... Şi astfel, din pricina 
mea, bătrâneţea tatălui meu se va cobori cu tristeţe în locaşul morţilor. Mai bine 
îmi este să nu mă Spânzur, ci Să-L rog pe Domnul să mor, pentru ca-n viaţa mea 
să nu mai aud cuvinte de ocară“. 

11. În aceeaşi clipă, întinzându-şi mâinile spre fereastră, s-a rugat, zicând: 
„Binecuvântat eşti Tu, Dumnezeul milostivirii, 

şi binecuvântat e numele Tău în veci; 

că toate făpturile Tale 

în veci Te binecuvintează. 

12. Şi acum, spre Tine îmi ridic faţa şi ochii. 

13. Porunceşte să mă ia din această lume 

Şi-n veci Să nu mai aud ocări. 

14. Tu ştii, Stăpâne, că Sunt curată 

de orice necurăţie omenească; 

15. nu mi-am întinat numele, 
şi nici numele tatălui meu 
în țara robiei noastre. 
Sunt singura fiică a tatălui meu, 
el nu mai are un alt copil care să-i fie moştenitor, 
nici vreo altă rudă apropiată 
pentru care Să fiu păstrată ca să-i devin soţie; 
şapte am avut, şapte am pierdut; 
de ce să mai trăiesc? 
Iar dacă Tu nu binevoieşti să faci să mor, 


atunci, Doamne, pleacă- Ți auzul spre ocara mea!“ 


: la Tobit, să-i ridice albeaţa 
de pe ochi, aşa ca el cu ochii lui să vadă lumina lui Dumnezeu, şi la Sarra, fiica lui 
Raguel, ca să 1-o dea de soţie lui Tobie, fiul lui Tobit, şi s-o scape de Asmodeu, 
demonul cel rău, de vreme ce Tobie, prin dreptul său de moştenire, era îndreptăţit 
s-o primească înaintea tuturor celor ce ar fi voit s-o ia de soție. În aceeaşi clipă, 
Tobit s-a întors din curte în casa lui, iar Sarra, fiica lui Raguel, s-a coborât din 
foişor. 


Capitolul 4 - Poveţele lui Tobit către fiul său. Cei zece talanţi lăsaţi cândva la 
Gabael 


1. În ziua aceea şi-a adus aminte Tobit de argintul pe care i-l lăsase, spre păstrare, 
lui Gabael din Regheşul Mediei 

2. ŞI şi-a zis întru inima sa: „lată că mi-am cerut moartea; de ce nu l-aş chema pe 
Tobie, fiul meu, ca să-i spun de argintul acesta înainte ca eu să mor?“ 

3. Şi l-a chemat pe Tobie, fiul său, care i-a venit aproape, şi i-a zis: „Să mă îngropi 
cu cinste. Cinsteşte-o pe mama ta şi n-o părăsi câte zile vei avea; fă pentru ea ceea 
ce-1 face plăcere şi-ntru nimic să nu-i întristezi duhul. 

4. Adu-ţi aminte, fiul meu, că multe primejdii a îndurat ea pentru tine la vremea 
când tu erai în pântecele ei. lar când va muri, tu s-o îngropi alături de mine, în 
acelaşi mormânt. 

5. În toate zilele vieții tale, fiul meu, adu-ţi aminte de Domnul. Nu te învoi cu 
păcatul, şi nici cu încălcarea poruncilor Lui. În toate zilele vieţii tale fă fapte de 
dreptate şi nu umbla în căile nedreptăţii. 

6. Că dacă tu făptuieşti adevărul, vei izbândi în lucrările tale 

7. aşa cum |izbândesc] cei ce făptuiesc dreptatea. 

Fă milostenie din bunurile tale, iar ochiul tău să nu fie invidios atunci când faci 
milostenie; nu-ţi întoarce faţa de la nici un sărac, iar faţa lui Dumnezeu nu se va 
întoarce de la tine. 

8. Fă milostenie după cât ai; dacă ai puţin, nu-ţi fie teamă să faci milostenie din 
acest puţin; 

9. că bună comoară îți agoniseşti pentru ziua necazului, 

10. fiindcă milostenia izbăveşte de moarte şi e o stavilă în calea spre-ntuneric; 

11. căci tuturor celor ce o fac, milostenia le este un prinos de preţ în faţa Celui- 
Preaînalt. 

12. Păzeşte-te, fiule, de orice fel de desfrânare şi, înainte de toate, ia-ţi o femeie din 
seminția părinților tăi; nu-ţi lua femeie străină, care nu este din seminția tatălui tău, 
fiindcă noi suntem fiu profeților. Adu-ţi aminte, fiule, de Noe, de Avraam, de 
Isaac, de Iacob, părinţii noştri de baştină; fiecare din ei şi-a luat femeie de un neam 
cu el şi toți au fost binecuvântaţi în copiii lor, iar seminţia lor va moşteni pământul. 
13. Aşa că, fiul meu, iubeşte-ţi fraţii, şi-n inima ta nu-i dispreţui, din trufie, pe fraţii 
tăi, pe fui şi pe fiicele poporului tău prin a nu-ţi lua o soţie dintre ei; fuindcă trufia 
poartă într-însa prăbuşire şi multă neaşezare, iar netrebnicia, umilinţă şi mare lipsă; 
să ştii că netrebnicia e mama foamei. 

14. Plata oricărui om care ţi-a muncit să nu rămână la tine peste noapte, ci dă-o de 
îndată; iar dacă tu Îi vei sluji lui Dumnezeu, vei fi plătit. la aminte, fiule, în toate 
faptele tale, şi arată-te binecrescut în toate purtările tale. 

15. Nimănui să nu-i faci ceea ce tu urăşti. Nu bea vin pân' la beţie, iar beţia să nu te 
însoţească pe drum. 

16. Din pâinea ta dă-i celui flămând, iar din hainele tale, celor goi. Fă milostenie 
din tot ce-ţi prisoseşte, iar ochiul tău să nu invidieze când faci milostenie. 

17. Presară-ţi pâinile pe mormântul drepţilor, dar păcătoşilor să nu le dai. 

18. Caută sfatul cuiva care e înţelept şi nu dispreţui nici un sfat folositor. 

19. În orice prilej binecuvintează-L pe Domnul Dumnezeu şi cere-I ca drumurile 
tale să fie drepte şi ca toate cărările şi planurile tale să izbândească, de vreme ce 
lumea-ntreagă nu are sfat bun; ci Domnul este Cel care dă tot binele şi umileşte pe 
cine vrea. Şi acum, fiul meu, adu-ţi aminte de poruncile mele, iar ele să nu ţi se 
şteargă din inimă. 

20. Şi acum, fiul meu, îţi fac cunoscut că eu am lăsat, spre păstrare, zece talanţi de 
argint la Gabael, fiul lui Gabri, din Regheşul Mediei. 

21. Nu-ţi fie teamă, fiule, că am rămas săraci; tu ai o mare bogăţie dacă te temi de 
Dumnezeu, dacă fugi de orice păcat şi dacă faci ceea ce e bun înaintea Domnului, 
Dumnezeului tău“. 


Capitolul 5 - Tobie se pregăteşte şi porneşte la drum, însoţit de îngerul Rafael 

1. Şi, răspunzând, Tobie i-a zis tatălui său: „Tată, voi face tot ceea ce mi-ai 
poruncit. 

2. Cum însă aş putea eu să primesc argintul de la el, de vreme ce el nu mă 
cunoaşte şi nici eu nu-l cunosc? Ce semn Să-i dau pentru ca el să mă 
recunoască, să mă creadă şi să-mi dea argintul? Pe de altă parte, eu nu cunosc 
drumurile care duc în Media, ca să mă duc acolo“. 

3. Atunci Tobit, răspunzându-i fiului său Tobie, a zis: „El mi-a dat un înscris, iar 
eu i-am dat un înscris; l-am rupt în două, fiecare am luat câte o parte, iar eu am 
pus-o laolaltă cu argintul. Şi, iată, sunt douăzeci de ani de când am lăsat acest 
argint spre păstrare! Şi acum, fiule, caută-ţi un om vrednic de încredere care să 
meargă cu tine, iar noi îl vom plăti până când tu te vei întoarce; du-te şi vei primi 
argintul“. 

4. Tobie a ieşit să caute pe cineva care cunoaşte bine drumul, ca să meargă cu el în 


5. Şi 1-a zis: „De unde eşti, tinere?“ Acela i-a răspuns: „Sunt dintre fiii lui Israel, 
fraţii tăi, şi am venit aici Să-mi caut de lucru“. [Tobie] i-a zis: „Cunoşti tu 
drumul pe care se merse în Media?“ [Îngerul] i-a zis: 

6. „Da, deseori am fost acolo, cunosc foarte bine toate drumurile. Deseori am 
fost în Media şi am rămas peste noapte la Gabael, fratele nostru, care locuieşte 
în Regheşul Mediei; de la Ecbatana la Regheş sunt două zile de mers, în pas 
potrivit, căci [Regheşul] e la munte“. 

7. [Tobie] i-a zis: „Aşteaptă-mă, tinere, ca să mă duc să-i spun tatălui meu; am 
nevoie ca tu să faci drumul împreună cu mine, iar pentru aceasta îţi voi plăti“. 

8. Acela i-a zis: „Bine, am să te aştept aici; numai Să nu întârzii“. 

9. Tobie a intrat să-i spună lui Tobit, tatăl său. Şi 1-a zis: „Iată că am aflat un om 
dintre fraţii noştri, fiii lui Israel“. | Tobit] i-a zis: „Cheamă-l la mine pe acest om, 
ca să ştiu care-i este neamul şi din ce trib face parte şi dacă e vrednic de încredere 
să meargă cu tine, fiul meu“. 

10. Tobie a ieşit, l-a chemat şi i-a zis: „Tinere, te cheamă tatăl meu“. EI a intrat, 
iar 'Tobit l-a salutat, el întâi. [Îngerul] i-a Zis: „Bucuria cea mare să fie cu tine!“ 
Și răspunzând Tobit, i-a zis: „Ce bucurie pot eu să mai am? Sunt un om lipsit de 
vedere, nu mai văd lumina cerului, ci zac aruncat în întuneric asemenea morţilor 
care nu se mai bucură de lumină. Deşi viu, mă aflu printre morţi. Aud glasurile 
oamenilor, dar pe ei nu-i văd“. [Îngerul] i-a zis: „Curaj! Domnul e gata să te 
vindece; curaj!“ 'Tobit i-a zis: „Fiul meu Tobie urmează să plece în Media. Ai 
putea tu să-l însoţeşti şi să-i fii călăuză? Pentru aceasta, frate, te voi plăti“. Acela 1- 
a Zis: „Aş putea să merg cu el; cunosc toate drumurile, deseori am fost în Media, 
am Străbătut toate câmpiile şi toți munţii ei şi cunosc toate cărările“. 

11. [Tobit] i-a zis: „Din ce familie eşti, frate, şi din care trib? Spune-mi, frate!“ 

12. Acela 1-a zis: „Ce fe priveşte tribul meu?“ [Tobit] i-a zis: „Vreau să ştiu 
adevărul: al cui eşti, frate, şi care-ţi este numele?“ 

13.Acela i-a zis: „Eu sunt Azaria al lui Anania cel Mare, care e unul dintre fraţii 
tăi“. 

14. [Tobit] i-a zis: „Fii binevenit, frate! Să nu fii supărat pe mine, frate, dacă am 
vrut să ştiu adevărul despre familia ta; iată că eşti fratele meu şi că tu te tragi dintr- 
o viţă de neam bun şi mărinimos. l-am cunoscut pe Anania şi pe Natan, cei doi fii 
ai lui Şimei cel Mare. Am fost împreună la Ierusalim şi ne-am închinat; ei nu au 
căzut în rătăcire. Fraţii tăi sunt oameni de treabă, tu eşti de viţă bună, bucură-te!“ 
15. Şi i-a mai zis: „Te plătesc cu o drahmă pe zi şi cu aceeaşi întreţinere ca pentru 
fiul meu; 

16. mergi cu fiul meu, şi-ţi voi da şi un adaos la plată“. 

17. [Îngerul] i-a Zis: „Voi merge cu el; nu-ţi fie teamă de nimic; cu bine vom 
pleca şi cu bine ne vom întoarce la tine; de drumul nostru să n-ai grijă. “ [Tobit] 
i-a zis: „Fii binecuvântat, frate!“ Apoi l-a chemat pe fiul său şi i-a zis: „Fiule, 
pregăteşte cele de trebuinţă pentru drum şi pleacă cu fratele tău. Şi Dumnezeu, Cel 
ce este în cer, să vă ţină pe-acolo sănătoşi şi apăraţi de primejdii şi să vă aducă 
înapoi cu bine; iar îngerul Său să meargă cu voi ca să vă păzească, fiul meu!“ 
Tobie a ieşit să pornească la drum şi 1-a îmbrăţişat pe tatăl său şi pe mama sa. Tobit 
i-a zis: „Drum bun!“ 

18. Mama sa a izbucnit în lacrimi şi i-a zis lui Tobit: „De ce l-ai mânat la drum pe 
fiul meu? Oare nu este el toiagul bătrâneţelor noastre, el, care intră şi iese înaintea 
noastră? 

19. Nu te lăcomi să aduni ban pe ban; fie acesta ca un gunoi în faţa fiului nostru! 
20. Aşa cum ne-a dat Domnul să trăim, aceasta ni-i de-ajuns!“ 

21. Dar el i-a zis: „Nu-ţi face sânge rău; fiul nostru pleacă cu bine şi tot cu bine se 
va întoarce la noi; iar ochii tăi vor vedea ziua când el se va întoarce cu bine la tine. 
22. Nu-ţi face sânge rău, nu-ţi face griji pentru ei, sora mea; un înger bun îl va 
însoţi, călătoria lui va izbândi, iar el se va întoarce cu bine“. 

23. Şi plânsul ei a încetat. 

Capitolul 6 - Călătoria lui Tobie. Prinderea peştelui. Îngerul îl îndeamnă pe 
Tobie s-o ceară pe Sarra în căsătorie 


1. Copilul a pornit la drum, şi îngerul cu el; la drum cu el a pornit şi câinele, care 
mergea împreună cu ei. Aşadar, amândoi au călătorit, iar prima noapte au petrecut- 
o pe malul Tigrului. 

2. Copilul s-a coborât să-şi spele picioarele în Tigru; şi iată că un peşte mare s-a iţit 
din apă şi a dat să înghită piciorul băiatului. Acesta a strigat, 

3. dar îngerul i-a zis băiatului: „Apucă peştele şi ţine-l bine!“ Băiatul a apucat 
peştele şi l-a adus pe uscat. 

4. lar îngerul 1-a zis: „Spintecă peştele şi scoate-i fierea, inima şi ficatul; 
păstrează-le şi aruncă măruntaiele; căci fierea, inima şi ficatul acestuia sunt 
bune de leac“. 

5. Băiatul a spintecat peştele, i-a scos fierea, inima şi ficatul, apoi a fript o bucăţică 
de peşte şi a mâncat-o presărată cu sare. 

6. Apoi amândoi şi-au continuat călătoria până ce au ajuns în apropiere de Media. 
7. Acolo băiatul I-a întrebat pe înger, zicând: „Azaria, fratele meu, ce fel de leac 
tămăduitor se află în inima şi în ficatul peştelui, precum şi în fierea lui?“ 

8. Acela i-a zis: „Dacă cu inima şi cu ficatul peştelui afumi un bărbat sau o 
femeie bântuiţi de un demon sau de un duh rău, toată bântuiala piere şi nici un 
rău nu li se mai poate întâmpla. 

9. Cât despre fiere, dacă freci cu ea ochii unui om atins de albeaţă şi sufli peste 
ei, peste albeaţă, se vindecă“. 

10. Şi dacă au intrat în Media şi se apropiau de Ecbatana, 

11. Rafael 1-a zis băiatului: „7obie, fratele meu!“ Iar acesta i-a zis: „lată-mă!“ 
[Îngerul] i-a zis: „Noaptea aceasta o s-o petrecem la Raguel. Acest om îţi este 
rudă şi are o fată care se numeşte Sarra 

12. El nu are nici un urmaş de parte bărbătească, nici vreo altă fiică decât pe 
Sarra. Tu eşti ruda ei cea mai apropiată şi îndreptăţit s-o primeşti de soţie 
înaintea oricăruia şi ai dreptul de a moşteni bunurile tatălui ei; fata e deşteaptă, 
curajoasă şi foarte frumoasă; iar tatăl ei, om de omenie“. 

13. Şi i-a mai zis: „Ai dreptul s-o iei de soţie. Ascultă-mă, frate!: în noaptea 
aceasta eu o să-i vorbesc tatălui ei despre fiica lui, ca să ţi-o dobândim 
logodnică; iar când ne vom întoarce de la Gabael îi vom face nunta. Eu ştiu că 
Raguel nu poate să-ţi spună „nu“, ori s-o mărite cu altcineva, cel puţin de frica 
morţii prevăzute de legea lui Moise, deoarece el ştie că tu eşti îndreptăţit să-i iei 
fata de soţie înaintea oricăruia altul. Şi acum, ascultă-mă, frate!: în noaptea 
aceasta vom vorbi despre tânăra fată şi vom cere ca ea să-ţi devină soţie; şi când 
vom pleca de la Gabael, o vom lua şi o vom duce la casa ta“ 

14. Atunci Tobie, răspunzând, a zis către Rafael: „Azaria, fratele meu, am auzit 
spunându-se că ea a mai fost dată de soţie la şapte bărbaţi şi că aceştia au murit 
noaptea în cămara de nuntă; când ei se îndreptau spre ea, cădeau morți, şi am 
auzit spunându-se de unii că acela care-i omora era un demon. 

15. Şi acum, mie, unul, îmi e frică, de vreme ce ei nu-i face nici un rău, ci doar 
pe cel care se apropie de ea îl ucide. Eu sunt singurul fiu al tatălui meu; dacă 
mor, ar însemna ca viaţa tatălui meu şi a mamei mele să se pogoare în mormânt 
ca urmare a durerii pe care eu le-am pricinuit-o; şi nu au alţi copii care să-i 
îngroape“. 

16. [Rafael] i-a zis: „Nu-ţi aminteşti tu oare de poruncile tatălui tău, cum ţi-a 
poruncit el să-ţi iei soţie din casa tatălui tău ? Şi acum, ascultă-mă, frate!: nu-ţi 
face sânge rău din pricina acelui demon, şi ia-o. Eu unul ştiu că în noaptea 
aceasta îţi va fi dată de soţie. 

17. Dar când tu vei pătrunde în cămara de nuntă, ia ficatul peştelui şi inima lui 
şi pune-le în căţuia în care se ard mirodenii; mirosul se va răspândi, demonul îl 
va Simțţi, va fugi, şi niciodată nu se va mai întoarce la ea. 

18. Iar când va fi să te apropii de ea, ridicaţi-vă amândoi, rugaţi-vă la Domnul 
cerului şi cereţi ca asupra voastră să vină îndurare şi mântuire. Nu te teme, căci 
ea ţie ţi-a fost rânduită dintotdeauna. Tu eşti cel care o vei scăpa, ea va merge cu 
tine, iar eu mă pun chezaş că vei avea copii care-ţi vor fi ca nişte fraţi; nu-ţi face 
sânge rău!“ 

19. Când 'Tobie a auzit cuvintele lui Rafael, că ea era sora lui, din seminţia casei 
tatălui său, a iubit-o mult şi inima i s-a lipit de ea. 

Capitolul 7 - La Raguel, Tobie o cere pe Sarra de soţie şi o dobândeşte 


1. Când au intrat în Ecbatana, [Tobie] i-a zis: „Azaria, fratele meu, du-mă de-a 
dreptul la Raguel, fratele nostru“. lar el l-a dus la casa lui Raguel. L-au aflat 
şezând la poarta curţii şi ei l-au salutat primii. lar el le-a zis: „Fie bucuria cea mare 
cu voi, fraţilor, şi fiţi bineveniţi!“ Şi i-a dus în casă. 

2. Şi a zis către Edna, femeia sa: „Cum seamănă acest tânăr cu Tobit, fratele meu!“ 
3. lar Edna i-a întrebat şi le-a zis: „De unde sunteți, fraților?“ Ei i-au răspuns: 
„Suntem din fiii lui Neftali surghiuniţi la Ninive“. 

4. Ea le-a zis: „Îl cunoaşteţi pe Tobit, fratele nostru?“ Ei i-au zis: „ÎL cunoaştem“. 

5. Ea le-a zis: „Cum se află, bine?“ Iar ei au zis: „E bine şi trăieşte“. Tobie a zis: 
„El e tatăl meu“. 

6. Atunci Raguel s-a repezit la el, l-a îmbrăţişat şi a izbucnit în lacrimi. Apoi a 
vorbit şi i-a zis: „Fii binecuvântat, copilul meu, fiul unui tată de neam bun şi 
mărinimos! O, nenorocirea nenorocirii, că şi-a pierdut vederea un om drept şi care 
făcea milostenii!“ Şi aruncându-se de gâtul lui Tobie, fratele său, a izbucnit în 
lacrimi. 

7. Şi Edna, femeia lui, i-a plâns şi ea |pe grumaz], iar Sarra, fiica lor, a izbucnit şi 
ea în lacrimi. 

8. Apoi a înjunghiat un berbec din turmă şi i-a primit cu căldură. 

9. După ce s-au îmbăiat şi spălat şi s-au aşezat la masă, Tobie a zis către Rafael: 
„Frate Azaria, spune-i lui Raguel să mi-o dea pe Sarra, sora mea“. 

10. Raguel, auzind aceste cuvinte, i-a zis tânărului: „Mănâncă şi bea şi petrece o 
noapte plăcută; că nimeni nu e îndreptățit s-o ia pe Sarra, fiica mea, decât numai tu, 
frate; şi nici eu nu am dreptul s-o dau altui bărbat fără numai ţie, de vreme ce tu 
îmi eşti ruda cea mai apropiată. În acelaşi timp, copilul meu, trebuie să-ţi aduc la 
cunoştinţă adevărul: 

11. Eu am dat-o după şapte bărbaţi din fraţii noştri şi toţi au murit în noaptea când 
se apropiau de ea. Şi acum, copilul meu, mănâncă şi bea, şi Domnul va lucra 
pentru voi“. 

12. Dar Tobie i-a zis: „Nimic nu voi mânca de aici şi nici nu voi bea, de vreme ce 
tu încă n-ai hotărât nimic“. Atunci Raguel i-a zis: „lată, o fac. Fa îţi este dată prin 
porunca din cartea lui Moise, şi cerul a hotărât să-ți fie dată: Primeşte-o pe sora ta! 
Începând din această clipă, tu eşti fratele ei, ea e sora ta; ea îţi este dată din chiar 
ziua aceasta şi pe-ntotdeauna. Şi Domnul cerului să facă în aşa fel ca în noaptea 
aceasta totul să se petreacă bine cu voi, copilul meu, şi să vă dăruiască milă şi 
pace“. 

13. Raguel a chemat-o pe Sarra, fiica sa, care a venit la el. Luând-o de mână, el i-a 
dat-o [lui Tobie], zicând: „Primeşte-o după lege şi după porunca scrisă în cartea lui 

Moise, care ţi-o dă de soție. la-o şi du-o spre tatăl tău sănătoasă şi ocrotită, iar 
Dumnezeul cerului să vă dăruiască izbândă şi pace!“ 

14. Apoi a chemat-o pe mama ei şi i-a cerut să aducă o foaie [de scris]; el a 
aşternut pe ea învoiala de căsătorie, cum că 1-a dat-o de soţie după porunca din 
legea lui Moise. Apoi s-au aşezat să mănânce şi să bea. 

15. Raguel a chemat-o pe Edna, femeia sa, şi i-a zis: „Sora mea, pregăteşte cealaltă 
odaie şi du-o acolo“. 

16. Ea a mers în odaie, a făcut patul, aşa cum îi spusese el, şi aici a adus-o pe fiica 
el. A izbucnit în lacrimi, apoi şi-a potolit plânsul şi 1-a zis: 

17. „Curaj, fata mea! Dumnezeul cerului să-ţi prefacă tristeţea în bucurie! Curaj, 
fata mea!“ Şi a ieşit. 


Capitolul 8 - Tobie se însoţeşte cu Sarra 


1. Când au isprăvit de mâncat şi de băut, au poftit să se culce. Şi l-au dus pe tânăr 
în odaie. 

2. Acolo Tobie şi-a amintit de cuvintele lui Rafael; a scos din sac ficatul şi inima 
peştelui şi le-a pus în căţuia în care se ard mirodenii. 

3. Mirosul de peşte l-a oprit pe demon, care a fugit în ţinuturile Egiptului de Sus. 
Rafael s-a dus acolo, i-a pus o piedică şi l-a legat fedeleş în câmp. 

4. După ce [părinţii] au ieşit şi au închis uşa odăi, Tobie s-a ridicat din pat şi 1-a 
zis [Sarrei]: „Sora mea, scoală-te şi să-L rugăm pe Domnul, cerându-l să ne 
dăruiască milă şi mântuire“. 

5. Ea s-a ridicat şi au început să se roage, cerând să li se dea mântuire. El a început 
astfel: 

;; Binecuvântat eşti Tu, Dumnezeul părinţilor noştri, 

şi binecuvântat fie numele Tău 

în veci, din neam în neam! 

Cerurile şi toată făptura să Te binecuvinteze 

în vecii vecilor! 

6. Tu eşti Cel ce l-ai făcut pe Adam 

şi i-ai dat-o ca ajutor şi sprijin, pe Eva, femeia lui; 

şi din amândoi s-a alcătuit neamul omenesc. 

Tu eşti Cel ce ai zis: 

«Nu este bine să fie omul singur; 

să-i facem ajutor pe potriva lui». 

7. Şi acum, nu din pornirea simţurilor 

0 iau pe sora mea care e de faţă, 

ci pentru plinirea unui vis. 

Porunceşte să vină mila Ta asupra ei şi asupra mea 

şi să rămânem laolaltă pân” la bătrâneţele noastre!“ 

8. Şi au zis amândoi: „Amin! Amin!“ 

9. ŞI s-au culcat pentru noapte. 

10. În acest timp Raguel s-a sculat, şi-a chemat slugile şi s-au dus să sape o groapă. 
Căci îşi zisese: „S-ar putea ca el să fi murit, iar noi ne vom face de râs şi de ocară“. 
11. Când au terminat de săpat groapa, Raguel s-a întors în casă, a chemat-o pe soţia 
sa 

12. şi i-a zis: „Trimite-o pe una din slujnice să intre şi să vadă dacă el trăieşte; că 
dacă e mort, îl îngropăm fără să ştie nimeni“. 

13. Au trimis o slujnică, au aprins lumânarea şi au deschis uşa; aceea a intrat şi i-a 
aflat dormind unul lângă altul, într-un somn adânc. 

14. Slujnica a ieşit să le spună: „Trăieşte; nimic rău“. 

15. Atunci ei L-au binecuvântat pe Dumnezeul cerului, zicând: 

„Binecuvântat să fu, Dumnezeule, 

cu toată binecuvântarea curată! 

Binecuvântat să fii Tu în veci! 


16. Binecuvântat să fii, că m-ai bucurat; 
n-a fost aşa cum am bănuit, 

Tu ai revărsat peste noi 

marea 'Ta milostivire. 


17. Binecuvântat să fu că ai avut milă 
de doi copii singuri la părinți; 
dăruieşte-le, Stăpâne, milă şi mântuire, 
şi fă ca viaţa lor să se plinească 

în bucurie şi milă!“ 


18. Apoi le-a poruncit slugilor să astupe groapa înainte de revărsatul zorilor. 

19. Iar femeii sale i-a poruncit să pregătească un mare număr de pâini; apoi, 
mergând la cireadă, a adus doi boi şi patru berbeci şi a poruncit să-i gătească. Au 
început pregătirile. 

20. L-a chemat pe Tobie şi i-a zis: „Timp de patruzeci de zile nu te vei mişca de 
aici, C1 aici vei locui, mâncând şi bând la mine şi bucurând sufletul fiicei mele după 
toate necazurile ce 1 s-au întâmplat. 

21. la de pe acum jumătate din averea mea şi mergi sănătos şi ocrotit la tatăl tău. 
Cealaltă jumătate va fi a voastră atunci când noi vom muri, eu şi femeia mea. 
Curaj, copilul meu! Eu sunt tatăl tău, Edna este mama ta; începând de azi, suntem 
alături de voi pe-ntotdeauna. Curaj, copilul meu!“ 

Capitolul 9 - Rafael la Regheş 


1. Atunci Tobie l-a chemat pe Rafael şi 1-a zis: 

2. „Frate Azaria, ia cu tine patru Slujitori şi două cămile, du-te la Regheş, mergi 
la Gabael, dă-i înscrisul, primeşte argintul, iar pe el adu-l cu tine la nuntă. 

3-4. Tu ştii că tatăl meu numără zilele: dacă eu voi întârzia o singură zi, mult îl 
voi întrista. Tu vezi cum m-a legat Raguel cu jurământ, iar eu nu-i pot nesocoti 
jurământul“. 

5. Rafael a plecat la Regheşul Mediei cu cei patru slujitori şi cele două cămile şi au 
rămas noaptea la Gabael. I-a dat înscrisul, l-a înştiinţat că Tobie, fiul lui Tobit, şi-a 
luat femeie şi că-l pofteşte la nuntă. Gabael s-a ridicat, i-a numărat sacii, pecetluiți, 
iar el i-a încărcat pe cămile. 

6. S-au sculat amândoi de dimineaţă şi au venit la nuntă. Au intrat la Raguel şi l-au 
găsit pe Tobie la masă. Acela s-a repezit să-l îmbrățişeze, [Gabael] a izbucnit în 
lacrimi, l-a binecuvântat şi i-a zis: „Fiu de neam bun şi mărinimos, al unui tată de 
neam bun şi mărinimos, drept şi făcător de bine! Domnul să-ți dăruiască 
binecuvântarea cerului, ţie, femeii tale, tatălui tău şi mamei femei tale! 
Binecuvântat fie Dumnezeu pentru aceea că l-am văzut pe vărul meu Tobit fiind el 
însuşi într-un altul“ ! 


Capitolul 10 - Tobie se hotărăşte să se întoarcă la Ninive 


1. În acest timp, zi după zi, Tobit număra zilele călătoriei, atât la dus, cât şi la 
întors; şi după ce socoteala lor a ajuns la capăt, văzând că fiul său nu se întorsese, 
2. şi-a zis: „Nu cumva a fost oprit acolo?... Sau nu cumva Gabael a murit şi nu-i 
nimeni care să-i dea argintul?...“. 

3. Şi a fost cuprins de întristare. 

4. lar Ana, femeia sa, zicea: „Mi-a murit copilul; nu mai e printre cei vii...“. 

5. ŞI a izbucnit în lacrimi şi a prins a se tângui pentru fiul ei şi zicea: „Nenorocita 
de mine, fiule! Cum de te-am lăsat să pleci, lumina ochilor mei!“ 

6. lar Tobit îi zicea: „Taci, soro, nu-ţi face sânge rău; e sănătos şi în afară de orice 
primejdie; cine ştie ce amânare li s-a făcut pe-acolo. Omul care s-a dus cu el e om 
de încredere şi unul din fraţii noştri. Nu te întrista, soro, din pricina lui; în curând 
va fi aici“. 

7. Dar ea i-a zis: „Tacă-ţi gura! nu mă mai ameţi; copilul meu a pierit...“. Şi în 
fiecare zi se repezea să iscodească drumul pe care plecase fiul ei; nu mai credea pe 
nimeni. Când asfinţea soarele, se întorcea în casă şi se punea pe bocit şi toată 
noaptea o podideau lacrimile şi nu putea să doarmă. 

8. După ce au trecut cele patruzeci de zile pe care Raguel se jurase să le ţină pentru 
nunta fiicei sale, Tobie a intrat la el şi i-a zis: „Dă-mi drumul să plec, ştiind eu 

bine că tatăl meu şi mama mea nu mai cred că o să mă vadă. Aşadar, tată, te rog 
să mă laşi să plec spre a mă duce la tatăl meu; ţi-am spus cum l-am lăsat“. 

9. Raguel i-a zis lui Tobie: „Mai rămâi, fiule, mai rămâi cu mine, iar eu voi trimite 
soli la Tobit, tatăl tău, ca să-i ducă veşti despre tine“. Dar [Tobie] i-a zis: „Nici nu 
vreau S-aud; te rog, lasă-mă să plec de aici la tatăl meu!“ 

10. Atunci, pe loc, Raguel i-a dat-o lui Tobie pe Sarra, femeia acestuia, precum şi 
jumătate din toată averea lui: slugi şi slujnice, boi şi oi, asini şi cămile, hăinărie, 
bani, obiecte casnice. 

11. Şi i-a lăsat să plece sănătoşi; l-a salutat [pe Tobie] şi i-a zis: „Fii sănătos, 
copilul meu, mergi şi fii sănătos! Domnul cerului să vă dea izbândă, ţie şi Sarrei, 
femeia ta, iar mie, să vă văd copiii înainte ca eu să mor!“ 

12. lar către Sarra, fuca lui, a zis: „Mergi la socrul tău, fiindcă de acum înainte ei 
sunt părinții tăi, întocmai cum sunt cei ce ţi-au dat viaţă! Mergi în pace, fiica mea, 
şi să nu aud din parte-ţi decât de bine, atât cât voi trăi“. Şi şi-a luat rămas bun de la 
ei şi 1-a lăsat să plece. 

13. lar Edna i-a zis lui Tobie: „Copil şi frate iubit, Dumnezeu să te aducă înapoi, ca 
În faţa lui Dumnezeu ţi-o dau pe fiica mea în pază; să n-o întristezi în nici una din 
zilele vieţii tale. Fiule, mergi în pace! De acum, eu sunt mama ta, iar Sarra îți este 
soră. Şi noi toţi să putem fi deopotrivă fericiţi în toate zilele vieții noastre!“ Şi i-a 
îmbrăţişat cu duioşie pe amândoi şi i-a lăsat să plece sănătoşi. 

14. Tobie a plecat de la Raguel sănătos şi voios, binecuvântându-L pe Domnul 
cerului şi al pământului, Împăratul lumii, că i-a făcut călătoria plină de izbândă. Iar 
[Raguel] i-a zis: „Fie-ţi fericirea de a-i cinsti pe ai tăi în toate zilele vieţii tale!“ 


Capitolul 11 - Întoarcerea lui Tobie. Tobit se vindecă de orbire 


1. La vremea când se apropiau ei de Caserin, în faţa Ninivei, Rafael a zis: 

2.» Tu ştii cum l-am lăsat pe tatăl tău; 

3. hai să alergăm înaintea femeii tale şi să pregătim casa în timp ce ei vin din 
urmă“, 

4. Au plecat amândoi, iar Rafael a zis: „Ja fierea [peştelui] şi ţine-o în mână“. 
Câinele mergea cu ei, în urma lui [Rafael] şi a lui Tobie. 

5. Ana şedea, cercetând cu ochii drumul fiului ei. 

6. Când şi-a dat seama cine venea, a zis către tatăl lui: „lată că-ţi vine fiul, 
împreună cu omul care a plecat cu el“. 

7. Înainte ca Tobie să se fi apropiat de tatăl său, Rafael i-a zis: „Eu ştiu că ochii 
săi se vor deschide; 

8. unge-i ochii cu fierea peştelui; leacul va piguli albeaţa şi i-o va dezlipi de pe 
ochi; tatăl tău îşi va recăpăta vederea şi va vedea lumina “. 

9. [Ana] a alergat să se arunce de gâtul fiului ei şi 1-a zis: „Fiul meu, acum te-am 
văzut, de-acum pot să mor!“ Şi a izbucnit în lacrimi. 

10. 'Tobit s-a ridicat, împiedicându-se, şi a ieşit pe poarta curții. 

11. Tobie a alergat spre el, ţinând în mână fierea peştelui; i-a suflat în ochi şi, 
prinzându-l de mână, i-a zis: „Curaj, tată!“ l-a pus leacul, i l-a ţinut pe ochi, 

12. apoi, cu amândouă mâinile, i-a desprins albeaţa pe la coada fiecărui ochi. 

13. Tobit i s-a aruncat pe grumaz, a izbucnit în lacrimi şi 1-a zis: „Te-am văzut, fiul 
meu, lumina ochilor mei!“ 

14. Apoi a zis: 

„Binecuvântat fie Dumnezeu! 

Binecuvântat fie numele Său cel mare! 

Binecuvântaţi fie toţi sfinţii Săi îngeri! 

Fie numele Său cel mare peste noi 

şI binecuvântaţi fie îngerii toţi, 

întru toţi vecii!; 

că El m-a lovit, 

şi iată că mă uit la Tobie, fiul meu!“ 


15. Tobie a intrat, vesel şi binecuvântându-L cu toată gura pe Dumnezeu. Tobie i-a 
spus tatălui său că toată călătoria lui s-a isprăvit cu bine, că a recăpătat argintul şi 
cum şi-a luat-o el de soție pe Sarra, fiica lui Raguel: „.... şi iat-o că soseşte; e foarte 
aproape de poarta Ninive“. 

16. Vesel şi binecuvântând pe Dumnezeu, Tobit a ieşit să-şi întâmpine nora la 
poarta Ninivei. Cei din Ninive, văzându-l cum merge şi cum umblă cu toată 
vigoarea şi fără să fie călăuzit de cineva, se minunau, în timp ce Tobit mărturisea 
în faţa lor că Dumnezeu avusese milă de el şi-i deschisese ochii. 

17. Şi de-ndată ce s-a apropiat de Sarra, femeia lui Tobie, fiul său, Tobit a 
binecuvântat-o şi a zis: „Fii binevenită, fuica mea! Binecuvântat fie Dumnezeul tău, 
Cel ce te-a călăuzit la noi, fiica mea; şi tu, fiica mea, să fii binecuvântată! Intră în 
casa ta cu sănătate, binecuvântare şi bucurie! Intră, fuca mea!“ 

18. În ziua aceea fost-a bucurie pentru toţi Iudeii care se aflau în Ninive. 

19. Iar Ahicar şi Nadab, nepoţii săi de frate, au venit şi ei să se bucure cu Tobie. 


Capitolul 12 - Îngerul Rafael se dă pe faţă 


1. Când nunta a luat sfârşit, Tobit l-a chemat pe Tobie, fiul său, şi 1-a zis: „Fiul 
meu, pregăteşte plata omului care a mers cu tine, şi ceva pe deasupra a ceea ce 1 se 
cuvine“. 

2. lar el a zis: „Tată, cum Să-i dau simbrie? Nu pierd nimic dacă-i dau jumătate 
din bunurile pe care le-a adus cu mine. 

3. El m-a adus înapoi sănătos şi ocrotit, el a vindecat-o pe femeia mea, el a adus 
argintul cu mine şi el te-a vindecat; cât ar mai trebui să-i plătesc?“ 

4. Tobit i-a zis: „Fiul meu, e drept ca el să primească jumătate din tot ceea ce avea 
la întoarcere“. 

5. Atunci [Tobie] l-a chemat şi i-a zis: „Ja-ţi ca plată jumătate din ceea ce aveai la 
întoarcere, şi mergi în pace!“ 

6. Atunci [Rafael] i-a chemat pe amândoi, în taină, şi le-a zis: „Binecuvântaţi-L pe 
Dumnezeu şi lăudaţi-L în faţa tuturor celor vii pentru binele pe care vi l-a făcut, 
binecuvântând şi cântându-l numele! Spuneţi la toți oamenii, cu fruntea Sus, 
lucrurile lui Dumnezeu, şi nu încetaţi să-I aduceţi laudă! 

7. Bine e Să ţii ascunsă taina regelui, dar bine e ca lucrurile lui Dumnezeu să le 
descoperi şi să le lauzi. Faceţi binele, şi răul nu vă va atinge! 

8. Mai bună e rugăciunea cu post şi milostenia cu dreptate decât bogăţia cu 
nedreptate. Mai bine e să faci milostenie decât să aduni aur. 

9. Milostenia scapă de la moarte şi curăţeşte fiece păcat; cei ce fac milostenie se 
umplu de viaţă. 

10. Cei ce săvârşesc păcat şi nedreptate sunt duşmanii lor înşişi. 

11. Vă voi descoperi tot adevărul, fără să vă ascund nimic. Vi l-am şi descoperit 
şi v-am zis: — Bine e Să ţii ascunsă taina regelui, dar bine e ca lucrurile lui 
Dumnezeu să le descoperi în gura mare. 

12. Şi acum: Când tu te rugai — ca şi Sarra —, eu duceam pomenirea rugăciunii 
tale înaintea slavei Domnului, şi tot aşa când tu îngropai morţii. 

13. Și când tu te ridicai de la masă şi nu şovăiai să-ţi laşi prânzul neisprăvit ca să 
te duci să îngropi mortul, tot atunci eu eram trimis la tine Să te însoțesc. 

14. Și tot Dumnezeu m-a trimis ca Să te vindec, ca şi pe Sarra, nora ta. 
1I5E 


16. Atunci amândoi s-au tulburat şi au căzut cu faţa la pământ şi s-au înspăimântat. 

17. Dar el le-a zis: „Nu vă temeţi! Pace vouă! Binecuvântaţi-L în veci pe 
Dumnezeu! 

18. Cât despre mine, atâta vreme cât am fost cu voi, nu de bunăvoia mea am fost 
cu voi, ci din voia lui Dumnezeu; în toate zilele binecuvântaţi-L şi cântaţi-l 
laude! 

19. Voi mă priveaţi [cum mănânc], dar eu nu mâncam nimic; ceea ce vedeaţi voi 
nu era decât vedenie. 

20. Și acum, binecuvântaţi-L pe Domnul pe pământ şi lăudaţi-L pe Dumnezeu! 
Iată că eu mă ridic la Cel care m-a trimis. Scrieţi tot ceea ce vi s-a întâmplat“. Şi 
s-a înălţat. 

21. Ei s-au sculat, dar nu l-au mai putut vedea. 

22. Şi binecuvântau şi-L cântau pe Dumnezeu şi-L lăudau pentru toate lucrurile 
Sale cele mari: un înger al lui Dumnezeu li se arătase! 


Capitolul 13 - Cântarea lui Tobit 


1. Şi a zis: 

2. „Binecuvântat fie Dumnezeu Cel veşnic viu, 
binecuvântată fie-l împărăția! 

Că EI pedepseşte şi miluieşte, 

EI aruncă-n locuinţa morților şi El ridică 

şi nimeni nu e să-l scape din mână. 

3. Lăudaţi-L, fiu lui Israel, în faţa neamurilor, 
că EI ne-a-mprăştiat printre ele. 


4. Acolo vestiţi-l slava, 

înălţați-L în faţa tuturor celor vii, 

că El e Domnul şi Dumnezeul nostru, 
EI în veci e Părintele nostru, 


5. El ne pedepseşte pentru nedreptăţile noastre, 
dar iarăşi 1 se va face milă 

şi ne va aduna din toate neamurile 

printre care aţi fost risipiţi. 


6. Dacă vă-ntoarceţi la EI cu toată inima 
ŞI cu tot sufletul vostru 

ca să faceţi în faţa Lui dreptate, 

atunci şi E] se va întoarce spre voi 

şi de la voi nu-Şi va ascunde faţa. 


7. Vedeţi ce-a făcut EI întru voi 
şi lăudaţi-L cu glas înalt; 
lăudaţi-L pe Domnul dreptăţii, 
înălțaţi-L pe Împăratul vecilor! 


8. Eu Îl laud în ţara robiei mele 
şi unui neam de păcătoşi 

Îi arăt puterea şi slava. 
Întoarceţi-vă, păcătoşilor, 

şi faceţi în faţa Lui dreptate; 

cine ştie dacă nu va binevoi spre voi 
şi nu va face milă cu voi? 


9. Pe Dumnezeu ÎL înalţ, 
sufletul meu ÎI înalță pe Impăratul cerului 
ŞI se veseleşte de slava Lui. 


10. Toţi cei din Ierusalim să-L laude şi să zică: 
lerusalime, cetate sfântă!, 

Dumnezeu te pedepseşte pentru faptele fulor tăi, 
dar iarăşi va avea milă de fiii celor drepți. 


11. Laudă-L cu fruntea sus pe Domnul 

şi binecuvintează-L pe Împăratul veacurilor, 
căci cortul Său va fi din nou zidit, 

în bucurie, pentru tine, 


12. pentru ca-n tine să-i veselească pe cei robiți 
Şi-n tine să-i iubească pe cei nefericiţi, 
din neam în neam, întru toţi vecii. 


13. Mulţime de neamuri vor veni de departe 
spre numele Domnului Dumnezeu, 

în mâini purtându-şi darurile, 

daruri pentru Împăratul cerului: 

din neam în neam îţi vor aduce veselie. 

14. Blestemaţi fie toţi cei ce te urăsc, 
binecuvântaţi fie-n veci toţi cei ce te iubesc! 


15. Bucură-te şi te veseleşte pentru fiii celor drepţi, 
că se vor aduna şi-L vor binecuvânta pe Domnul celor drepți! 


Da, fericiţi sunt cei ce te iubesc, 
bucura-se-vor de pacea ta. 


16. Fericiţi cei ce s-au întristat de toate nenorocirile tale, 


căci văzându-ţi slava, bucurie vor avea-ntru tine 
ŞI veseli fi-vor în veac. 


Să-L binecuvinteze sufletul meu pe Dumnezeu, Împăratul cel mare, 


17. că lerusalimul va fi rezidit: 

zidurile-ţi vor fi de safir, de smarald şi de pietre nestemate, 
turnurile şi întăriturile, de aur curat, 

ulițele Ierusalimului vor fi aşternute 

cu beril, rubin şi pietre de Ofir. 

18. Şi toate ulițele lui vor zice: Aliluia!; 

şi laude vor aduce, zicând: 

Binecuvântat fie Dumnezeu, 

Cel ce l-a înălțat pentru toți vecii!“ 


Capitolul 14 - Ultimele zile ale lui Tobit şi ale lui Tobie 


1. Aşa s-au încheiat cuvintele de laudă ale lui Tobit. 

2. Şi a murit în pace la vârsta de o sută doisprezece ani şi a fost îngropat cu cinste 
în Ninive. Şaizeci şi doi de ani avea când a fost lipsit de vedere, iar după ce şi-a 
recăpătat vederea a trăit din belşug şi a făcut milostenii. Şi n-a încetat să-L 
binecuvinteze pe Dumnezeu şi să-l laude slava. 

3. Fiind pe patul morţii, l-a chemat pe Tobie, fiul său, şi i-a dat porunci: „Fiule —1- 
a ZIS —, 1a-ţi Copiii 

4. şi fugi în Media, căci eu cred în cuvântul pe care Dumnezeu l-a grăit asupra 
Ninivei prin Naum; totul se va petrece şi va veni asupra Asiriei şi Ninivei; tot ce-au 
spus profeții trimişi de Dumnezeu, totul se va întâmpla, nimic din cuvintele lor nu 
va lipsi, totul va veni la vremea sa. În Media e mai multă adăpostire decât în Asiria 
şi-n Babilon. Eu, unul, ştiu şi cred că tot ceea ce a spus Domnul se va plini şi se va 
petrece; din cele ce s-au profeţit nu va cădea nici un cuvânt. Fraţii noştri care 
trăiesc în ţara lui Israel vor fi cu toţii împrăştiaţi şi duşi în robie, departe de ţara lor 
cea bună. Toată ţara lui Israel va fi pustie, Samaria şi Ierusalimul se vor pustii, 
templul lui Dumnezeu va fi cuprins de tristeţe şi va fi ars pentru o vreme. 

5. Dar Dumnezeu va avea iarăşi milă de ei, Dumnezeu îi va întoarce în ţara lui 
Israel, iar ei vor rezidi templul — totuşi, nu cum a fost cel dinainte —, aşteptând 
plinirea vremilor hotărâte. După aceea se vor întoarce toţi din robie şi vor rezidi, cu 
fruntea sus, lerusalimul, iar templul lui Dumnezeu va fi rezidit, după cum au spus 
în această privinţă profeţii lui Israel. 

6 „Toate neamurile lumii întregi, toate se vor întoarce [la Dumnezeu] şi cu adevărat 
se vor teme de Dumnezeu. Toate îşi vor părăsi idolii care le-au făcut să rătăcească 
în mincinoasa lor rătăcire, şi ele întru dreptate Îl vor binecuvânta pe Dumnezeul 
vecilor. 

7. Toţi fiii lui Israel care se vor mântui în aceste zile — întru adevăr aducându-și 
aminte de Dumnezeu -— se vor aduna din nou; ei vor veni la Ierusalim şi pe 
totdeauna vor locui fără grijă în ţara lui Avraam, aceea care le va fi redată. Acolo 

se vor veseli cei ce într-adevăr Îl iubesc pe Dumnezeu, dar cei ce săvârşesc păcat şi 
nedreptate vor pieri de pe faţa pământului. 

8. ŞI acum, copiii mei, vă poruncesc: Slujiţi-L pe Dumnezeu cu credincioşie şi 
faceţi ceea ce Îi este Lui bineplăcut. Pe copiii voştri să-i îndatoraţi să facă dreptate 
şi milostenie, să-şi aducă aminte de Dumnezeu şi-n toată vremea să-l 
binecuvinteze numele, întru adevăr şi cu toată puterea lor. 

9. Şi acum, tu, copilul meu, ieşi din Ninive, să nu rămâi aici. În ziua în care o vei fi 
îngropat pe mama ta alături de mine, nu zăbovi în hotarele [acestei cetăți]. Eu văd 
că-n ea se află multă nedreptate şi că-n ea se petrece multă înşelăciune fără ca 
cineva să roşească. 

10. Vezi, copilul meu, tot ceea ce Nadab i-a făcut lui Ahicar, cel care l-a crescut. 
N-a fost el aruncat de viu în pământ? Dar Dumnezeu i-a aruncat nelegiuirea-n faţă; 
Ahicar a ieşit la lumină, în timp ce Nadab a intrat în întunericul cel veşnic, de 
vreme ce el a căutat să-l ucidă pe Ahicar. Făcând milostenie, acesta a scăpat din 
cursa morţii pe care 1-0 întinsese Nadab, în timp ce Nadab a căzut în cursa morţii, 
care l-a nimicit. 

11. Aşa că, dragii mei copii, vedeţi ce roade aduce milostenia şi ce roadă aduce 
nedreptatea: aceasta ucide. lată însă că sufletul meu slăbeşte...“. Ei l-au aşezat pe 
pat, iar el a murit. Şi l-au îngropat cu cinste. 

12. Când i-a murit mama, Tobie a îngropat-o alături de tatăl său. Apoi, el, ca şi 
femeia sa, a plecat în Media şi a locuit în Ecbatana, împreună cu Raguel, socrul 
său. 

13. Bătrâneţea lor [a socrilor săi] a înconjurat-o cu cinste şi i-a îngropat în 
Ecbatana Medici. Şi a moştenit casa lui Raguel şi pe aceea a lui Tobit, tatăl său. 

14. A murit la vârsta de o sută şaptesprezece ani, încărcat de slavă. 

15. Înainte de a muri a aflat că Ninive fusese dărâmată şi i-a văzut, aduşi în Media, 
pe robii plecaţi din ea, aduşi în robie de către Ahiacar, regele Mediei. Şi L-a 
binecuvântat pe Dumnezeu pentru tot ceea ce EI le făcuse fulor Ninivei şi Asiriei. 
Înainte de a muri s-a bucurat de soarta Ninivei şi L-a binecuvântat pe Domnul 
Dumnezeu în vecii vecilor. Amin. 

Rugăciune către Sfinţii Heruvimi, Serafimi, Arhangheli, Îngeri de Lumină, 
Sfintele Scaune Cereşti, Domnii. Puteri Cereşti, Stăpânii, Incepătorii 


vă rugăm ajutaţi-ne să aprindem iubirea pentru Dumnezeu în 
inimile noastre, ajutaţi-ne să încălzim şi să îndumnezeim iubirea pentru Dumnezeu. 


vă rugăm înţelepţiţi-ne, ajutaţi-ne şi luminaţi-ne sufletele cu 
Duhul cunoaşterii cea de sus. 


vă rugăm dăruiţi-ne Duhul dreptei judecăţi, pentru noi şi 
mai ales pentru cei care stăpânesc peste oameni şi-i înţelepţesc. 

Sfintelor Domnii, dăruiți-ne nouă oamenilor, puterea stăpânirii şi a înţeleptei 
folosiri a celor încredințate vieţii noastre, în această lume. 


Sfintelor Puteri Cerești, vă rugăm ajutaţi-ne în toate lucrările noastre şi daţi-ne 
mărire de suflet în ispite şi în puteri, ajutaţi-ne să lucrăm pentru câştigarea 
Impărăției Cerurilor. 


Sfintelor Stăpânii, care aveţi puteri peste lucrurile diavoleşti, vă rugăm luminaţi- 
ne, protejaţi-ne şi ajutaţi-ne să ieşim biruitori în lupta cu cel rău, pentru câştigarea 
Împărăției Cerurilor, care se câştigă cu biruinţă asupra oamenilor şi a gândurilor 
vrăjmaşe lor. 


Sfintelor Începătorii, care rânduiţi Îngerii cei mai de jos, pentru slujiri poruncite 
de Dumnezeu peste neamuri şi ţinuturi, vă rugăm ridicaţi-i pe trepte de cinste pe 
cei destoinici între oameni şi povăţuiţi-i spre cinstirea de Dumnezeu şi spre 
necăutarea câştigului lor. 


Sfinților Arhangheli, care vestiți tainele lui Dumnezeu, prorociile şi voia 
Domnului, înmulţiți în oameni credinţa şi înţelegerea voii lui Dumnezeu şi ajutaţi- 
ne cum puteţi şi cât puteţi, ca să ieşim biruitori în lupta cu cei răi. 


Sfinţilor Îngeri de lumină, ocrotitori, inspiratori, păzitori, voi Toţi Sfinţilor 
Îngeri, vă rugăm să ne iertaţi că prin păcatele noastre adesea vă îngreunăm lucrarea 
voastră în raport cu noi, vă rugăm să ne ridicaţi atunci când cădem sub povara 
păcatelor. 


Ne rugăm Bunului Dumnezeu să dăruiască putere multă, haruri sfinte şi mari daruri 
Sfinţilor  Serafimi, Heruvimi, Sfintelor Scaune Cereşti, Domnii, Stăpânii, 
Incepătorii, Sfinţilor Arhangheli şi tuturor Sfinților Ingeri pentru tot ajutorul lor cel 
sfânt. 


Amin! 


Explicaţie icoană: Cei dintâi patru arhangheli (Mihail, Gavriil, Rafail şi Uriil) sunt 
cei ce stau în cele patru colţuri ale Marelui Tron al lui Dumnezeu (Ma'aseh 
Merkabah). Împreună cu ele stau cele patru făpturi cu şase aripi (Ayyot), cei patru 
Heruvimi - cei cu ochi mulţi, cu patru aripi, patru braţe şi patru feţe, precum şi cele 
patru roți (Ophannim) cele cu ochi mulți sau Vânturile (Duhurile) de furtună 
(Galgallim), pe care creştinii, (după exemplul marelui Pavel apostolul şi al 
ilustrului său ucenic, sfântul Dionisie Areopagitul) le numesc Tronuri. 

Sfântul Nicolae Velimirovici - Proloagele de la Ohrida — Cugetări şi Cântare 
de laudă la Sfinţii Arhangheli 


Sfânta Scriptură ne învaţă limpede şi dă mărturie de necontestat că 
dumnezeieştile puteri cereşti comunică neîncetat cu lumea oamenilor. 


Sfânta Scriptură şi Sfânta Tradiție a Bisericii Ortodoxe ne descoperă care sunt 
numele celor şapte sfinţi arhangheli, căpeteniile puterilor cereşti. Ele sunt: Mihail, 
Gavriil, Rafail, Urul, Salatul, legudiil, şi Varahiil, cărora, uneori, li se adaugă şi 
numele lui leremiil. 


” în limba ebraică însemnează „Cine este ca Dumnezeu?” sau „Cine 


99 

Sfântul Arhanghel Mihail este reprezentat iconografic, încă din primele veacuri 
creştine, ca un voievod care în mâna dreaptă poartă lancea cu care îl străpunge pe 
Satan, iar în stânga o stâlpare verde de finic. În vârful lancei este reprezentată o 
panglică de in şi semnul Sfintei Cruci, în roşu. 


Sfântul Arhanghel Mihail este mai cu seamă cinstit ca Păzitor al Ortodoxiei 
Credinței şi ca luptător împotriva ereziilor. 

Omul lui Dumnezeu Puterea lui Dumnezeu”. El 


este vestitorul şi descoperitorul tainelor dumnezeieşti, mai cu seamă al tainei 
întrupării lui Dumnezeu şi a celorlalte sfinte taine care stau în legătură cu ea. El 
este reprezentat iconografic astfel: în mâna dreaptă el ţine o candelă în interiorul 


căreia se află o lumânare aprinsă, iar în mâna stângă, o oglindă din piatră de jasp 
verde. Oglinda semnifică taina ascunsă a înţelepciunii lui Dumnezeu. 


| 


DD a a m 


pi însemnează „Vindecarea lui Dumnezeu”, sau „Domnul 


” (vezi Cartea lui Tobit: 3, 17; 12, 15). Rafail este reprezentat 
iconografic ca ducându-l cu dreapta de mână pe Tobit — Tobit este arătat ţinând 
peştele cel pescuit în Râul Tigru — iar cu stânga ţinând un vas medical din 
alabastru. 

Focul lui Dumnezeu (II 


Ezdra 3, 1; 5, 20). Iconografic el este reprezentat ţinând o sabie întinsă contra 
persanilor cu mâna dreaptă şi o limbă de foc în mâna stângă. 

„Salatil” însemnează „Nlijlocitorul Către Dumnezeu” (II Ezdra 5, 16) 


Iconografic el este reprezentat cu faţa şi privirea aplecată, cu mâinile la piept, în 
chip de rugăciune. 

legudiil Cel care îl preaslăveşte pe Dumnezeu”. El este 
reprezentat iconografic cu o cunună de aur în mâna dreaptă şi cu un bici cu trei 
cozi în mâna stângă. 

„Varabiil” însemnează „Binecuvântarea lui Diimnezeu”. EI este reprezentat 


ținând la piept un trandafir alb. 

Cântare de laudă la Sfinţii Arhangheli 


“Şi am văzut pe'cei/şapte îngeri, care stau înaintea lui Dumnezeu " 
(Apocalipsa Sfântului loan Teologul 8.2 ) 


Cei şapte cu plete de aur, din cinul netrupeştilor îngeri, 
Șapte Arhangheli sunt, între cereştile oştiri cei dintâi: 


Mihail, purtătorul sabiei dreptăţii, este întâiul. 
Cu ea el nimiceşte pe duşmanii lui Dumnezeu. 


Gavriil vestitor este al întrupării lui Dumnezeu, 
Cel ce vestește lumii taina mântuirii încă din veac. 


Rafail soare strălucitor este, slujitor al Sfintei Treimi; 
Al suferințelor omeneşti el este doctor iscusit. 


Uriil lumina strălucitoare a lui Dumnezeu este, 
Luminătorul gândurilor sufletelor omeneşti. 


Salatiil mijlocitor este, ducînd rugăciunile oamenilor 
La Tronul lui Dumnezeu. 


legudiil lăudător neîncetat al Celui Atotputernic este, 
Pe oamenii credincioşi îndemnând şi sprijinind 
La rugăciune neîncetată. 


Varahiil împărțitor al binecuvîntărilor celor cereşti este 
EI oamenilor cele de trebuinţă fiecăruia aduce, 
La porunca lui Dumnezeu. 

Soborul Netrupeştilor Puteri, cu numele celor şapte arhangheli însemnate la 
fiecare, dimpreună cu un serafim (roşu) şi doi heruvimi (albastru închis), iar în 


centru - Domnul Hristos 


„ei fiind cei care au vestit-o 


lumii pe cea mai mare şi mai slăvită dintre acestea. S/ujirea lor (după cum spune 
constă în descoperirile făcute profeților, 
cunoaşterea şi înţelegerea voii lui Dumnezeu pe care o primesc de la îngerii 


celor mai înalte cete şi pe care le vestesc celor mai mici, anume Ingerii, iar prin 
aceştia, oamenilor. 

Sfântul Grigorie Dialogul spune că arhanghelii îi întăresc pe oameni în 
credinţă,  luminându-le minţile cu lumina înţelegerii Evangheliei şi 
descoperindu-le adâncile taine ale credinţei. 


Cine sunt ei? 


După cum se arată în toată cartea Sfântului Prooroc lezechiel (se poate face o 
comparaţie şi cu Cartea Apocalipsei), cei dintâi patru arhangheli (Mihail, Gavriil, 
Rafail şi Uriil) sunt cei ce stau în cele patru colţuri ale Marelui Tron al lui 
Dumnezeu (Ma'aseh Merkabah). Împreună cu ele stau cele patru făpturi cu şase 
aripi (Ayyot), cei patru Heruvimi - cei cu ochi mulţi, cu patru aripi, patru braţe şi 
patru feţe, precum şi cele patru roți (Ophannim) cele cu ochi mulţi sau Vânturile 
(Duhurile) de furtună (Galgallim), pe care creştinii, (după exemplul marelui Pavel 
apostolul şi al ilustrului său ucenic, sfântul Dionisie Areopagitul) le numesc 
Tronuri. Aceşti patru arhangheli sunt cei care au păzit cele patru armate ale 
poporului lui Israel în sălbăticie: la Nord, la Sud, la Răsărit şi la Apus. Ei sunt 
îngerii celor patru vânturi, după cuvântul Scripturii care zice : ”/Tu eşti] Cel ce 
faci pe îngerii Tăi duhuri şi pe Slugile Tale pară de foc" (Psalm 103, 5). 


Rabinii din vechime au legat întotdeauna pe cei şapte arhangheli cu cele şapte 
planete cunoscute (Soarele, Luna, Marte, Mercur, Jupiter, Venus şi Saturn; iar 
Sfinţii Părinţi au gândit şi învăţat întotdeauna că Dumnezeu guvernează 
Universul cu ajutorul Oştilor Cereşti. 


Există trei liste cu numele celor şapte arhangheli (ireductibile una la cealaltă). 


Y Prima vine din Cartea lui Enoh (acceptată drept carte canonică de Biserica 
Ortodoxă Etiopiană, aceasta fiind ea însăşi reprezentativă pentru poziția 
Comuniunii Bisericilor Orientale). 

YA doua listă provine din Tradiţia Bisericii Ortodoxe (calcedoniană) şi 
coincide, din motive necunoscute, cu cea recunoscută de gnostici, o 
străveche erezie). 

Y În sfârşit, cea de a treia ne vine de la mari Părinţi ai Bisericii precum 
Sfântul Dionisie Areopagitul sau Sfântul Grigorie Teologul. 


În toate aceste liste, numele primilor patru arhangheli sunt aceleaşi: Mihail, 
Gavriil, Rafail şi Uriil. Următoarele trei nume sunt, în funcție de lista folosită, 
astfel: 

Y După Cartea lui Enoh (tradiţia iudaică şi cea orientală ortodoxă): Raguil; 
Sarachiil sau Saraqail; (Je)Re(h)miil sau (Je)Ra(h)miil; 

Y După tradiţia ortodoxă răsăriteană: Varahiil; Salatiil; (Je)Gudiil sau 
(Je) Hudiil; 

Y După tradiţia occidentală: (H)Anail sau (EDAniil; Jophiil sau Cassiil; 
Zedekiil sau Sachiil. 


Explicaţia şi traducerea tuturor numelor se găseşte mai Jos. Însă tradiţia orientală şi 
ea răsăriteană ortodoxă au în comun numele încă unui arhanghel, anume cel de-al 
şaselea, numit Selaful (Salatul sau Sarachiil). De asemenea, este important de 
remarcat că ultimii trei arhangheli din tradiția răsăriteană reprezintă cele trei forme 
sau tipuri de rugăciune: de laudă, de cerere şi de mulțumire. De asemeni, Zadkiel 
sau (S/)Zedekiel este unul din purtătorii de stindard (împreună cu Zophiel/Jophiel) 
care îl urmează îndeaproape pe Arhanghelul Mihail atunci când acesta intră în 
luptă, în fruntea oştilor cereşti. 


Înţelesurile numelor arhanghelilor 


+ Mihail: "Acela care este ca Dumnezeu” sau "Cine este cel care e ca 
Dumnezeu?" (Daniel 10,13; 12,1; Epistola Sfântului Apostol Iuda v. 9; 
Apocalipsa 12,7-8). 

4 Gavriil: "Omul (puternic al) lui Dumnezeu” sau "Dumnezeu este puternic” 
("Puterea lui Dumnezeu") ( Daniel 8,16; 9,21; Luca 1,19-26). Este numit şi 
Dyibril sau Jbril. 

4 Rafail: "Dumnezeu vindecă" ("Vindecare de la Dumnezeu”) (Tobit 3,17; 
12,15). Numit şi Israfel. 

4 Uriil: "Lumina sau Focul lui Dumnezeu" (III Ezdra 4,17). Numit şi Sariil, 
Suriil sau Muriil. 

+ Selafiil: "Porunca, Vestitorul sau Rugăciunea lui Dumnezeu", întrucât 
porunca şi rugăciunea sunt cele două moduri de comunicare: una 
descendentă, cealaltă ascendentă. Mai este numit şi Salatiil, Selatiil, Seraful, 
Sarachiil, Saragail, Zarachul, Zerachiul, sau Zahariil. 

4 lehudiil: "Mărirea, Lauda sau Slăvirea lui Dumnezeu." Mai este numit şi 
Gudul sau legudiil. 

+ Varahiil: "Binecuvântare sau Binecuvântări de la Dumnezeu". Numit şi 
Barahiel sau Varahiel. 

4 Raguil: "Prieten al lui Dumnezeu” Numit şi Raziil, care înseamnă 
"Secretele/tainele lui Dumnezeu. Nu este acelaşi cu Rafail. 

4 Ieremiil: "Îndurarea, Înălţarea sau Milostivirea lui Dumnezeu" (cf. III Ezdra 
4,36 ? ). Numit şi leramiil, leremiel, Ramiel sau Remiel. 

4 Anail: "Harul sau Bucuria lui Dumnezeu”. Numit şi Aniel, Hanael sau 
Haniel. 

4 Iofiil: "Frumuseţea lui Dumnezeu". Numit şi Orifiel, Iufiel, Zufiel, Zofiil, 
Zofchiel, Zafiel, Zafchiel, Cafziel, Cassiel sau Kepharel. 

4 Zedechiel: "Dreptatea, Îndreptarea sau Judecata lui Dumnezeu”. Numit şi 
Saxhiel, Tsadkiel, Zadakiel, Zadkiel, Zedekul. 


Îngerul căzut 
Lucifer/Satan: "Purtătorul de Lumină" sau "Steaua dimineţii”, după Isaia 14,12; 
"Duşmanul" (luda 1,9, Apocalipsa 12,9). Alte nume date acestui arhanghel căzut 
(sau celor care l-au urmat) sunt: Azael, Azazel, Azrael, Izrael, Izreel sau Uzziel; 
Camael, Camiel, Camniel, Cancel, Chamuel, Kemuel, Samael, Shemuel, Simiel, or 
Zamael; Samiaza; Satanael. 


Iconografie 


Dionisie din Furna arată Sfinți Arhangheli, atunci când sunt reprezentaţi 
împreună, se zugrăvesc cu chip de oameni, tineri, „cu capul gol, cu părul strâns cu 
o panglică albă legată la ceafă”, în veşminte militare, purtând brâie de aur şi 
eventual şi mantii (militare), ţin în mâini arcuri, lăncii sau halebarde. 


kkkhkkrhkhkhkhkkhhkkikhkkhkhkikhkikikyi 


Xp Xe Xe e e Xe Xe e e Xe Xe Xe e e e e 2 e De e e e e e e e Xe 2 e e e Xe eX 


khkkhkkhkkhkkhkkhkkhkhkhkkhkhhkhhkhikyw 


Părintele Gabriel Cernăuţeanu - Meditaţii - Îngerii şi Sfânta Liturghie 


Îngerii buni umplu spaţiile cereşti şi pământeşti, spirite pure, raţionale, duhuri 
Slujitoare, pregătite în orice clipă: 
; să ajute omului, 
X să influenţeze gândurile lui în bine, 
X să activeze voinţa sa spre săvârşirea faptelor caritabile, 
X să îndrepte omul pe calea mântuirii şi 
4 să-i înalțe inima către Dumnezeu. 


Dacă Vechiul Testament ne vorbeşte adesea despre îngeri, Noul Testament, prin 
lisus Hristos, ne descoperă prezenţa îngerilor în nemijlocita apropiere a oamenilor. 


Momentele cele mai însemnate din viața Mântuitorului Sunt punctate de 
această prezență angelică. Am putea afirma chiar că este o continuă 
anghelofanie ( atare de înger ) 

La Buna Vestire, 

la naşterea lui lisus, 

la fuga în Egipt, 

în pustia Carantanei — după înfrângerea ispititorului - , 

în grădina Ghetsimani, 

la înviere şi 

la înălțare. 


VvYvvvYY 


Acestea sunt momente pe care le cunoaştem din relatarea Sfintei Scripturi. 


Xp Xe Xp e Xe XP XP e e e Xe XP Xe e Xe Xe Xe e e e Xe Xe e e e Xe Xe Xe e e eX eX 
Xp Xe Xe e e Xe Xe e e e Xe XP e e e e 2 e De e e e e e e e e 2 e e e Xe XX 


kkhkkkkhkikhkhkhkhkhkhkhkikhkyikrhkikyhkikyik 


kkkkkkhkhkkhkhkkhkhkhkhkhkhkhkikikhikikr ki 


XP Xe e e Xe e e Xe e e Xe e e e e e e e e e e e e e e e e XX 


Dar câte momente din viaţa lui lisus Hristos vor fi fost, în care prezenţa îngerilor 
se va fi arătat o realitate, despre care însă nu ştim nimic, ca să nu mai pomenim 
de textele sacre unde însuşi Domnul nostru lisus Hristos vorbeşte despre îngeri, 
de care Fiul Omului va fi însoţit la a doua Sa venire. 


nu doar 


din Simbolistica liturgică şi din textele Liturghierului (carte care conţine slujba 
Liturghiei ), ci din însăşi sfânta Slujbă a Liturghiei. 


Mai mult, dacă mărturisim că lisus Hristos este o prezenţă tainică, dar reală, 
ascunsă sub forma smerită a pâinii şi a vinului sfințit, atunci trebuie să credem şi 
aceea că în nemijlocita apropiere a Fiului lui Dumnezeu “Dumnezeu adevărat 
din Dumnezeu adevărat” devenit om “pentru noi oamenii şi pentru a noastră 
mântuire”, stau “mii de arhangheli şi zeci de mii de îngeri, heruvimii cei cu 
ochi mulţi şi serafimii cei cu câte şase aripi, care se înalţă zburând... ”. 


Fireşte, textul liturgic acum citat nu este singurul care ne aminteşte despre 
prezenţa îngerilor la Sfânta Liturghie. 


O privire de ansamblu asupra Liturghiei şi a Liturghierului, începând cu primele 
rugăciuni pe care le rosteşte slujitorul sfințit şi până la ultimele, ne va convinge, 
odată mai mult, 


Astfel, odată cu rugăciunile începătoare, care premerg Sfintei Liturghii, 

+ invocarea întreit-sfântă: “Sfinte Dumnezeule, Sfinte tare, Sfinte fără de 
moarte...” este inspirată din cântarea îngerilor, din vedenia profetului 
ISaia. 

+ Închinându-se preotul la icoana Maicii Domnului, îi invocă ajutorul şi o 
fericeşte “ca şi oarecând Gavriil, mai marele voievod al celor fără de 
trup”, 

4 În faţa icoanei Învierii preotul zice: “Învierea Ta Hristoase, ...îngerii o 
laudă în ceruri... ”. 

+ La Proscomidie (prima parte a Liturghiei, slujită în taină, când preotul 
pregăteşte darurile, pâinea şi vinul, aduse pentru consacrare ), pe disc, 
preotul pune în partea stângă a Sfântului Agneţ ( Mielul lui Dumnezeu, 
Hristos ) părticele, scoase din prescură, pentru cele nouă cete ale îngerilor. 

4 Când începe Liturghia, preotul, după ce rosteşte rugăciunea “Împărate 
Ceresc”, intonează de două ori mesajul îngerilor: “Slavă întru cei de sus lui 
Dumnezeu şi pe pământ pace, între oameni bună voire”. 

4 La intrarea cu Evanghelia prin uşile împărăteşti, preotul se roagă: ”...Cel ce 
qi aşezat în ceruri cetele îngerilor şi ale arhanghelilor spre slujba slavei 
Tale, fă ca împreună cu intrarea noastră Să fie şi intrarea Sfinţilor îngeri, 
care slujesc împreună cu noi şi împreună Slăvesc bunătatea Ta...”. 

+ Când urmează cântarea cea întreit-sfântă, sau îngerească ( la care ne-am 
referit deja ), rugăciunea “Sfinte Dumnezeule...” este cântată. În acest 
moment liturgic preotul rosteşte în taină: “Cel ce cu glas întreit-sfânt eşti 
lăudat de serafimi şi Slăvit de heruvimi şi de toată puterea cerească 
închinat...”. lar când preotul merge către scaunul cel de sus zice: 
“Binecuvântat eşti pe scaunul slavei Tale, Cel ce şezi pe heruvimi...”. 

4 La rugăciunea întâia pentru credincioşi, preotul zice în taină: “Mulţumesc 
Ție, Dumnezeul Puterilor” ( Puterile fiind din cele nouă cete îngereşti ). 

+ Urmând rugăciunea şi cântarea heruvimică, preotul se roagă în taină: “... a 
Sluji Ţie este lucru mare şi înfricoşător chiar şi pentru puterile cele 
cereşti...Care Te porţi pe scaunul, Domnul serafimilor...” . lar după 
aceea: “Noi care pe heruvimi cu taină închipuim şi făcătoarei de viaţă 
Treimi întreit-sfântă cântare aducem, toată grijă cea lumească Să o 
lepădăm...” ( acest text se cântă în acelaşi timp şi în biserică ), preotul sau 
diaconul rostind în continuare: “Ca pe Împăratul tuturor, să primim pe Cel 
înconjurat în chip nevăzut de cetele îngereşti...”. 

E îi Apoi, la ectenia cererilor, înaintea de prefacerea Darurilor, cerem de la 
Domnul: “Înger de pace, credincios, îndreptător, păzitor al sufletelor şi al 
trupurilor noastre... ”. 

+ La rugăciunea “Cu vrednicie şi cu dreptate...” ( sau cântarea îngerească): 
“Sfânt, Sfânt, Sfânt Domnul Savaot! Plin este cerul şi pământul de 
mărirea Ta, Osana întru cei de sus...”, preotul se roagă în taină: “Cu 
aceste fericite Puteri şi noi, lubitorule de oameni, Stăpâne, strigăm şi 
grăim: Sfânt eşti şi Preasfânt, Tu şi Unul —Născut Fiul Tău şi Duhul Tău 
cel Sfânt...” 

+ Urmează Axionul, imn închinat Maicii Domnului: “Cuvine-se cu adevărat 
Să te fericim...Ceea ce eşti mai cinstită decât heruvimii şi mai marită fără 
de asemănare decât serafimii...”, imn în care Născătoarea de Dumnezeu 
este fericită ca o Împărăteasă a îngerilor şi a oamenilor. 

4 Până la sfârşitul Liturghiei se mai pomeneşte îngerul păzitor, la ectenia 
cererilor, rostită după prefacerea Darurilor. 

+ După încheierea Liturghiei, dezbrăcându-se de sfintele veşminte, preotul 
zicând rugăciunea: „Acum slobozeşte pe robul Tău, Stăpâne, în pace...” 

mai spune o dată rugăciunea îngerească: “Sfinte Dumnezeule...” ( de trei 
ori ) şi alte rugăciuni, care se termină cu repetarea părţii a doua din 
Axion: “Ceea ce eşti mai cinstită decât heruvimii şi mai mărită fără de 
asemănare decât serafimii...”, 


Astfel, de la începutul Liturghiei şi până la sfârşitul ei, îngerii nu numai că Sunt 
mereu pomeniţi, dar prezenţa lor nevăzută este nelipsită, reală, dar tainică, în şi 
la dumnezeiasca slujbă a Liturghiei, numită pe drept cuvânt 


Şi, dacă este aşa, atunci cu câtă pregătire sufletească şi trupească, morală şi 
spirituală, cu câtă evlavie şi smerenie se cuvine nouă a păşi la sfânta şi 
dumnezeiasca slujbă a Liturghiei? 

Sfinţii Arhangheli Mihail şi Gavriil - obiceiuri şi tradiţii 

Arhanghelii sunt reprezentări mitice aparţinând calendarului popular dar care au ca 
echivalenți pe Arhangheli Mihail şi Gavriil din calendarul ortodox, celebraţi la 8 
noiembrie. Arhanghelii din calendarul bisericesc sunt conducătorii cetelor de 
îngeri, având aripi şi purtând săbii, ca simbol al biruinţei, şi sunt călăuze ale 
sufletelor în drumul acestora spre Rai. 


Arhanghelul Gavriil a fost trimis de Dumnezeu la Fecioara Maria să-i vestească 
taina cea mare a întrupării Domnului şi tot el a adus drepţilor Ioachim şi Ana 
vestea zămislirii Maicii Domnului. 


În folclorul religios românesc, Arhanghelul Mihail este un personaj mai venerat 
în comparaţie cu Arhanghelul Gavriil. El poartă, uneori, cheile Raiului, este un 
înfocat luptător împotriva diavolului şi veghează la capul bolnavilor, dacă acestora 
le este sortit să moară, sau la picioarele lor, dacă le este hărăzit să mai trăiască. De 
multe ori îl întâlnim alăturându-se Sfântului Ilie, atunci când acesta tună şi 
trăsneşte, sau orânduieşte singur grindina, cu tunul. El ţine şi ciuma în frâu, 
asemănător Sfântului Haralambie. 


În trecut, în societatea tradiţională bucovineană, Arhanghelii erau sărbătoriţi 
pentru că "ei Sunt păzitorii oamenilor de la naştere şi până la moarte, rugându- 
se lui Dumnezeu pentru sănătatea acestora". Arhanghelii, în viziunea popular, 
asistă şi la judecata de apoi, sunt patroni ai casei, ard păcatele acumulate de 
patimile omeneşti fireşti şi purifică, prin post, conştiinţele. 


În zonele muntoase, în care Arhanghelii erau celebrați şi ca patroni ai oilor, 
stăpânii acestor animale făceau o turtă mare din făină de porumb, numită "turta 
arieților” (arieţii fuind berbecii despărțiți de 01), ce era considerată a fi purtătoare de 
fecunditate. Această turtă se aruncă în dimineaţa zilei de 8 noiembrie în tarla oilor, 
odată cu slobozirea între oi a berbecilor. Dacă turta cădea cu faţa în sus era semn 
încurajator, de bucurie în rândul ciobanilor, considerându-se că în primăvară toate 
oile vor avea miei, iar dacă turta cădea cu faţa în jos era mare supărare în satele şi 
târgurile bucovinene se făceau şi se fac şi astăzi, de 8 noiembrie, pomeniri şi 
praznice pentru cei morţi iar, în biserici, fiecare creştin aprinde câte o lumânare ca 
să aibă asigurată lumina de veci, călăuzitoare pe lumea cealaltă. 


Despre vreme 


"Vara Arhanghelilor” ţine o zi. Pe lângă aceasta, între Arhangheli şi Crăciun 
trebuie neapărat să mai fie trei-patru zile senine şi călduroase, numite "vara iernii”. 

Moşii de Arhangheli 


În sâmbăta dinaintea sărbătoririi se fac praznice pentru sufletul morţilor. Ofrandele 
date la pomană pentru morţi, din Ajun sau din Ziua Arhanghelilor, se numesc 
"Moşii de Arhangheli". Fiecare om trebuie să aprindă o lumânare, care îi va fi 
"lumină de veci” în lumea de dincolo. Se aprind lumânări atât pentru oamenii 
în viaţă, cât şi pentru cei dispăruţi fără lumânare. 

Paisie Aghioritul - Mica filocalie - Supermarket-ul Lui Dumnezeu 


Înainte cu mult timp mergeam in Autobuzul vieţii. Şi intr-o zi am văzut o plăcuţă 
pe care scria „Super-marketul Lui Dumnezeu”. Şi am rămas surprins! Când m-am 
apropiat, uşa s-a deschis larg şi m-am aflat înăuntru. M-au întâmpinat lucrătorii 
angajaţi. Si m-am umplut iarăşi de uimire. Erau ingeraşi! Unul dintre ei s-a 
apropiat zâmbind şi mi-a dat un coş. 

„Cumpără cu înţelepciune tot ce vrei!” — mi-a zis. 


Erau de toate acolo. Întâi de toate am pus in coşul meu multă Răbdare, preţioasa 
Iubire şi Înţelegere. M-am gândit: „aceasta iţi trebuie mereu, oriunde te-ai duce”. 


În continuare am luat o sacoşă de Înţelepciune şi două sacoşe cu Credinţă. 
Sfântul Duh era peste tot şi L-am lăsat să mă pătrundă. 
M-am oprit puţin, dar mai încolo am văzut Puterea, indispensabilă în luptă. 


„Imi trebuie însă şi Binecuvântare, Smerenie, şi Recunoştinţă!”, am gândit eu. Le- 
am procurat şi pe acestea. 


In sfârşit, m-am apropiat de casă pentru plată. Când am înaintat, însă, am văzut şi 
Rugăciunea şi Infrânarea. Sigur aveam nevoie de amândouă, pentru că ştiam că, 
odată ieşit din magazin, aveam să întâlnesc păcatul. 


Pacea şi Bucuria, precum şi Doxologia erau in ultimul raft. 


Deci m-am apropiat de casă şi l-am întrebat pe înger: 
- Cât datorez? 

Acela a zâmbit şi mi-a spus cu simplitate: 
- Ai luat toate câte ţi-au trebuit? 
- Da, i-am zis. Cât datorez? 


A surâs şi mi-a zis din nou: 

Îngeraşii şi joaca de-a oamenii 


Doi îngeraşi s-au gândit să se joace de-a oamenii. 


- “Uite cum facem” - a spus cel care avea mai multă experienţă cu pământenii, “ne 
aşezăm la distanţă unul de celălalt. Tu mă chemi la tine, dar eu nu vin. Şi din cauza 
asta ne certăm un picuţ, aşa, la fel ca oamenii. Vrei?” 

— “Bine”, a încuviinţat cel de-al doilea. 


— “Îngeraşule ...”, zise rugător primul, “hai la mine”. 

Celălalt îngeraş veni cât putu el de repede lângă prietenul său, cu faţa strălucind de 
zâmbet. 

— “Aaa, nu, nu aşa! Eu te chem, dar tu nu vii. Ai înţeles?” 

— “Da”, spuse iar al doilea îngeraş. 


Dar cum auzi “Îngeraşule, hai la mine”, cum se duse ţintă lângă amicul său şi îl 
îmbrăţişă. Acesta îl mai instrui o dată: 
— “Eu te strig, dar tu te ţii tare şi nu vii. Bine? Ingeraşule ...” 


Nici un răspuns. 

— “Îngeraşule, vino, te rog, la mine ...” 

În sfârşit, hotărât să nu se mai lase convins, cel de-al doilea îngeraş spuse: 

— “Nu vin!” 

— “Bine, atunci vin eu la tine”, îl linişti primul îngeraş pe prietenul său, mergând 
într-un suflet lângă acesta şi îmbrăţişându-l cu multă afecţiune... 

M-a atins un înger 


M-a atins un înger simt că m-a atins 
Lacrima Să-mi şteargă Doamne L-ai trimis 


Tu ştii Doamne-n ascuns ce se întâmplă 
Și toate-n taină veşnic le pătrunzi 


Atunci când nu m-aştept eşti lângă mine 
Sub a ta umbră Doamne mă ascunzi 


In rugă Doamne îmi aştern fiinţa 
Şi vreau ca-n toate un cuvânt să-mi spui 


Când cerurile se deschid în slavă 
Cu sfinţii tăi în ceruri Tu mă sui 


De voi zidi Doamne-n pustiu altare 
Şi-acolo dreapta Ta mă va păzi 


Lovi-vei Stânci Să îmi dai alinare 
Din apa proaspătă ce va ţâşni 


Cu foc din cer să îmi aprinzi tu jertfa 
Mâna din ceruri Doamne să îmi dai 

Aceasta-i ruga mea ce se înalță 
Spre cerul Tău de pe al meu altar 


Şi-un înger ai trimis atunci din ceruri 
Să-mi ia la Tine toată jertfa mea. 

Icoane 


Sfântul Arhanghel Uriil 


Sfântul Arhanghel Salatiil 


Sfântul Arhanghel Gudiil 


Sfântul Arhanghel Varahiil a 

Sfântul Arhanghel Varahiil 

